പ്രശസ്തരുടെ പേരിൽ വ്യാജ അക്കൗണ്ടുകൾ: മുന്നറിയിപ്പുമായി ദുബായ് പോലീസ് | dubai\nവ്യാജ അക്കൗണ്ടുകളുണ്ടാക്കി അതുപയോഗിച്ച് ആളുകളുമായി ബന്ധം സ്ഥാപിക്കുകയാണ് തട്ടിപ്പിന്റെ ആദ്യപടി. പിന്നീട് പല രീതിയിൽ പണം ആവശ്യപ്പെടും. ഇത്തരത്തിൽ പണം നഷ്ടപ്പെട്ട ഒട്ടേറെപേർ പോലീസിനെ സമീപിച്ചതോടെയാണ് ബോധവത്കരണ ശ്രമങ്ങൾ തുടങ്ങിയത്.\nദുബായ്: പ്രശസ്ത വ്യക്തികളുടെ പേരിലുള്ള വ്യാജ ഓൺലൈൻ അക്കൗണ്ടുകൾക്കെതിരേ ദുബായ് പോലീസ്. സാമൂഹികമാധ്യമങ്ങളിൽ വ്യാജ അക്കൗണ്ടുകളുണ്ടാക്കി അവ ഉപയോഗിച്ച് സാമ്പത്തിക തട്ടിപ്പുകൾ നടത്തുന്നത് വ്യാപകമായതോടെയാണ് പോലീസ് മുന്നറിയിപ്പ് നൽകിയത്.\nപ്രശസ്തരായ വ്യക്തികൾ സാമ്പത്തിക സഹായം വാഗ്ദാനം ചെയ്താൽ ജാഗ്രത പാലിക്കണമെന്നും പോലീസ് മുന്നറിയിപ്പ് നൽകി. ഇൻസ്റ്റാഗ്രാം, െഫയ്സ്ബുക്ക്, ട്വിറ്റർ എന്നിവിടങ്ങളിലാണ് വ്യാജ അക്കൗണ്ടുകൾ കൂടുതലുള്ളത്. സംശയാസ്പദമായ അക്കൗണ്ട് ശ്രദ്ധയിൽപെട്ടാൽ 901 എന്ന ടോൾ ഫ്രീ നമ്പറിലേയ്ക്ക് വിളിക്കുകയോ, അവയുടെ സ്‌ക്രീൻഷോട്ടുകൾ എടുത്ത് ecrimes@dubaipolice.gov.ae എന്ന ഇമെയിലിലേയ്ക്ക് അയയ്ക്കുകയോ ചെയ്യണം. പോലീസ് സൈബർ വിഭാഗം ആവശ്യമായ നടപടികൾ കൈക്കൊള്ളും.\nഎം.പി. വീരേന്ദ്രകുമാറിന് പ്രവാസലോകത്ത് അശ്രൂപൂജ\nദുബായ് : വ്യാഴാഴ്ച രാത്രി അന്തരിച്ച മാതൃഭൂമി മാനേജിങ് ഡയറക്ടർ എം.പി. വീരേന്ദ്രകുമാറിന് ..\nആദരാഞ്ജലികൾ നേർന്ന് കവിത\nതൊഴിലാളികൾക്ക് 20 ലക്ഷം മുഖാവരണം നൽകി


കൊച്ചി: നടി ആക്രമിക്കപ്പെട്ട കേസിലെ തുടര്‍നടപടികള് ചര്‍ച്ച ചെയ്യുന്നതിനായി ആലുവയില് പൊലീസിന്റെ ഉന്നതതല യോഗം തുടങ്ങി. കേസ് അന്വേഷിക്കുന്ന ഐജി ദിനേന്ദ്ര കശ്യപിന്റെ നേൃത്വത്തില് ആലുവ പൊലീസ് ക്ലബിലാണ് യോഗം. കേസില് ഇതുവരെ ലഭിച്ച തെളിവുകളുടെ അവലോകനമാണ് യോഗത്തില് നടക്കുക.\nകേസിലെ ഗൂഢാലോചനയുമായി ബന്ധപ്പെട്ട് പൊലീസ് നോട്ടമിട്ടവരെ എപ്പോള് അറസ്റ്റ് ചെയ്യണമെന്നതു സംബന്ധിച്ചും യോഗത്തില് തീരുമാനമുണ്ടായേക്കും. എല്ലാ പഴുതുകളും അടച്ചശേഷം അറസ്റ്റിലേക്കു നീങ്ങിയാല് മതിയെന്നാണു പൊലീസിനു കിട്ടിയിരിക്കുന്ന നിര്‍ദേശം. അന്വേഷണത്തിനു മേല്‍നോട്ടം വഹിക്കുന്ന എഡിജിപി ബി. സന്ധ്യ തിരുവനന്തപുരത്തായതിനാല് യോഗത്തില് പങ്കെടുക്കുന്നില്ല.\nകൊച്ചിയില് യുവനടി അതിക്രമത്തിന് ഇരയായ സംഭവത്തില് കേസ് അന്വേഷണം നീളുന്നതില് ഡിജിപി ലോക്‌നാഥ് ബെഹ്‌റ അതൃപ്തി അറിയിച്ചിരുന്നു. ഇതിനുപിന്നാലെയാണ് പൊലീസിന്റെ സുപ്രധാന യോഗം ചേരുന്നത്. കേസ് അന്വേഷിക്കുന്ന ഐജി ദിനേന്ദ്ര കശ്യപ്, മേല്‍നോട്ടം വഹിക്കുന്ന എഡിജിപി ബി.സന്ധ്യ എന്നിവരെ വിളിച്ചുവരുത്തിയ ബെഹ്‌റ, കേസ് അന്വേഷണത്തിന്റെ പുരോഗതി ചോദിച്ചറിഞ്ഞിരുന്നു. അന്വേഷണം കൃത്യമായി മുന്നോട്ടുപോകണമെന്നും എത്രയുംവേഗം പൂര്‍ത്തിയാക്കണമെന്നും അദ്ദേഹം നിര്‍ദ്ദേശിച്ചിട്ടുണ്ട്. ഗൂഢാലോചനയുമായി ബന്ധപ്പെട്ടു തെളിവുണ്ടെങ്കില് പ്രതികള് ആരായാലും പിടികൂടാനും ബെഹ്‌റ നിര്‍ദേശിച്ചിട്ടുണ്ട്. ഇതിന്റെ പശ്ചാത്തലത്തിലാണ് ആലുവയിലെ യോഗം.\nഅന്വേഷണം മികച്ച നിലയിലാണു മുന്നോട്ടുപോകുന്നതെന്ന് ഡിജിപി ലോക്‌നാഥ് ബെഹ്‌റ മാധ്യമ പ്രവര്‍ത്തകരോടു പറഞ്ഞു. ഐജി ദിനേന്ദ്ര കശ്യപിന്റെ നേതൃത്വത്തില് പ്രത്യേക സംഘമാണു കേസ് അന്വേഷിക്കുന്നത്. എഡിജിപി ബി.സന്ധ്യ മേല്‍നോട്ടം വഹിക്കുന്നു. ദിനേന്ദ്ര കശ്യപ് സിബിഐയില് തനിക്കൊപ്പം ജോലി ചെയ്തിട്ടുണ്ട്. മികച്ച ഉദ്യോഗസ്ഥരാണു സംഘത്തിലുള്ളതെന്നും സംഘത്തില് പുതിയതായി ആരെയെങ്കിലും ഉള്‍പ്പെടുത്തണമെങ്കില് അതു ചെയ്യുമെന്നും ബെഹ്‌റ വ്യക്തമാക്കി.\nനടിയെ ആക്രമിക്കാന് ഗൂഢാലോചന നടത്തിയതില് കാവ്യാ മാധവനും അമ്മ ശ്യാമള മാധവനും പങ്ക്; അറസ്റ്റ് ഉടനെയുണ്ടാകും


Air India Thiruvananthapuram-Kochi Plane Damaged As it Hits Air Turbulence, | തിരുവനന്തപുരം- കൊച്ചി എയർ ഇന്ത്യ വിമാനത്തിന് ആകാശച്ചുഴിയിൽ പെട്ട് തകരാർ: യാത്രക്കാർ സുരക്ഷിതർ - Malayalam Oneindia\nUpdated: Sun, Sep 22, 2019, 2:34 [IST]\nകൊച്ചി: കൊച്ചി- തിരുവനന്തപുരം എയർ ഇന്ത്യ വിമാനത്തിന് ആകാശച്ചുഴിയിൽപ്പെട്ട് തകരാർ. 172 യാത്രക്കാരുമായി ദില്ലിയിൽ നിന്ന് പുറപ്പെട്ട വിമാനം തിരുവനന്തപുരത്ത് നിന്ന് കൊച്ചിയിലേക്ക് പുറപ്പെട്ട വിമാനത്തിനാണ് തകരാർ സംഭവിച്ചത്. വിമാനം സുരക്ഷിതമായി ലാൻഡ് ചെയ്തെന്നും യാത്രക്കാരും ജീവനക്കാരും സുരക്ഷിതരാണെന്നും എയർഇന്ത്യ അറിയിച്ചുണ്ട്. സംഭവത്തിൽ എയർ ഇന്ത്യ സുരക്ഷാ വിഭാഗം അന്വേഷണത്തിന് ഉത്തരവിട്ടിട്ടുണ്ട്.\nഎയർ ഇന്ത്യയുടെ എ1467 എന്ന ദില്ലി- തിരുവനന്തപുരം- കൊച്ചി വിമാനം എയർ ടർബുലൻസിൽ ഇടിക്കുകയായിരുന്നു. എന്നാൽ വിമാനത്തിന് ചെറിയ കേടുപാടുകൾ സംഭവിച്ചിട്ടുണ്ട്. ഇതോടെ വിമാനം സുരക്ഷാ പരിശോധനകൾക്കായി വേഗം ഇറക്കുകയായിരുന്നു. തുടർന്ന് തിരിച്ചുള്ള വിമാനം നാല് മണിക്കൂർ വൈകിയാണ് പുറപ്പെട്ടത്. വെള്ളിയാഴ്ച നടന്ന സംഭവത്തിൽ അന്വേഷണം നടന്നുവരികയാണെന്ന് എയർഇന്ത്യ അധികൃതർ വ്യക്തമാക്കി.\nസെപ്തംബർ 17ന് എയർ ഇന്ത്യുയുടെ ദില്ലി- വിജയവാഡ വിമാനം മോശം കാലാവസ്ഥയെ തുടർന്ന് തകർന്നതായി ചില വൃത്തങ്ങളെ ഉദ്ധരിച്ച് ന്യൂസ് 18 റിപ്പോർട്ട് ചെയ്യുന്നു. വിമാനത്തിനുള്ളിൽ നിന്നുള്ള ചിത്രങ്ങളും എഎൻഐ പുറത്തുവിട്ടിരുന്നു. ട്വിറ്ററുൾപ്പെടെയുള്ള സോഷ്യൽ മീഡിയ പ്ലാറ്റ്ഫോമുകളിലും ചിത്രങ്ങൾ പ്രചരിക്കുന്നുണ്ട്. ക്യാബിൻ ക്രൂവിൽ ഒരാൾക്ക് പരിക്കേറ്റെന്നും ഹിന്ദുസ്ഥാൻ ടൈംസ് റിപ്പോർട്ട് ചെയ്യുന്നു. വിമാനം ലാൻഡ് ചെയ്ത ശേഷം പരിക്കേറ്റ ജീവനക്കാരനെ പരിശോധനക്ക് വിധേയമാക്കിയെന്നും മാധ്യമറിപ്പോർട്ടുകൾ ചൂണ്ടിക്കാണിക്കുന്നു. എന്നാൽ എയർബസ് A320ക്ക് കേടുപാടുകൾ സംഭവിച്ചിട്ടില്ല.\nദില്ലി- വിജയവാഡ വിമാനം ആകാശച്ചുഴിയിൽപ്പെട്ടെന്ന് സ്ഥിരീകരിച്ച എയർ ഇന്ത്യ വക്താവ് സംഭവത്തെക്കുറിച്ച് അന്വേഷിച്ചുവരികയാണെന്നും വ്യക്തമാക്കി. സോഷ്യൽ മീഡിയ വഴി പ്രചരിക്കുന്ന ചിത്രങ്ങളുടെ ആധികാരികത പരിശോധിക്കേണ്ടതുണ്ടെന്നും അദ്ദേഹം ചൂണ്ടിക്കാണിച്ചു. ഒരാഴ്ചക്കിടെ രണ്ട് സംഭവങ്ങളാണ് എയർഇന്ത്യ വിമാനങ്ങൾക്ക് സംഭവിച്ചിട്ടുള്ളത്.\nair india flight passenger thiruvananthapuram kochi തിരുവനന്തപുരം കൊച്ചി\nAir India Thiruvananthapuram-Kochi Plane Damaged As it Hits Air Turbulence,


കലോത്സവത്തിന്റെ തത്സമയ സംപ്രേഷണവുമായി പി.ആര്.ഡി സ്റ്റാള് – PRD Live\nHome /സ്‌കൂള് കലോത്സവം 2019/കലോത്സവത്തിന്റെ തത്സമയ സംപ്രേഷണവുമായി പി.ആര്.ഡി സ്റ്റാള്\nകേരള സ്‌കൂള് കലോത്സവത്തിന് ഭാഗമായി അലാമിപ്പള്ളിയില് ഒരുക്കിയ പ്രദര്‍ശനത്തില് തല്‍സമയ സംപ്രേഷണവുമായി ഇന്‍ഫര്‍മേഷന് ആന്‍ഡ് പബ്ലിക് റിലേഷന്‍സ് വകുപ്പിന്റെ സ്റ്റാള്. ജില്ലാ ഇന്‍ഫര്‍മേഷന് ഓഫീസിന്റെ നേതൃത്വത്തില് ഒരുക്കിയ പിആര്‍ഡി സ്റ്റാളില് കലോത്സവ പരിപാടികളുടെ തല്‍സമയ സംരക്ഷണത്തിനായി വലിയൊരു ടി.വി സ്‌ക്രീനാണുള്ളത്.\nസന്ദര്‍ശകര്‍ക്ക് കലോത്സവ വേദികളില് എത്താതെ തന്നെ സ്റ്റാളില് നിന്നും പരിപാടികള് വീക്ഷിക്കാവുന്നതാണ്. ഇത് കൂടാതെ വിവിധ മേഖലകളില് സംസ്ഥാനം കൈവരിച്ച നേട്ടങ്ങളുടെ വിവരങ്ങളും ആകര്‍ഷകമായി വിശദീകരിക്കുന്നുണ്ട്. ആരോഗ്യം, വിദ്യാഭ്യാസം, അടിസ്ഥാന സൗകര്യ വികസനം തുടങ്ങിയ വിവിധ മേഖലകളില് സംസ്ഥാനം നേടിയ നേട്ടങ്ങളുടെ ചിത്രങ്ങളും വിവരങ്ങളുമാണ് പ്രദര്‍ശിപ്പിച്ചിട്ടുള്ളത്.\nമീഡിയ സെന്റര് മന്ത്രി സന്ദര്‍ശിച്ചു\nജില്ലാ ഇന്‍ഫര്‍മേഷന് ഓഫീസിന്റെ ആഭിമുഖ്യത്തിലുള്ള മീഡിയ സെന്റര് പൊതുവിദ്യാഭ്യാസവകുപ്പ് മന്ത്രി പ്രെഫ.സി രവീന്ദ്രനാഥ് സന്ദര്‍ശിച്ചു. കലോത്സവാര്‍ത്തകളും വീഡിയോകളും മാധ്യമങ്ങള്‍ക്ക് വളരെ വേഗത്തില് നല്‍കുന്നതിന് വേണ്ടിയാണ് മീഡിയ സെന്റര് പ്രവര്‍ത്തനം ആരംഭിച്ചത്. ഐങ്ങോത്ത് പ്രധാനവേദിക്കരികിലാണ് സെന്റര് പ്രവര്‍ത്തിക്കുന്നത്. പി ആര് ഡി കണ്ണൂര് മേഖലാ ഡെപ്യൂട്ടി ഡയരക്ടര് ഖാദര് പാലാഴി,ജില്ലാ ഇന്‍ഫര്‍മേഷന് ഓഫീസര് എം മധുസുദനന്, അസിസ്റ്റന്റ് എഡിറ്റര് പി റഷീദ് ബാബു, എ.ഐ.ഒ ഷാനി എന്നിവര് മന്ത്രിയെ സ്വീകരിച്ചു. കാഞ്ഞങ്ങാട് നഗരസഭാ ചെയര്‍മാന് വി. വി രമേശന് മന്ത്രിയെ അനുഗമിച്ചു\nമീഡിയ സെന്റര് കളക്ടറും സന്ദര്‍ശിച്ചു\nമീഡിയ സെന്ററിലെ പ്രവര്‍ത്തനം വിലയിരുത്തുന്നതിന് ജില്ലാ കളക്ടര് ഡോ ഡി സജിത് ബാബുവും സബ് കളക്ടര് അരുണ് കെ വിജയനും സെന്റര് സന്ദര്‍ശിച്ചു.\nകേരള ബാങ്ക് യാഥാർത്ഥ്യമായി


dileep-remand Archives - Calicut Journal\nHome » Tag Archives: dileep-remand\nTag Archives: dileep-remand\nദിലീപിന്‍റെ റിമാൻഡ് കാലാവധി നീട്ടി\nനടിയെ ആക്രമിച്ച കേസിൽ അറസ്റ്റിലായി ജയിലിൽ കഴിയുന്ന നടൻ ദിലീപിന്‍റെ റിമാൻഡ് നീട്ടി. ഈ മാസം 22 വരെയാണ് റിമാൻഡ് നീട്ടിയത്. അങ്കമാലി ഒന്നാം ക്ലാസ് ജുഡീഷ്യൽ മജിസ്ട്രേറ്റ് കോടതിയാണ് ഇത് സംബന്ധിച്ച ഉത്തരവ് പുറപ്പെടുവിച്ചത്. റിമാൻഡ് കാലാവധി അവസാനിച്ചതിനേത്തുടർന്ന് ദിലീപിനെ വീഡിയോ കോൺഫറൻസിംഗിലൂടെയാണ് കോടതിയിൽ ഹാജരാക്കിയത്. സുരക്ഷാ പ്രശ്നങ്ങൾ ഉണ്ടെന്നും അതിനാൽ വീഡിയോ കോൺഫറൻസിംഗ് അനുവദിക്കണമെന്നുമുള്ള പ്രോസിക്യൂഷന്‍റെ ആവശ്യം കോടതി അംഗീകരിക്കുകയായിരുന്നു. ഇത് മൂന്നാം തവണയാണ് ദിലീപിന്‍റെ റിമാൻഡ് നീട്ടുന്നത്. അതിനിടെ, ദിലീപിന്‍റെ ആരോഗ്യനില മോശമാണെന്ന തരത്തിൽ പുറത്തുവരുന്ന വിവരങ്ങൾ തെറ്റാണെന്ന് പോലീസ് ...


ഐപിഎല്ലിലെ പ്രകടനം; സാം കറനെ പ്രശംസിച്ച് പരിശീലകന് - Express Kerala\nSports July 3, 2021 | Published by : Express Kerala Network\nലണ്ടന്: ഐപിഎല്ലിലെ മത്സര പരിചയമാണ് ഇംഗ്ലണ്ട് ഓള്‍റൗണ്ടര് സാം കറനെ മികച്ച താരമാക്കി മാറ്റിയതെന്ന് പരിശീലകന് ഗ്രഹാം തോര്‍പ്പ്. ശ്രീലങ്കക്കെതിരായ രണ്ടാം ഏകദിനത്തിലെ മിന്നും പ്രകടനത്തിന് പിന്നാലെയാണ് സാം കറനെ കോച്ച് പുകഴ്ത്തിയത്. 10 ഓവറില് 48 റണ്‍സ് വഴങ്ങി സാം കറന് അഞ്ച് വിക്കറ്റ് വീഴ്ത്തിയിരുന്നു.\nഅതിസമ്മര്‍ദത്തില് കളിക്കാന് ഐപിഎല് സഹായകമായി. സാം കറന്റെ ഹിറ്റിംഗ് മികവ് ഐപിഎല്ലില് എപ്പോഴുമുണ്ട്. ഐപിഎല്ലില് നിര്‍ണായക സന്ദര്‍ഭങ്ങളില് സാം പന്തെറിയുന്നു. ഐപിഎല്ലിലൂടെ മികച്ച മത്സരപരിചയമുണ്ടായി. എന്നാല് ബെന് സ്റ്റോക്‌സിനെ പോലെ മൂന്ന് ഫോര്‍മാറ്റിലും സ്ഥിരതയാര്‍ന്ന മികവ് കാട്ടുകയാണ് സാമിന് മുന്നിലുള്ള വലിയ വെല്ലുവിളികളിലൊന്ന് എന്നും ഗ്രഹാം തോര്‍പ്പ് പറഞ്ഞു.\nഐപിഎല്ലില് ധോണി നയിക്കുന്ന ചെന്നൈ സൂപ്പര് കിംഗ്‌സിന്റെ താരമാണ് 23കാരനായ സാം കറന്. 2020ലെ താരലേലത്തില് 5.5 കോടിക്കാണ് താരത്തെ ചെന്നൈ ടീം സ്വന്തമാക്കിയത്. ഈ സീസണില് ഏഴ് മത്സരങ്ങളില് 52 റണ്‍സും ഒന്‍പത് വിക്കറ്റും നേടി. ഐപിഎല്ലില് 2019 മുതല് കളിക്കുന്ന താരം 30 മത്സരങ്ങളില് രണ്ട് അര്‍ധ സെഞ്ചുറികള് സഹിതം 333 റണ്‍സും 32 വിക്കറ്റും നേടിയിട്ടുണ്ട്.\nഇംഗ്ലീഷ് കുപ്പായത്തില് 2018ല് അരങ്ങേറ്റം കുറിച്ച സാം കറന് 21 ടെസ്റ്റ് മത്സരങ്ങളില് 741 റണ്‍സും 44 വിക്കറ്റും സ്വന്തമാക്കി. 10 ഏകദിനങ്ങളില് 12 വിക്കറ്റും 141 റണ്‍സും 16 അന്താരാഷ്ട്ര ടി20കളില് 16 വിക്കറ്റും 91 റണ്‍സുമാണ് താരം നേടിയിട്ടുള്ളത്.\nമുംബൈ ഇന്ത്യന്‍സ് ഉപദേഷ്ടാവ് സച്ചിന് ടെന്‍ഡുല്‍ക്കര് യുഎഇയിലെത്തി\nഇന്ത്യന് ടീം പരിശീലകന് രവി ശാസ്ത്രിക്ക് കോവിഡ്\nഷോണ് ടൈറ്റ് പുതുച്ചേരി രഞ്ജി ടീം പരിശീലകനാവുന്നു\nഐപിഎല്; കമിന്‍സിന് പകരം ടിം സൗത്തിയെ ടീമിലെത്തിച്ച് കൊല്‍ക്കത്ത


Tag Archive for "men" - Healthy Keralam - page 2\nHome > Posts tagged "men" (Page 2)\nഅരി, എളള് സ്ക്രബ്ബ് അരിയും എള്ളും തുല്യ അളവിലെടുത്ത് ]തലേന്ന് രാത്രി വെള്ളത്തില് കുതിര്‍ത്ത് വെയ്ക്കുക. ഇത് നന്നായി അരച്ച് മുഖത്ത് തേച്ച് ഒന്നോ രണ്ടോ മിനുട്ടിന് ശേഷം തണുത്ത വെള്ളത്തില് കഴുകുക. എള്ള് ചര്‍മ്മത്തിന് പോഷണവും നനവും നല്കുന്നു. അരിപ്പൊടി ചര്‍മ്മത്തിലെ മൃതകോശങ്ങളെ നീക്കം ചെയ്യും. ഇത് ശരീരത്തിനും മുഖത്തിനും...\nവെളുത്തുള്ളി തേനില്7ദിവസം, വെറുംവയറ്റില്.\nവെളുത്തുളളിയും തേനുമെല്ലാം ആരോഗ്യത്തിന് ഉത്തമമാണ്. പ്രകൃതിദത്ത മരുന്നുകളെന്നു കൂടി പറയാം. നാടന് മരുന്നു പ്രയോഗങ്ങില് ഇവയുടെ ഉപയോഗം ഏറെയാണ്. വെളുത്തുള്ളിയും തേനും ഒരുമിച്ചാലോ, അതായത് വെളുത്തുള്ളി തേനിലിട്ട് ഒരാഴ്ച കഴിച്ചാല് പല പ്രയോജനങ്ങളുമുണ്ടെന്നു തെളിഞ്ഞിട്ടുണ്ട്. രോഗപ്രതിരോധശേഷി രോഗങ്ങള് തടയാന്, അതായത് ശരീരത്തിന്റെ രോഗപ്രതിരോധശേഷി വര്‍ദ്ധിപ്പിയ്ക്കാനുള്ള ഒരു ഉത്തമമാര്‍ഗമാണിത്. തൊണ്ടയിലെ അണുബാധ തൊണ്ടയിലെ...\nചായ കുടിക്കുക എന്നത് മലയാളിയുടെ മാറാത്ത ഒരു ശീലമാണ്. പല രുചിയിലുള്ള ചായയാണ് പലര്‍ക്കും പ്രിയം. പാല് ചായ, ഗ്രീന് ടീ, കട്ടന് ചായ, ലെമണ് ടീ എന്നിങ്ങനെ പോകുന്ന ചായയിലെ വൈവിധ്യങ്ങള്. പഠനങ്ങള് സൂചിപ്പിക്കുന്നത് പാല് ചായയേക്കാള് ആരോഗ്യ ഗുണം കട്ടന് ചായയ്ക്കാണ്. പാല് ചേര്‍ക്കുന്നതോടെ ചായയുടെ പല ഗുണങ്ങളും...\nഉപ്പ്, കുരുമുളക്, നാരങ്ങ ഇവ ചേര്‍ന്നാല് സാലഡ് മാത്രമല്ല ഉണ്ടാവുക ഇതിലുപരിയായി പല രോഗങ്ങള്‍ക്കുമുള്ള ഒറ്റമൂലി കൂടിയാണ് ഈ കൂട്ട് എന്നതാണ് സത്യം. നല്ലൊരു മരുന്നാണ് ഈ മൂന്ന് കൂട്ടുകളും. പലവിധ അസുഖങ്ങള്‍ക്കും ഈ കൂട്ടുകള് ഉപയോഗിക്കാറുണ്ട്. സവാള കൊണ്ട് കൈക്ക് പിറകില് തടവിയാല്…. നമ്മളെ പെട്ടെന്ന് പ്രതിസന്ധിയിലാക്കുന്ന തലവേദന, ജലദോഷം...\nമുഖക്കുരുവാണോ പ്രശ്നം. പരിഹാരം വീട്ടില് തന്നെയുണ്ട്\nമുഖക്കുരു ഉണ്ടാക്കുന്ന തലവേദന കുറച്ചൊന്നുമല്ല. എങ്ങനെയെങ്കിലും സുന്ദരിയായി നടക്കമെന്നു ഓര്‍ക്കുന്പോഴാകും എല്ലാ സ്വപ്നങ്ങളും തകര്‍ത്തുകൊണ്ട് അവനിങ്ങനെ മുഖത്തു തെളിഞ്ഞു വരുന്നത്. തിര്‍ന്നില്ലെ എല്ലാ സന്തോഷവും. പിന്നെ പതിയെ കയ്യികൊണ്ട് തട്ടിയും തലോടിയും ആകെ കുളമാക്കും. അതുമാത്രമല്ല മുഖക്കുരുവിന്‍റെ കറുത്ത പാടുപോകാന് മാസങ്ങള് വേണം. ഇതിനിടയില് ചേട്ടന്‍റെ കല്യാണം, കുട്ടുകാരിയുടെ കല്യാണം പിന്നെ...\nവേനല്‍ക്കാലമെത്തി സുന്ദരികളുടെ മനസില് തീയാണ്. കാറ്റില് നിന്നും പൊടിയില് നിന്നും ചര്‍മ്മം സംരക്ഷിക്കുക എന്നത് ശ്രമകരമായ കാര്യം തന്നെയാണ്. വേനല്‍ക്കാല ചര്‍മ്മ സംരക്ഷണത്തിന് ചില നിര്‍ദേശങ്ങള്. പഴവും തേനും നന്നായി യോജിപ്പിച്ച് സ്ഥിരമായി മുഖത്ത് പുരട്ടുന്നത് വേനല്‍ക്കാല സൗന്ദര്യ പ്രശ്നങ്ങളില് നിന്നു രക്ഷപ്പെടാന് സഹായിക്കും. നാരങ്ങ മുഖത്തപുരട്ടി 15 മിനിറ്റിനു...\nവേനല്‍ക്കാലത്ത് സുന്ദരികളും സുന്ദരന്മാരും ശ്രദ്ധിക്കേണ്ട കാര്യങ്ങള്/\nവേനല്‍ക്കാലം ഒരു വെല്ലുവിളി തന്നെയാണ്. എത്ര ശ്രമിച്ചാലും നിങ്ങളുടെ സൗന്ദര്യത്തിന് കടുത്ത വെല്ലുവിളികള് നേരിടേണ്ടിവരും. എന്നാല് ചില കാര്യങ്ങള് ശ്രദ്ധിച്ചാല് ഒരു പരിധിവരെ സൗന്ദര്യം സംരക്ഷിക്കാന് കഴിയും. അതിനായി ചില നിര്‍ദേശങ്ങള്. കണ്‍തടങ്ങളിലെ കരിവാളിപ്പ് ഒഴിവാക്കാനായി പുറത്തിറങ്ങുമ്പോള് സണ് ഗ്ലാസ് ഉപയോഗിക്കുക. മുടിയുടെ ആരോഗ്യവും ഭംഗിയും സംരക്ഷിക്കുന്നതിന് മുടി മൂടുന്ന തരത്തിലുള്ള...\nകറുവാപ്പട്ടയെ ഒരു മസാലയെന്ന നിലയില് മാത്രമായിരിയ്ക്കും പലരും കണക്കാക്കുന്നത്. എന്നാല് ആരോഗ്യത്തിനും ഇത് ഏറെ മികച്ചതാണ്. ഇതുപോലെ പാല് സമീകൃതാഹാരമാണ്. പ്രത്യേകിച്ചു കുട്ടികള്‍ക്ക്. പാലില് പലപ്പോഴും പലതരത്തിലുള്ള പൗഡറുകള് കലക്കി കുടിയ്ക്കുന്നതാണ് നമുക്കുള്ള ശീലം. കോള്‍ഡു പോലുള്ള അവസ്ഥകള്‍ക്ക് പലപ്പോഴും മഞ്ഞള്‍പ്പൊടി ചേര്‍ത്തു ചിലര് കുടിയ്ക്കാറുണ്ട്. മരുന്നുഗുണമുള്ള കറുവാപ്പട്ട അല്‍പം പൊടിച്ച്...\nജീവിതത്തിലെ ഏറ്റവും പ്രധാനപ്പെട്ട ദിവസമായിരിക്കും എല്ലാവര്‍ക്കും അവരുടെ വിവാഹ ദിനം. വിവാഹത്തിനു ചിലപ്പോള് മാസങ്ങള്‍ക്കു മുന്‍പേ തന്നെ വിവാഹ ഒരുക്കങ്ങള് പലരും നടത്തും. പക്ഷേ വിവാഹത്തോടനുബന്ധിച്ച് നമ്മള് നടത്തുന്ന പല ഒരുക്കങ്ങളും പലപ്പോവും പ്രശ്നങ്ങളിലാണ് അവസാനിയ്ക്കുന്നത്. സ്വപ്നം കണ്ടിരിയ്ക്കുന്ന കല്ല്യാണം കുളമാക്കാന് ആര്‍ക്കും താല്‍പ്പര്യമുണ്ടാവില്ല. അതുകൊണ്ട് തന്നെ പലപ്പോഴും കല്ല്യാണം കേമമാക്കാന്...\nമുഖസംരക്ഷണവും സൗന്ദര്യസംരക്ഷണവും സ്ത്രീകളുടെ മാത്രം കുത്തകയാണെന്ന ധാരണയൊന്നും ഇന്നത്തെ തലമുറയ്ക്കില്ല. സ്ത്രീകളോടൊപ്പം തന്നെ പുരുഷന്‍മാരും ഇത്തരത്തില് സൗന്ദര്യ സംരക്ഷണത്തില് കാര്യമായി ശ്രദ്ധിക്കുന്നുണ്ട്. മുഖസൗന്ദര്യം സംരക്ഷിക്കാന് പുരുഷന്‍മാര് ചെയ്തിരിക്കേണ്ട ചില കാര്യങ്ങളുണ്ട്. പലപ്പോഴും ഇത്തരം കാര്യങ്ങളെക്കുറിച്ച് ഇവര്‍ക്ക് അറിയില്ല എന്നത് മാത്രമാണ് സൗന്ദര്യസംരക്ഷണത്തില് ഇവരെ പുറകിലേക്ക് വലിയ്ക്കുന്നത്. വെളുത്തമുടി വേരോടെ കളയാന് ഈ...


ലൂസിഫര് എട്ട് ദിവസം കൊണ്ട് 100 കോടി ക്ലബ്ബില് | Emerging Kerala\nHome Entertainment ലൂസിഫര് എട്ട് ദിവസം കൊണ്ട് 100 കോടി ക്ലബ്ബില്\nലൂസിഫര് എട്ട് ദിവസം കൊണ്ട് 100 കോടി ക്ലബ്ബില്\nബോക്‌സ്ഓഫീസില് ചരിത്രം രചിച്ച് മോഹന്‍ലാല്- പൃഥ്വിരാജ് ടീമിന്റെ ലൂസിഫര്. ചിത്രം റിലീസ് ചെയ്ത് എട്ടുദിവസങ്ങള്‍ക്കുള്ളില് നൂറുകോടി ക്ലബില് ഇടം നേടിയിരിക്കുന്നു. സിനിമയുടെ ആഗോള കലക്ഷന് തുകയാണിത്. സിനിമയുടെ നിര്‍മാതാക്കളായ ആശീര്‍വാദ് പ്രൊഡക്ഷന്‍സ് തന്നെയാണ് ഈ വിവരം ഔദ്യോഗികമായി അറിയിച്ചത്.\nപ്രിയപ്പെട്ടവരേ, വളരെ സന്തോഷമുള്ള ഒരു വാര്‍ത്ത നിങ്ങളെ അറിയിക്കാനാണ് ഈ കുറിപ്പ്. ഞങ്ങളുടെ ‘ലൂസിഫര്’ എന്ന സിനിമ നൂറു കോടി ഗ്രോസ് കലക്ഷന് എന്ന മാന്ത്രിക വര ലോക ബോക്‌സോഫിസില് കടന്നു എന്നറിയിച്ചുകൊള്ളട്ടെ. റിലീസ് ചെയ്ത് എട്ട് ദിവസത്തിനുള്ളില് ഇത് സാധ്യമായത് നിങ്ങളേവരും ഈ സിനിമയെ സ്‌നേഹാവേശത്തോടെ നെഞ്ചിലേറ്റിയത് കൊണ്ടും ഈശ്വരാനുഗ്രഹം കൊണ്ടുമാണ്. ഇതാദ്യമായാണ് കലക്ഷന് വിവരങ്ങള് ഔദ്യോഗികമായി നിങ്ങളോടു ഞങ്ങള് പങ്കുവയ്ക്കുന്നത്. കാരണം, മലയാള സിനിമയുടെഈ വന് നേട്ടത്തിന് കാരണം നിങ്ങളുടെ ഏവരുടെയും സ്‌നേഹവും നിങ്ങള് തന്ന കരുത്തും ആണ്. ഇത് നിങ്ങളെ തന്നെയാണ് ആദ്യം അറിയിക്കേണ്ടത്. വലിയ കുതിപ്പാണ് ‘ലൂസിഫര്’ നടത്തിക്കൊണ്ടിരിക്കുന്നത്.\nനിങ്ങളെയേവരെയും ഈ സിനിമയിലൂടെ രസിപ്പിക്കാന് കഴിഞ്ഞു എന്നത് വലിയ ഒരു കാര്യമാണ് ഞങ്ങള്‍ക്ക്. ഇന്ത്യന് സിനിമ വ്യവസായം ഒന്നടങ്കം ‘ലൂസിഫ’റിനെ ഉറ്റു നോക്കുന്ന ഈ വേളയില്, നമുക്ക് ഏവര്‍ക്കും അഭിമാനിക്കാം, ആഹ്ലാദിക്കാം.\nഎന്ന്, നിങ്ങളുടെ സ്വന്തം ടീം എല്.\nനൂറുകോടി ക്ലബില് ഇടം നേടുന്ന മൂന്നാമത്തെ ചിത്രമാണ് ലൂസിഫര്. വൈശാഖ് സംവിധാനം ചെയ്ത പുലിമുരുകന്, നിവിന് പോളി- റോഷന് ആന്‍ഡ്രൂസ് ചിത്രം കായംകുളം കൊച്ചുണ്ണി എന്നിവയാണ് ഇതിന് മുമ്പ് 100 കോടിയില് പ്രവേശിച്ചത്..\nTags: 100 crore clublalettanlucifermohan lalprithviraj\nസമീറ റെഡ്ഡിയ്ക്ക് പെണ്‍ക്കുഞ്ഞ് പിറന്നു, ഇത് അമ്മക്കുട്ടിയെന്ന് സമീറ\nയുവ കായികതാരമായ മകന് ദേശീയനേട്ടം ; ഫോട്ടോയും വീഡിയോയും സാമൂഹ്യമാധ്യമത്തില് പങ്കുവെച്ച് നടന് മാധവന്


രാമ പുരന് : August 2011\nരാമപുരം കത്തികള്: ആയിഷ\nപുറത്തേക്കു തുറന്നിട്ടിരിക്കുന്ന ജനല് പാളികളിലൂടെ അകത്തേക്ക് വരുന്ന കാറ്റിനു ഒരു ഗന്ധം. ചന്ദന തിരിയുടെയും, നെയ്യിന്റെയും ഒരു മനുഷ്യ ശരീരം വെന്തതിന്ടെ ഗന്ധവും കൂടി ചേര്ന്നെ ഒരു പ്രത്യേക ഗന്ധം. തൊട്ടപ്പുറത്തെ തൊടിയില് ഇപ്പോള് ഉയരുന്നത് പുകച്ചുരുളുകള് മാത്രം. ആയിഷ വീണ്ടും വീണ്ടും അവിടേക്ക് തന്നെ നോക്കി. കണ്ണില് നിന്നും ഇപ്പോള് ഒഴുകുന്നത് കണ്ണീര് അല്ല അത് ചോരയാനെന്നു അവള്ക്കു തോന്നി.\nമതി .കരഞ്ഞത് . നീ ഇങ്ങനെ കരഞ്ഞതുകൊണ്ട് അവര് തിരിച്ചു വരുമോ?\nതോളില് അമര്ന്നണ കൈകള്കൊഞപ്പം ബഷീര്ക്കാ യുടെ വാക്കുകള് തന്റെ് ചെവിക്കടുത്ത് നിന്ന് പതുക്കെ കേട്ടപ്പോള് ആയിഷ ജനല് കമ്പിയില് മുറുകെ പിടിച്ചിരുന്ന കൈകള് വിടാതെ തന്നെ തിരിഞ്ഞു നോക്കി. പിന്നെ അയാളുടെ മാറിടത്തില് മുഖം അമര്ത്തി തെങ്ങി.. അമ്മ ! എന്റെി അമ്മ. ....\nസാരംല്ല. സാരംല്ല.. ബഷീര് തന്റെു ഭാര്യയുടെ പുറം പതുക്കെ തടവികൊണ്ടിരുന്നു..\nഉമ്മാ ! ഉമ്മാ! എന്ന ചിനുങ്ങലോടെ മകള് അവളുടെ മാക്സിയില് പിടിച്ചു വലിച്ചപ്പോള് അയാളുടെ മാറിടത്തില് നിന്നും അവള് മുഖം എടുത്തു മകളെ എടുത്തു ...\nഎന്തിനാ ഉമ്മച്ചീ കരയുന്നത്.. ആ കുഞ്ഞു ചോദ്യത്തിന് അവള്ക്കു ഉത്തരം പറയാന് കഴിഞ്ഞില്ല. വീണ്ടും കണ്ണീരോടെ ആയിഷ മകളുടെ കവിളില് മുഖം ചേര്ത്ത് വിതുമ്പി..\nചീവീടുകളുടെ ശബ്ദത്തിനൊപ്പം ഒരു ചൂളം വിളിക്ക് കാതോര്ത്ത്് കിടന്നപ്പോള് ശാരദയ്ക്ക് തന്റെൂ നെഞ്ചിടിപ്പ് കൂടുന്നതായി തോന്നി.. ഒരു ഭയം - പെരുവിരലില് നിന്നും ഒരു തണുപ്പ് അരിച്ചരിച്ചു തലയ്ക്കു അകത്തേക്.. സമയം ഇപ്പോള് എത്ര ആയിട്ടുണ്ടാവും ! ഒരു നിശ്ചയവും ഇല്ല. അടുത്ത മുറിയില് നിന്നും അച്ചന്റെവ താളത്തിലുള്ള കൂര്കം. ര വലി ഉയര്ന്നു കേള്ക്കാം ...\nശൂ .. ശൂ .. അവള് കാതോര്ത്ത്ന കിടന്നിരുന്ന ചൂളം വിളി..\nഅവള് പതുക്കെ എഴുന്നേറ്റു തെക്കിനിയുടെ വലിയ വാതില് തുറന്നു. ഒരു കര കര ശബ്ദത്തോടെ അത് തുറന്നു.. പുറത്ത് ഒരുബീഡി കത്തുന്ന വെട്ടം. ശബ്ദം ഉണ്ടാക്കാതെ അവള് ആ വെട്ടതിന്ടെ അടുത്തേക്ക് ചെന്നു..\nഅയാള് പതുക്കെ മുന്പിേലും അവള് പിന്നിലും നടന്നു..\nഅവളും അവനും – ശാരദയും ബഷീറും .. പിന്നെ തിരിച്ചു വന്നപ്പോള് ആയ്ഷയും ബഷീറും ആയിട്ടായിരുന്നു..\nഎനിക്കങ്ങനെ ഒരു മകളില്ല... തുഫ് .. രാഘവന് നായര് മുറ്റത്തേക്ക് കാര്ക്കി ച്ചു തുപ്പി.. അമ്മിനിയെടത്തി വാതില്ക്ക്ല് നിന്നുകൊണ്ട് മുണ്ടിന് തല കൊണ്ട് കണ്ണ് നീരോപ്പി. എന്നാല് വരുടെ ഉള്ളില് ചെറിയ ഒരു സമാധാനം ഉണ്ടായിരുന്നു. ചൊവ്വ ദോഷത്തിന്റെ പേരില് മുപ്പതു കഴിഞ്ഞിട്ടും കല്യാണം കഴിക്കാതെ നില്ക്കു്ന്ന തന്റെ് മകള് .. തോട്ടാപ്പുറത്തെ വീട്ടില് തന്നെ സുമങ്ങലി ആയി ഉണ്ടല്ലോ.\nആയിഷ മകളെ നിലത്ത് വെച്ചു.. ആ കുഞ്ഞിനു എന്തോ ഭയം തോന്നി. അവള് ഉപ്പച്ചി എന്ന് വിളിച്ചു ബഷീറിന്റെ അടുത്തേക്ക് ചെന്നു. അയാള് അവളെ പൊക്കി എടുത്തു പുറത്തേക്ക് പോയി.. ആയിഷ വീണ്ടും ആ ജനലിന്റെ അടുത്തേക്ക് ചെന്നു. പുറത്ത് പകല് എരിഞ്ഞടങ്ങാന് തുടങ്ങുകയാണ്. മാനത്ത് മയിലാഞ്ചി ചോപ്പ് പടരുന്നു. അപ്പുറത്തെ തൊടിയിലെ കാഴ്ചകള് മങ്ങാന് തുടങ്ങുകയാണ്.\nഅവള് ആജന്ല് കമ്പികളില് മുഖം ചേര്ത്ത് പതുക്കെ മന്ത്രിച്ചു.. അമ്മെ –മാപ്പ് . മാപ്പ്.\nഅവസാനം ഒന്ന് കാണാന് - കഴിഞ്ഞില്ല. ഇന്നലെ നിങ്ങള് വിറകും മടലും എടുക്കാന് വേലി ക്കരികില് വരാഞ്ഞപ്പോള് തന്നെ എനിക്ക് ആധിയായിരുന്നു. പിന്നെ നിങ്ങള്ക്ക് സുഖം ഇല്ല എന്നറിഞ്ഞപ്പോള് ..പക്ഷെ ! പെട്ടെന്ന് – ഇങ്ങനെ..\nഈ മകളോട് മാപ്പ് ..ഏതു തെറ്റിനും മാപ്പ് നല്കു.ന്ന കോടതി അല്ലെ അമ്മയുടെ മനസ്സ് . ആ മനസ്സില് എന്നോട് വെറുപ്പില്ല എന്നെനിക്കറിയാം. ഉണ്ടായിരുന്നെങ്കില് എന്നും എന്നെ കാണാന് അല്ലെങ്കില് എനിക്ക് കാണാന് പാകത്തില് നിങ്ങള് വേലിക്ക് അരികില് വിറകും മടലും എടുക്കാന് വരില്ലായിരുന്നല്ലോ. മുവ്വാണ്ടന് മാവിന്റെ പഴുത്ത മാങ്ങകള് പെറുക്കി ഇപ്പുരത്തെക്ക് ആരും കാണാതെ എരിഞ്ഞിരുന്നത് എനിക്ക് വേണ്ടി അല്ലാതെ പിന്നെന്തിനായിരുന്നു.! ഒരിക്കല് ആരും കാണാതെ എന്റെ മകളെ വഴിയില് വെച്ചു കണ്ടപ്പോള് എടുത്തു അമ്ളുടെ മൂര്ധാെവില് ചുംബിച്ചത് ഞാന് ഇന്നും ഓര്ക്കുിന്നു..\nആയിഷ പുറത്തേക്ക് നോക്കി. ഇരുട്ടിന്റെ കരിമ്പടം ഭൂമിയെ പുതചിരിക്കുന്നു. പുറത്തെ തൊടിയില് നിന്നും ഉയര്ന്നി രുന്ന പുകച്ചുരുള് ഇപ്പോള് അവള്ക്കു കാണുന്നില്ല.\nഅവള് പതുക്കെ ജന്വാതില് അടച്ചു പിന്തിര്നിഞ്ഞു. അപ്പോള് അടുത്ത പള്ളിയില് നിന്നും മഗ്രിബിനുള്ള ബാങ്ക് വിളിക്കുന്നുണ്ടായിരുന്നു.\nPosted by Unknown at 13:274comments Links to this post


വന് മയക്കുമരുന്നുവേട്ട; 14 കോടിയുടെ ബ്രൗണ്‍ഷുഗര് പിടികൂടി | 2.9 kg brown sugar worth Rs 14.50 crore seized in Darjeeling, - Malayalam Oneindia\nUpdated: Mon, Jul 24, 2017, 8:43 [IST]\nകൊല്‍ക്കത്ത: ബിഹാര് അതിര്‍ത്തി കടത്തി പശ്ചിമ ബംഗാളിലേക്ക് കൊണ്ടുവരികയായിരുന്ന 14.5 കോടി രൂപയുടെ ബ്രൗണ്‍ഷുഗര് പിടികൂടി. അതിര്‍ത്തിയില് സഹസ്ത്ര സീമാ ബല് നടത്തിയ പരിശോധനയ്ക്കിടെയാണ് 2.9 കിലോ ബ്രൗണ് ഷുഗര് പിടികൂടിയത്. സംഭവത്തില് രണ്ടുപേര് പിടിയിലായിട്ടുണ്ട്. ഇവരെ ചോദ്യം ചെയ്തുവരികയാണ്.\nപശ്ചിമ ബംഗാളിലെ ഡാര്‍ജലിങ് ജില്ലയില് മുരാരിഗച്ച് ചെക്ക് പോസ്റ്റില് ആണ് പരിശോധന നടന്നത്. ബിഹാറിലെ കൃഷ്ണഗഞ്ച് ജില്ലയുമായി അതിര്‍ത്തി പങ്കിടുന്ന പ്രദേശമാണിത്. ബിഹാറില് നിന്നും വന്ന വാഹനം പരിശോധിച്ചപ്പോഴാണ് ഇത്രയും മയക്കുമരുന്ന് കണ്ടെത്തിയത്. എഎസ്എസ് ജവാന്മാര്‍ക്കൊപ്പം നാര്‍ക്കോട്ടിക് സെല്ലും പരിശോധനയില് പങ്കെടുത്തു.\nഭുലി ബിബി, ബുദ്ധദേവ് ബിശ്വാസ് എന്നിവരാണ് പിടിയിലായത്. ഇരുവരും ഡാര്‍ജലിങ് സ്വദേശികളാണ്. സിലിഗുരിയിലേക്ക് കടത്തുകയായിരുന്ന മയക്കുമരുന്നാണിതെന്ന് അവര് പോലീസിന് മൊഴി നല്‍കി. ആവശ്യക്കാര്‍ക്ക് ഇവര് നേരിട്ട് വിതരണം ചെയ്യുകയായിരുന്നു പതിവ്. വന് മയക്കുമരുന്ന് റാക്കറ്റിലെ കണ്ണികളാണിവരെന്ന് പോലീസ് പറഞ്ഞു. ഇവരില് നിന്നും കൂടുതല് വിവരങ്ങള് ലഭിക്കുമെന്ന പ്രതീക്ഷയിലാണ് അന്വേഷണസംഘം.\nകൂടുതൽ brown sugar വാർത്തകൾ\nവാഹന പരിശോധനക്കിടെ വാഹനം നിര്‍ത്താതെ പോയി: പിടിയിലായത് മയക്കുമരുന്നുമായി!\nഅഞ്ച് കോടി രൂപയുടെ ബ്രൗണ്‍ഷുഗറുമായി രണ്ട് മലയാളികള് ജമ്മുകശ്മീരില് പിടിയില്\nകൊച്ചിയിലെ നക്ഷത്ര ഹോട്ടലില് റെയ്ഡ്; കഞ്ചാവ് പിടിച്ചെടുത്തു\nമയക്കുമരുന്ന്: നടന് ഫര്‍ദീന് ഖാന് കുറ്റക്കാരന്\nbrown sugar darjeeling മയക്കുമരുന്ന് പശ്ചിമ ബംഗാള് ബിഹാര്\n2.9 kg brown sugar worth Rs 14.50 crore seized in Darjeeling,


വേനലിനിയും വന്നിട്ടില്ല; എന്നിട്ടും തെന്നിന്ത്യൻ സംസ്ഥാനങ്ങളിൽ കൊടുംചൂട് | The News Minute\nവേനലിനിയും വന്നിട്ടില്ല; എന്നിട്ടും തെന്നിന്ത്യൻ സംസ്ഥാനങ്ങളിൽ കൊടുംചൂട്\nകഴിഞ്ഞ വർഷങ്ങളിലേതിനേക്കാൾ ഈ വർഷത്തെ താപനില താരതമ്യപ്പെടുത്തുമ്പോൾ ഇത്തവണ അത് സാധാരണയുള്ളതിനേക്കാൾ രണ്ട് ഡിഗ്രി കൂടുതലാണെന്ന് കാണാം.\nVernacular Thursday, April 07, 2016 - 16:15\nവരൾച്ച, ജലദൗർലഭ്യം, വൈദ്യുതിക്കമ്മി എന്നിവ സൃഷ്ടിച്ചുകൊണ്ട് അഞ്ച് തെന്നിന്ത്യൻ സംസ്ഥാനങ്ങളിൽ അന്തരീക്ഷതാപനില ഉച്ചസ്ഥായിയിൽ. ഇക്കാര്യം വ്യക്തമാക്കുന്നതിന് ഈ മാർച്ചിൽ ഓരോ സംസ്ഥാനങ്ങളിലും രേഖപ്പെടുത്തിയ താപനിലയും ഓരോ സംസ്ഥാനത്തെയും ശരാശരി താപനിലയുമായി അവ എങ്ങനെ താരതമ്യപ്പെട്ടിരിക്കുന്നുവെന്നും കാണിക്കുന്ന ചിത്രങ്ങൾ\nഇന്ത്യൻ കാലാവസ്ഥാപഠനകേന്ദ്രത്തിന്റെ കണക്കുകളനുസരിച്ച് സാധാരണയായി കേരളത്തിലെ ചൂട് മാർച്ചിൽ 34.2 ഡിഗ്രി സെൽഷ്യസും ഏപ്രിലിൽ 34.1 ഡിഗ്രി സെൽഷ്യസും മെയ് മാസത്തിൽ 32.9 ഡിഗ്രി സെൽഷ്യസുമാണ്. കഴിഞ്ഞ വർഷങ്ങളിലേതിനേക്കാൾ ഈ വർഷത്തെ താപനില താരതമ്യപ്പെടുത്തുമ്പോൾ ഇത്തവണ അത് സാധാരണയുള്ളതിനേക്കാൾ രണ്ട് ഡിഗ്രി കൂടുതലാണെന്ന് കാണാം. പല ജില്ലകളിലും ഇത് വരുംദിവസങ്ങളിൽ ഇനിയും ഉയർന്നേക്കാമെന്ന് കാലാവസ്ഥാപഠനകേന്ദ്രം റീജ്യണൽ ഡയരക്ടർ കെ സന്തോഷ് പറഞ്ഞു. ഏറ്റവും കുടുതൽ ചൂട് മാർച്ചിൽ രേഖപ്പെടുത്തിയത് പാലക്കാട്ടാണ്. 39.1 ഡിഗ്രി സെൽഷ്യസ്. 37.4 ഡിഗ്രി സെൽഷ്യസ് ചൂട് രേഖപ്പെടുത്തിയ കണ്ണൂരാണ് തൊട്ടുപിറകിലുള്ളത്.\nമാർച്ച് മാസത്തിൽ സംസ്ഥാനത്ത് രേഖപ്പെടുത്തിയ ഏറ്റവും കൂടിയ ശരാശരി ചൂട് 32.7 ഡിഗ്രി സെൽഷ്യസ് ആണ്. എന്നാൽ സംസ്ഥാനത്തെ ഏറ്റവും ചൂട് കൂടിയ പ്രദേശമായ ബീദാർ മാർച്ചിൽ 40 ഡിഗ്രി സെൽഷ്യസ് ചൂട് രേഖപ്പെടുത്തി.\nകാലാവസ്ഥാപഠനകേന്ദ്രത്തിന്റെ കണക്കനുസരിച്ച് ബാംഗലൂരുവിലെ താപനില 37.4 ഡിഗ്രി സെൽഷ്യസ് സ്പർശിച്ചു. മാർച്ചിൽ രേഖപ്പെടുത്തിയ ഏറ്റവും കൂടിയ താപനിലയാണിത്. 1996 മാർച്ചിലാണ് ഇതിന് മുൻപ് ഇതിനോടടുത്ത താപനില രേഖപ്പെടുത്തിയത്. അന്ന് 37.3 ഡിഗ്രി സെൽഷ്യസായിരുന്നു ചൂട്.\nതാപനിലയിലെ വർധനയെത്തുടർന്ന് ജലാശയങ്ങൾ വറ്റിവരണ്ടുകഴിഞ്ഞു. വൈദ്യുതി ഉത്പാദനത്തെ ബാധിക്കുന്ന രീതിയിൽ ജലവൈദ്യുതിനിലയങ്ങൾക്ക് ആവശ്യമായ ജലം നൽകാനാകാത്ത രീതിയിൽ അണക്കെട്ടുകളിലും ജലനിരപ്പ് താണു. സംസ്ഥാനത്ത് നിലനിൽക്കുന്ന വരൾച്ചാസമാനമായ കാലാവസ്ഥ ഭക്ഷ്യോത്പാദനത്തിൽ കുറവ് സൃഷ്ടിച്ചു.\nതമിഴ്‌നാട്ടിലെ ശരാശരി കൂടിയ താപനില മാർച്ചിൽ 33.2ഡിഗ്രി സെൽഷ്യസ് ആയിരുന്നുവെന്നാണ് കാലാവസ്ഥാ പഠനകേന്ദ്രത്തിന്റെ കണക്കുകൾ. കഴിഞ്ഞ പത്തുവർഷത്തിനുള്ളിൽ വേനൽച്ചുടിന്റെ ഏറ്റവും വലിയ ആഘാതമനുഭവിച്ചത് മധുരയാണ്. 41. 1 ഡിഗ്രി സെൽഷ്യസാണ് ഇവിടെ മാർച്ചിൽ രേഖപ്പെടുത്തിയത്. നാലുവരിപ്പാതയ്ക്ക് വേണ്ടി മരങ്ങൾ വൻതോതിൽ വെട്ടിമാറ്റിയത് താപനില കൂടാൻ കാരണമായെന്ന് കരുതപ്പെടുന്നു. കുന്നുകൾ ഇടിച്ചുനിരത്തിയതും മറ്റൊരു കാരണമാണെന്ന് ഒരു മലിനീകരണ ബോർഡ് ഉദ്യോഗസ്ഥൻ ചൂണ്ടിക്കാട്ടുന്നു. നാൽപത് ഡിഗ്രി സെൽഷ്യസാണ് വെല്ലൂരിലും സേലത്തും കഴിഞ്ഞദിവസങ്ങളിൽ രേഖപ്പെടുത്തിയത്. 'വൈകുന്നേരങ്ങളിൽ വേനൽമഴക്ക് സാധ്യതയുള്ളതിനാൽ ഏപ്രിൽ പകുതിയോടെ ചെന്നൈയിൽ ചുടിനിത്തിരി ആശ്വാസമുണ്ടാകും. ചെന്നൈയിലെ കാലാവസ്ഥാപഠനകേന്ദ്രം ഡപ്യൂട്ടി ഡയരക്ടർ എസ്.ബി. തമ്പി പറയുന്നു\nമാർച്ചിൽ ആന്ധ്രാപ്രദേശിൽ കൂടിയ ശരാശരി ചൂട് 35.4 ഡിഗ്രി സെൽഷ്യസ് ആയിരുന്നു. തെക്കുപടിഞ്ഞാറൻ ഇന്ത്യയിൽ ഇത്തവണ ചൂട് കഴിഞ്ഞ വർഷത്തേക്കാൾ ഒരു ഡിഗ്രി കൂടുതലായിരിക്കുമെന്ന് കാലാവസ്ഥാപ്രവചനകേന്ദ്രം ചൂണ്ടിക്കാട്ടുന്നു. സാധാരണയായി വേനൽക്കാലത്ത് കുടിയ ചൂട് രേഖപ്പെടുത്താറുള്ള പ്രദേശങ്ങളിൽ വർധിച്ച ചൂട് ഉണ്ടാകുമെന്ന് ഇത് സൂചിപ്പിക്കുന്നു. എൽ നീനോ പ്രതിഭാസത്തിന്റെ പ്രത്യാഘാതമാണ് ഈ വർധിച്ച ചൂടിന്റെ കാരണങ്ങളിലൊന്ന്. അനന്ത് പൂരിലാണ് ആന്ധ്രാപ്രദേശിൽ ഏറ്റവും കൂടിയ ചൂട് രേഖപ്പെടുത്തിയത് 42 ഡിഗ്രി സെൽഷ്യസ്. 41 ഡിഗ്രി സെൽഷ്യ്‌സ് രേഖപ്പെടുത്തി കുർണൂൽ തൊട്ടുപിറകേയുണ്ട്.\nസംസ്ഥാനത്ത് മാർച്ചിൽ രേഖപ്പെടുത്തി ഏറ്റവും കൂടിയ ശരാശരി ചൂട് 39 ഡിഗ്രി സെൽഷ്യസ് ആ്ണ്. താപനിലയിലെ വർധന നിമിത്തം സംസ്ഥാനത്ത് നിന്ന് മരണങ്ങൾ വരെ ഈ വർഷം റിപ്പോർട്ട് ചെയ്തിട്ടുണ്ട്. സൂര്യാതപത്തെ നേരിടുന്നതിനും ചൂട് മൂലമുണ്ടാകുന്ന പ്രശ്‌നങ്ങളെ അഭിമുഖീകരിക്കുന്നതിനും സംസ്ഥാന സർക്കാർ ഒരു കർമപദ്ധതി ഹൈക്കോടതി മുൻപാകെ സമർപ്പിച്ചിട്ടുണ്ട്.\n'രാജ്യത്തിന്റെ വടക്കൻ ഭാഗത്ത് നിന്ന് ഉഷ്ണവാതം തള്ളിക്കയറുകയാണ് തെലങ്കാനയിലേക്ക്. ഇത് ഇവിടത്തെ താപനില വർധിപ്പിക്കും.' മുതിർന്ന ഒരു കാലാവസ്ഥാ പഠനകേന്ദ്രം ഉദ്യോഗസ്ഥൻ ഒ. നാഗേന്ദ്ര പറഞ്ഞു. അന്തരീക്ഷത്തിൽ ഈർപ്പം ഒട്ടുമില്ലാത്തത് വരണ്ട ചുടിന് കാരണമാകുംഅദ്ദേഹം ചൂണ്ടിക്കാട്ടി.


മലയാളം ടെലിവിഷൻ റേറ്റിംഗ് ചാർട്ടിൽ ചരിത്രം സൃഷ്ടിച്ച പരമ്പരയാണ് ഏഷ്യാനെറ്റിലെ സാന്ത്വനം. കുടുംബബന്ധങ്ങളുടെ ഊഷ്മളത അടിവരയിട്ട് പറയുന്ന സാന്ത്വനത്തിന് ഏറെ ആരാധകരാണുള്ളത്. സാന്ത്വനം കുടുംബത്തിലെ ഓരോ സംഭവവികാസങ്ങളും പ്രേക്ഷകർ ഏറെ കൗതുകത്തോടെയാണ് കാണാറുള്ളത്.\nബാലന്റെയും ദേവിയുടെയും ജീവിതം അവരുടെ അനുജന്മാർക്ക് വേണ്ടിയുള്ളതാണ്. ഹരിയും ശിവനും കണ്ണനും അവർക്ക് അവരുടെ മക്കൾ തന്നെയാണ്. ഹരിയുടെ ഭാര്യയായി അപർണയും ശിവൻറെ ഭാര്യയായി അഞ്ജലിയും സാന്ത്വനത്തിലേക്ക് എത്തിയതോടെയാണ് കഥ പുതിയ വഴിത്തിരിവിലേക്ക് കടന്നത്. അമരാവതിയിലെ തമ്പിയുടെ മകളാണ് അപർണ. മകൾ ഗർഭിണിയായതോടെയാണ് തമ്പി അപർണയെ സ്വീകരിക്കാൻ തയ്യാറായത്.\nഅമരാവതിയിൽ കുറച്ചു ദിവസങ്ങൾ പോയി നിന്നെങ്കിലും സാന്ത്വനം വീടിൻറെ കെട്ടുറപ്പ് മനസ്സിലാക്കി തിരിച്ചെത്തിയിരിക്കുകയാണ് ഇപ്പോൾ അപർണ. സാവിത്രിയുടെ രോഗാവസ്ഥ മനസ്സിലാക്കി ശിവനും അഞ്ജലിയും ദിവസങ്ങളായി അഞ്ജലിയുടെ വീട്ടിൽ തന്നെയാണ്. അവിടെ ജയന്തിയുമുണ്ട്. കഴിഞ്ഞ എപ്പിസോഡിലാണ് സാവിത്രിയെ കാണാൻ ദേവിയും അപർണ്ണയും അവിടെയെത്തിയത്.\nതൻറെ പതിവ് സ്വഭാവം കൊണ്ട് ദേവിയേയും അപർണ്ണയും കുത്തിനോവിക്കാൻ ജയന്തി ശ്രമിക്കുന്നുണ്ടായിരുന്നു. സാന്ത്വനത്തിന്റെ പുതിയ പ്രൊമോ വീഡിയോയിൽ ദേവിയെ കുത്തുവാക്കുകൾ കൊണ്ട് വേദനിപ്പിക്കുന്ന ജയന്തിയെ അപർണ്ണയും അഞ്ജലിയും ചേർന്നു പ്രതിരോധിക്കുന്നതാണ് കാണിക്കുന്നത്. കുഞ്ഞ് ഉണ്ടാകാത്തതിന്റെ പേരിൽ ദേവിയെ പരിഹസിക്കുന്ന ജയന്തിക്ക് അഞ്ജലിയും അപർണയും ചേർന്ന് കണക്കിന് കൊടുക്കുന്നത് കാണാം.\nഅതേസമയം ഒരു രാത്രി പിരിഞ്ഞിരിക്കുന്ന അഞ്ജലിയുടെയും ശിവന്റെയും വിരഹവേദനയും പ്രൊമോ വീഡിയോയിൽ കാണാം. ഒരു രാത്രി പോലും പിരിഞ്ഞിരിക്കാൻ ആവാത്തവിധം ശിവാഞ്ജലി പ്രണയം അതിതീവ്രമായി കഴിഞ്ഞു എന്ന് തന്നെയാണ് പ്രേക്ഷകർക്ക് മനസ്സിലാവുന്നത്. അതിൽ ഏറെ സന്തോഷിക്കുന്നത് സാന്ത്വനം ആരാധകർ തന്നെയാണ്. ഇനിയുള്ള എപ്പിസോഡുകളിൽ എന്തായാലും ശിവാഞ്ജലി പ്രണയം പൂത്തു തളിർക്കും എന്നുറപ്പാണ്. സാന്ത്വനത്തിന്റെ പുത്തൻ എപ്പിസോഡുകൾക്കായുള്ള കാത്തിരിപ്പിലാണ് ഇപ്പോൾ ആരാധകർ.\nSanthwanam Latest EpisodeSanthwanam Today Episodeസാന്ത്വനം


''ഇന്ത്യയിലെ ന്യൂനപക്ഷങ്ങളെയും അധഃസ്ഥിത വിഭാഗങ്ങളെയും ബാധിക്കുന്ന പ്രശ്‌നങ്ങള് വരുമ്പോള് നിഷ്‌ക്രിയത്വം പാലിക്കുന്നത് ആത്മീയതയുടെ ഭാഗമല്ല. സാമൂഹിക പ്രശ്‌നങ്ങളില് പ്രതികരിക്കാതിരിക്കുന്നതാണ് ആത്മീയത എന്ന തെറ്റിദ്ധാരണ പലര്‍ക്കുമുണ്ട്'' (സുപ്രഭാതം 28-9-2017). മമ്പുറം തങ്ങള് അനുസ്മരണ യോഗത്തില് സമസ്ത കേരള ജംഇയ്യത്തുല് ഉലമാ ജനറല് സെക്രട്ടറി പ്രഫ. ആലിക്കുട്ടി മുസ്‌ലിയാര് ചെയ്ത ശ്രദ്ധേയമായ പ്രസ്താവനയാണിത്. ഇന്ത്യയിലെ ന്യൂനപക്ഷങ്ങളും അധഃസ്ഥിത വിഭാഗങ്ങളും നിലവിലുള്ള രാഷ്ട്രീയ ഭരണവ്യവസ്ഥക്കു കീഴില് അനുഭവിക്കുന്ന അവഗണനയും പീഡനവും ഏറെ ആശങ്കാജനകമാണ്. ഇത്തരമൊരു അവസ്ഥയില് ഭരണകൂട ഭീകരതക്കും സാമൂഹിക തിന്മകള്‍ക്കുമെതിരെ രംഗത്തുവരാതെ നിഷ്‌ക്രിയമാവുന്നത് ഇസ്‌ലാം ഉയര്‍ത്തിപ്പിടിക്കുന്ന ആത്മീയതയുടെ ഭാഗമല്ല തന്നെ.\nഅക്രമിയായ ഭരണാധികാരിയുടെ മുന്നില് സത്യം തുറന്നു പറയുന്നത് വലിയ ജിഹാദാണെന്ന് ഇസ്‌ലാം സിദ്ധാന്തിക്കുമ്പോള്, മൗനവും നിഷ്‌ക്രിയത്വവുമൊക്കെ ഗുരുതരമായ കൃത്യവിലോപമായി കാണേിവരും. ഭൂമിയില് മര്‍ദിക്കപ്പെടുകയും അടിച്ചമര്‍ത്തപ്പെടുകയും ചെയ്യുന്ന ജനവിഭാഗങ്ങള്‍ക്കു വേണ്ടി നിങ്ങള് എന്തുകൊണ്ട് സമരസജ്ജരായി രംഗത്തു വരുന്നില്ലെന്ന വിശുദ്ധ ഖുര്‍ആന്റെ ചോദ്യം, ചില വിശ്വാസ കാര്യങ്ങളിലും ആചാരാനുഷ്ഠാനങ്ങളിലും മാത്രം മനുഷ്യനെ തളച്ചിട്ട് അവന്റെ ജീവിത പ്രയാസങ്ങളിലും പീഡനങ്ങള്‍ക്കെതിരെയുള്ള പ്രതിരോധത്തിലും പങ്കുവഹിക്കാത്ത മുസ്‌ലിം നിസ്സംഗതക്കു നേരെക്കൂടിയാണ്. 'ഭൂമിയിലുള്ളവരോട് കരുണ കാണിക്കൂ; ആകാശത്തുള്ളവന് നിങ്ങളോടും കരുണ കാണിക്കും' എന്ന നബിവചനം തീവ്രവാദ മുദ്ര ചുമത്തി ജയിലിലടക്കപ്പെട്ടവരുടെ മോചനത്തിനും, അവശതയും അവഗണനയും ദുരിതവുമനുഭവിക്കുന്ന മനുഷ്യമക്കളുടെ സംരക്ഷണത്തിനും രംഗത്തിറങ്ങാനുള്ള ആഹ്വാനമല്ലെങ്കില് മറ്റെന്താണ്? സമസ്ത ഈ ദൗത്യം ഏറ്റെടുത്ത് രംഗത്തിറങ്ങുമെന്ന് പ്രതീക്ഷിക്കാം.\nഅഭയാര്‍ഥികളോടുള്ള സി.പി.എം നിലപാട്\nഇരട്ട വിഷയങ്ങള് ഒരേ ലേഖനത്തില് കൈകാര്യം ചെയ്യാന് മടി കാട്ടുന്നവരാണ് എഴുത്തുകാര്. വിഷയ ദൗര്‍ലഭ്യമാണ് കാരണമെന്ന് പറഞ്ഞുകൂടാ. എങ്കിലും, സി.കെ.എ ജബ്ബാര് ഏഴു വിഷയങ്ങള് ഒറ്റ തലക്കെട്ടിലെടുത്ത് 'കൊച്ചി കമ്യൂണിസ്റ്റ് ഉച്ചകോടിയും മൗലികവാദവും' എന്ന പേരില് പ്രബോധനത്തില് എഴുതിയപ്പോള് അദ്ദേഹത്തെ അഭിനന്ദിക്കാതെ വയ്യ. ഏതായാലും കൊച്ചിക്കാര്‍ക്ക് ലേഖനത്തിന്റെ ആദ്യ വിഷയം അത്ര സ്വീകാര്യമാകുമെന്ന് തോന്നുന്നില്ല. മൗലികവാദികള് എന്ന വരി വായിക്കുമ്പോള് എനിക്ക് ആദ്യം ഓര്‍മ വന്നത് സഖാവ് ഇ.എം.എസ്സിനെയാണ്. ജനാബ് സി.എച്ച് മുഹമ്മദ് കോയയുടെ പ്രസംഗത്തേക്കാള് ഏറെ കേട്ടതും കേള്‍ക്കാന് ഇഷ്ടപ്പെട്ടതും ഇ.എം.എസ്സിന്റെ പ്രസംഗമാണ്. മലപ്പുറം ജില്ലയില് സഖാവിന്റെ ഏതു പ്രസംഗത്തിലും എവിടെയെങ്കിലും മൗലികവാദം പറഞ്ഞ് മൗലികവാദികളെ ആര്‍ക്കെങ്കിലും ഏല്‍പ്പിച്ചു കൊടുക്കുക പതിവായിരുന്നു.\nഒരു ചുവന്ന പൂവ് ചോദിച്ചപ്പോള് ഒരു കൊട്ട നിറയെ ചുവന്ന പൂവ് എടുക്കാന് പോയ കഴിഞ്ഞകാല കമ്യൂണിസ്റ്റുകാരന് അനുഭവിച്ച ക്ലേശം സി.കെ.എ ജബ്ബാര് ഓര്‍ത്തുനോക്കണം. പ്രത്യയശാസ്ത്രവും മൗലികവാദവുമെല്ലാം അവിടെ ഇരിക്കട്ടെ. അഭയാര്‍ഥി പ്രശ്‌നങ്ങളില് സി.പി.എം എടുത്ത നിലപാടിന്റെ പകുതി പോലും വരില്ല ഐക്യ രാഷ്ട്രസഭയുടെ നിലപാട്. അല്ലെങ്കില് ഉത്തരവാദപ്പെട്ട ലോക രാജ്യങ്ങളുടെ നിലപാട്. റോഹിങ്ക്യന് മുസ്ലിം എന്ന പേര് വന്നു പോയി, വെറും റോഹിങ്ക്യന് അഭയാര്‍ഥി എന്നായിരുന്നെങ്കില് അവരുടെ ഇപ്പോഴത്തെ ദുരവസ്ഥ ഉണ്ടാവില്ലായിരുന്നു. സി.പി.എം ഒരു നിലപാട് എടുക്കുമ്പോള് ജാതിമതത്തേക്കാള് ഏറെ മനുഷ്യാവകാശത്തിനാണ് പ്രഥമ പരിഗണന നല്‍കുന്നത്. റോഹിങ്ക്യന് അഭയാര്‍ഥി പ്രശ്‌നം ഗുരുതരമായ മൗലികാവകാശ ലംഘനമാണ്. അതില് സി.പി.എം എടുത്ത നിലപാടിനെ പ്രകീര്‍ത്തിക്കുമ്പോള് ചൈനയുമായി കൂട്ടിക്കുഴച്ചത് ശരിയല്ല. രണ്ടും രണ്ട് വിഷയമാണ്. ചൈനയുടെ വിദേശനയവും അഭയാര്‍ഥി പ്രശ്‌നവും ഒരു തുലാസിന്റെ രണ്ട് തട്ടില് വെക്കുമ്പോള് ഏതാണോ തൂങ്ങുക അതായിരിക്കും ശരിയായ നിലപാട്. കാലാവസ്ഥ മാറുന്നു. സാമ്പത്തികം മാറുന്നു. കമ്യൂണിസ്റ്റ് ഇതിഹാസങ്ങളെ പോലും ഞെട്ടിപ്പിക്കുന്ന ഹൈടെക് യുഗം ആഞ്ഞടിക്കുമ്പോള് രാജ്യങ്ങളും പ്രസ്ഥാനങ്ങളും ഒരു കുടക്കീഴില് വരുന്നില്ല എന്ന് പറഞ്ഞു വിമര്‍ശിക്കുന്നത് ശരിയല്ലല്ലോ.\n'ഒക്‌ടോബര് വിപ്ലവത്തിന്റെ ഹ്രസ്വനൂറ്റാണ്ട്' എന്ന ലേഖനം (ലക്കം 3022) ഗംഭീരമായിരുന്നു. പഴയ റഷ്യന് കലണ്ടര് പ്രകാരമാണ് ഒക്‌ടോബര് വിപ്ലവം ഒക്‌ടോബര് 25 എന്ന് അടയാളപ്പെടുത്തുന്നത്. ഗ്രിഗോറിയന് കലണ്ടര് പ്രകാരം അത് നവംബര് ഏഴാണ്. ഈ വസ്തുത ലേഖനത്തില് എവിടെയും പരാമര്‍ശിച്ചുകണ്ടില്ല. ലേഖനത്തിലുടനീളം ഒക്‌ടോബര് 25 എന്നാണ് പറയുന്നത്. വായനക്കാര് അത് ഇപ്പോള് നിലവിലുള്ള ഗ്രിഗോറിയന് കലണ്ടറിലെ ഒക്‌ടോബര് 25 ആണെന്ന് തെറ്റിദ്ധരിക്കും.\nഷാജഹാന് ടി. അബ്ബാസ്, സുഊദി അറേബ്യ\nഅറബി ഭാഷയോടുള്ള മനോഭാവം തന്നെയാണ് പ്രശ്‌നം\nകേരള സര്‍ക്കാര്, കാലിക്കറ്റ് യൂനിവേഴ്സിറ്റി കേന്ദ്രീകരിച്ച് അറബി ഭാഷയുടെ അഭിവൃദ്ധി ലക്ഷ്യമാക്കി Excellent International Centre for Arabic Studies ആരംഭിക്കാന് തീരുമാനിച്ചതായി മന്ത്രി കെ.ടി ജലീല് ഈയിടെ പറയുകയുണ്ടായി. ഷാര്‍ജാ ഭരണാധികാരി ഡോ. ശൈഖ് സുല്‍ത്താന് മുഹമ്മദ് ബിന് ഖാസിമിയുടെ മൂന്നു ദിവസത്തെ ഔദ്യോഗിക സന്ദര്‍ശനം കഴിഞ്ഞ് മടങ്ങുന്ന വേളയിലാണ് അദ്ദേഹം ഇതിനെ കുറിച്ച് പറയുന്നത്. പദ്ധതിക്കാവശ്യമായ മുഴുവന് സംഖ്യയും ഷാര്‍ജാ ഗവണ്‍മെന്റ് വഹിക്കാമെന്ന് ശൈഖ് സുല്‍ത്താന് പറഞ്ഞതായും അദ്ദേഹം കുറിച്ചു.\nനൂറ്റാണ്ടുകള്‍ക്കുമുമ്പ് തന്നെ കേരളത്തില് അറബി ഭാഷാ പഠനം നിലവിലുണ്ട്. ലക്ഷക്കണക്കിന് വിദ്യാര്‍ഥികള് ഇന്ന് അറബി പഠിക്കുന്നവരായി കേരളത്തിലുണ്ട്. 25000-ല്‍പരം പേര് അറബി ഭാഷാ അധ്യാപകരായി ഉണ്ടെന്നാണ് കണക്ക്. യു.എന് അംഗീകരിച്ച പ്രധാന ഭാഷകളില് ഒന്നാണ് അറബിയെങ്കിലും കേരളത്തില് അറബി ഭാഷാ പഠന മേഖലയെ സങ്കുചിത മനസ്സോടെയാണ് കാണുന്നത് എന്നതാണ് വസ്തുത. അറബി സര്‍വകലാശാല ആരംഭിക്കാന് ടി.പി ശ്രീനിവാസന് വൈസ് ചെയര്‍മാനായ ഉന്നത വിദ്യാഭ്യാസ കൗണ്‍സിലിന്റെ ശിപാര്‍ശ പ്രകാരമാണ് കഴിഞ്ഞ യു.ഡി.എഫ് സര്‍ക്കാര് മുന്നോട്ടു വന്നത്. എന്നാല്, കലാപകലുഷിതമായ അന്തരീക്ഷത്തില് വര്‍ഗീയത ആളിക്കത്തിക്കാനേ അറബി സര്‍വകലാശാല ഉപകരിക്കൂ എന്നു വരെ ഫയലില് രേഖപ്പെടുത്തി സര്‍വകലാശാല സ്ഥാപിക്കാനുള്ള നിര്‍ദേശത്തെ എതിര്‍ക്കുകയായിരുന്നു ഉദ്യോഗസ്ഥ ലോബി.\nസച്ചാര് കമ്മിറ്റി റിപ്പോര്‍ട്ടിനെ തുടര്‍ന്ന് വി.എസ് അച്യുതാനന്ദന് സര്‍ക്കാര് കേരളത്തിലെ മുസ്ലിം ന്യൂനപക്ഷ പിന്നാക്കാവസ്ഥയെ കുറിച്ച് പഠിക്കാന് രൂപീകരിച്ച പാലോളി കമ്മിറ്റിയാണ് അറബിക് സര്‍വകലാശാല എന്ന നിര്‍ദേശം മുന്നോട്ടുവെക്കുന്നത്. ഇതിനെ തുടര്‍ന്നാണ് ഉന്നത വിദ്യാഭ്യാസ കൗണ്‍സില് സര്‍വകലാശാല സ്ഥാപിക്കാനുള്ള നിര്‍ദേശം യു.ഡി.എഫ് സര്‍ക്കാരിന് സമര്‍പ്പിക്കുന്നത്. ഋഃരലഹഹലി േഇലിൃേല-നു പകരം അറബി ഭാഷാ അഭിവൃദ്ധിക്കായി സര്‍വകലാശാല തന്നെ സ്ഥാപിക്കാനാണ് ഇടതുപക്ഷം അര്‍ജവം കാണിക്കേണ്ടത്. കഴിഞ്ഞ ഇടതുപക്ഷ സര്‍ക്കാര് നിയമിച്ച പാലോളി കമ്മിറ്റി നിര്‍ദേശമാണ് എന്നതിനാല് അതിന്റെ മാറ്റ് വര്‍ധിക്കുകയേയുള്ളൂ. ഇന്ത്യയുമായി മികച്ച നയതന്ത്രം പുലര്‍ത്തുന്ന സുഊദി അറേബ്യ, യു.എ.ഇ, മറ്റു പശ്ചിമേഷ്യന് രാജ്യങ്ങള് എന്നിവയുമായി സഹകരിച്ച് പ്രവര്‍ത്തിക്കാനായാല് 50 ശതമാനം ഫണ്ട് മാത്രം മതിയാവും സര്‍വകലാശാല നടത്തിപ്പിനെന്നും, ശേഷിക്കുന്ന 50 ശതമാനം പ്രോജക്ട് ഫണ്ടുകള് വഴിയും മറ്റു രാജ്യങ്ങളുടെ സഹായം ഉപയോഗപ്പെടുത്തിയും മികച്ച രീതിയില് സര്‍വകലാശാല പ്രവര്‍ത്തിക്കാമെന്നും ടി.പി ശ്രീനിവാസന് സമര്‍പ്പിച്ച നിര്‍ദേശത്തില് അന്നുതന്നെ പറഞ്ഞിരുന്നു. ഷാര്‍ജാ ശൈഖിനോട് ഋഃരലഹഹലി േഇലിൃേല എന്ന ആശയം മുന്നോട്ടു വെച്ചപ്പോള് തന്നെ അതിന്റെ മുഴുവന് തുകയും ഷാര്‍ജാ ഗവണ്‍മെന്റ് വഹിക്കാമെന്നാണ് അദ്ദേഹം വാഗ്ദാനം ചെയ്തത്. ഇതിനെ ക്രിയാത്മകമായി ഉപയോഗപ്പെടുത്താനാണ് ഇടതുപക്ഷം രാഷ്ട്രീയ കരുത്ത് കാണിക്കേണ്ടത്.\nഇസ്ലാമോഫോബിയയുടെ ഇരയാണ് അറബി ഭാഷ എന്ന് പറയുന്നതാവും കൂടുതല് ശരി. കേരള സമര ചരിത്രത്തില് മറക്കാനാവാത്ത ഒന്നാണ് ഭാഷാ സമരം അല്ലെങ്കില് അറബി ഭാഷാ സമരം. 1980-ല് ഇ.കെ നായനാര് സര്‍ക്കാര് പൊതുവിദ്യാഭ്യാസ മേഖലയില്‍നിന്ന് അറബി, ഉര്‍ദു, സംസ്‌കൃത ഭാഷാ പഠനം ഒഴിവാക്കാനുള്ള നിയമനിര്‍മാണം നടത്താനുള്ള നീക്കത്തിനെതിരെയായിരുന്നു അത്. നിയമ നിര്‍മാണത്തിന്റെ ലക്ഷ്യം അറബി ഭാഷാ പഠനം പൊതുവിദ്യാഭ്യാസ പഠന മേഖലയില്‍നിന്ന് ഒഴിവാക്കുകയായിരുന്നു. മൂന്നു പേരുടെ മരണത്തില് കലാശിച്ച സമരത്തെ തുടര്‍ന്ന് നായനാര് സര്‍ക്കാര് നിയമനിര്‍മാണത്തില്‍നിന്നും പിന്മാറുകയായിരുന്നു. തുടര്‍ന്നും അറബി ഭാഷാ മേഖലയെ തകര്‍ക്കാന് നിരവധി ശ്രമങ്ങള് നടന്നിട്ടുണ്ട്.\n2013-ല് എം.ജി സര്‍വകലാശാല പ്രൈവറ്റ്, വിദൂര വിദ്യാഭ്യാസം വഴി അറബി രണ്ടാം ഭാഷയായി തെരഞ്ഞെടുക്കാനുള്ള ഓപ്ഷന് റദ്ദാക്കിയിരുന്നു. വിദ്യാര്‍ഥി സമരത്തെ തുടര്‍ന്ന് അത് പുനഃസ്ഥാപിക്കുകയായിരുന്നു. അപ്രഖ്യാപിത നിയമനനിരോധനം നിലനില്‍ക്കുന്നു എന്നതാണ് ഇപ്പോള് പിണറായി സര്‍ക്കാരിനെതിരെയുള്ള ആരോപണം. അറബി ഭാഷക്ക് അപ്രഖ്യാപിത നിയമന നിരോധനം വര്‍ഷങ്ങളായി തുടര്‍ന്നു വരുന്നു എന്നതാണ് സത്യം. സംവരണ പാക്കേജിലെ അവ്യക്തത കാരണം സംസ്ഥാനത്ത് സര്‍ക്കാര് സര്‍വീസില് 275 അറബി അധ്യാപക തസ്തികകളാണ് വര്‍ഷങ്ങളായി ഒഴിഞ്ഞു കിടക്കുന്നത്. എല്.പി സ്‌കൂള് മുതല് കോളേജ് തലം വരെയാണ് ഇത്രയും പേരുടെ ഒഴിവ്. പുതിയ കോളേജുകളിലെയും സര്‍വകലാശാലയിലെയും ഒഴിവ് ഇതിനു പുറമെയാണ്. കേരള സര്‍വകലാശാല ബി.എ അറബിക്, എം.എ അറബിക്, അഫ്ദലുല് ഉലമ കോഴ്സുകള് പ്രൈവറ്റായി പഠിക്കാനുള്ള അവസരം നേരത്തേ റദ്ദാക്കിയിരുന്നു. കേരളയില് തന്നെ ഇപ്പോള് വിദൂര വിദ്യാഭ്യാസം വഴി മലയാളം, ഹിന്ദി, അറബി ഉള്‍പ്പെടെ 12 ഭാഷകള് ഉപഭാഷയായി തെരഞ്ഞെടുക്കാന് അവസരം നല്‍കിയിരിക്കെ മലയാളം, ഹിന്ദി ഭാഷകളുടെ സിലബസ് മാത്രമേ യൂനിവേഴ്സിറ്റി ലഭ്യമാക്കിയിട്ടുള്ളൂ. അറബി ഓപ്ഷനായി എടുത്ത വിദ്യാര്‍ഥികള് സിലബസിനായി യൂനിവേഴ്സിറ്റിയെ സമീപിച്ചപ്പോള് സിലബസ് തയാറാക്കിയിട്ടില്ലെന്നും വേണമെങ്കില് മലയാളം, ഹിന്ദി എന്നിവയിലേക്ക് മാറാമെന്നുമാണ് മറുപടി ലഭിച്ചത്. വി.സി പറഞ്ഞതാവട്ടെ ഇതിനെ കുറിച്ചൊന്നും അറിയില്ലെന്നാണ്. കെ.ടെറ്റ് പരീക്ഷയുടെ പ്രശ്‌നങ്ങളും ഇതോടു ചേര്‍ത്തുവായിക്കണം.\nഭരണകൂടങ്ങളും ഉദ്യോഗസ്ഥ ലോബിയും അറബി ഭാഷയോട് കാണിക്കുന്ന വിവേചനത്തിന്റെ ഏതാനും ചില സമകാലിക ഉദാഹരണങ്ങള് മാത്രമാണ് ഇവ. അറബിയോടുള്ള മനോഭാവത്തില് തന്നെയാണ് അടിസ്ഥാനപരമായ മാറ്റം ഉണ്ടാവേണ്ടത് എന്നാണ് ഇതെല്ലാം സൂചിപ്പിക്കുന്നത്.


കണ്ടത് പറഞ്ഞാല് :പ്രാഞ്ചിയേട്ടന് ആന്‍ഡ് സൈന്റ്റ് ~ കള്ളന്'s Blog !\n3:23 PM ഹാഫ് കള്ളന്||Halfkallan 12 comments\nപ്രാഞ്ചിയേട്ടന് ആന്‍ഡ് സൈന്റ്റ് കണ്ടു . ഇനി കാണാന് ആരേലും ഒണ്ടോന്നു അറിയാന് മേല ..\nകാണാത്തവരോട് : സംഭവം ജോര് ആയിട്ടിണ്ട് ട്ടാ .. ധൈര്യായി പോയി കണ്ടോളു .\nഇക്കാലത്ത് ഒരു വിധം ഗ്യാരന്റി ഉള്ള പടങ്ങള് നമുക്ക് തരുന്നത് രഞ്ജിത്ത് ആണെന്ന് തോന്നുന്നു .\nവ്യത്യസ്തതയും ലാളിത്യവും ആണു പ്രാഞ്ചിയെട്ടന്റെ പ്രത്യേകത . മമ്മൂട്ടി തൃശൂര് ഭാഷ സംസാരിക്കുന്ന പടം എന്നാണു\nപ്രാഞ്ചിയെട്ടനെ കുറിച്ച് ആദ്യം കേട്ട ന്യൂസ് , സംവിധായകന് രഞ്ജിത്ത് ആയതു കൊണ്ടു ഒരു രായമാണിക്യം സ്റ്റൈല് ആവില്ലെന്ന് പ്രതീക്ഷ ഉണ്ടായിരുന്നു .\nപാലേരി മാണിക്യത്തില് നിന്നും പ്രാഞ്ചിയെട്ടനിലെക്കുള്ള ദൂരം വളരെ കൂടുതലാണ് , രണ്ജിതിനും മമ്മൂട്ടി ക്കും . എന്തും വഴങ്ങും എന്ന് രഞ്ജിത്ത് തെളിയിച്ചിരിക്കുക ആണു ഈ ചിത്രത്തിലൂടെ . മമ്മൂട്ടി അത് പണ്ടേ തെളിയിച്ചതാണല്ലോ .\nനടന്മാരെ തിരഞ്ഞെടുത്തപ്പോള് തൃശൂര് ഭാഗത്ത് ഉള്ളവര്‍ക്ക് മുന്‍തൂക്കം കൊടുത്തു ന്നു തോന്നുന്നു . സ്ത്രീ കഥാപാത്രങ്ങള് കുറവാണ് . മമ്മൂട്ടിയും പുണ്യാളനും തന്നെ താരങ്ങള് . സൈന്റ്റ് നു ശബ്ദം നല്‍കി സിനിമയില് ഉടനീളം രഞ്ജിത്തിന്റെ സാന്നിധ്യവും ഉണ്ടായിരുന്നു .\nഒരു കൊച്ച് ത്രെഡ് നെ മനോഹരമായി ആവിഷ്കരിക്കുക ആണു രഞ്ജിത്ത് ചെയ്തത് , കാശുണ്ടെങ്കിലും സമൂഹത്തില് പേരില്ല / സ്ഥാനമില്ല എന്ന കുറവ് നികത്താന് ശ്രമിക്കുന്ന നിഷ്കളങ്കനായ ഒരു നായകന് . അയാള്‍ടെ ചുറ്റുമുള്ള ഉപഗ്രഹങ്ങളുടെ ഉപദേശങ്ങളും അത് കേള്‍ക്കുന്നത് കൊണ്ടു ഉണ്ടാകുന്ന അബദ്ധങ്ങളും . വളരെ subtle ആയ തമാശകള് ആണു ഈ സിനിമയില് ഉള്ളത് . തമാശക്കായി ഒരു ട്രാക്കും കുറച്ചു നടന്മാരെയും ഇറക്കുന്ന രീതി ദൌര്‍ഭാഗ്യകരമായി മലയാള സിനിമയിലും ഈ ഇടെ ആയി വന്നിട്ടുണ്ട് . പ്രാഞ്ചിയെട്ടനിലെ ഒരു സീന് പോലും തമാശക്കായി ഏച്ചു കെട്ടി വെച്ചു എന്ന് എനിക്ക് തോന്നിയില്ല , എങ്കിലും ചിരിക്കാന് ഒരുപാട് ഉണ്ട് താനും . ഖുശ്ബു ന്റേം പ്രിയാമണി യുടെയും കഥാപാത്രങ്ങള്‍ക്ക് അധികം രംഗങ്ങള് ഒന്നും ഇല്ലെങ്കിലും സാന്നിധ്യം അറിയിക്കാന് കഴിഞ്ഞു . സിധിക് , ടിനി ടോം , ഇന്നസെന്റ് അങ്ങനെ എല്ലാവരും ഉള്ള വേഷം ഭംഗിയായി ചെയ്തു എന്ന് പറയാം .\nആകെ ഒരു ഗാനം മാത്രമേ ഈ ചിത്രത്തില് ഉള്ളു , പക്ഷെ നല്ല പാട്ടാണ് .\nഅപ്പൊ .. കണ്ടിട്ടില്ലേല് , പോയി കാണുട്ടാ ,\nPosted in: ആസ്വാദനം, നിരൂപണം, സിനിമ\nOctober 4, 2010 at 3:33 PM Reply\nevide vannal kanaam\nOctober 4, 2010 at 3:37 PM Reply\nadiyan ini ithu poi kaanunnathayirikkum...\nThanks forahonest review ...\n(Nowadays i read so many reviews...but by the end of it I would have read the entire script of the movie ...but your way of reviewing is cool and superficial..which is good.)\nOctober 4, 2010 at 4:29 PM Reply\nright...i have seen it...good movie\nOctober 4, 2010 at 8:51 PM Reply\nOctober 4, 2010 at 9:49 PM Reply\nഇന്നലെ സകുടുംബം പ്രാഞ്ചിയേട്ടനെയും പുണ്യാളനെയും കണ്ടു. എല്ലാവർക്കും ഇഷ്ടപ്പെട്ടു.\n“എന്തൂട്ട്രാ ശവീ” എന്ന ഡയലോഗില്ലാത്ത തൃശ്ശൂർ ചിത്രം.കഥപാത്രമായി മാറാൻ മമ്മൂട്ടി കാണിക്കുന്ന അർപ്പണമനോഭാവം പ്രശംസനീയമാണ്. അഭിനയം ആംഗികം മാത്രമല്ല വാചികം കൂടിയാണെന്ന് തിരിച്ചറിഞ്ഞ് അത് രംഗത്തവതരിപ്പിക്കുന്ന നടൻ. ഒരു പക്ഷേ ഇന്ന് മലയാളത്തിൽ അങ്ങനെ ചെയ്യുന്ന ഏക നടൻ.\nമമ്മൂട്ടിയേക്കാൾ നൈസർഗികപ്രതിഭ ഉള്ള മോഹൻലാൽ മറന്നു പോകുന്നത് അഥവാ ചെയ്യാതെ പോകുന്നതും ഇതു തന്നെ.\nOctober 4, 2010 at 11:43 PM Reply\nഎല്ലാ മലയാളികള്‍ക്കും വേണ്ടി ഏതാ ഒരു വെബ്സൈറ്റ്\nOctober 5, 2010 at 6:22 PM Reply\nപ്രാഞ്ചിയേട്ടന് കിടിലം സിനിമാ തന്നെ. പക്ഷെ തുടക്കത്തില് ഇന്നസെന്റ് ആന്‍ഡ് ടിനി ടോം പറയുന്ന ആ ഒറ്റ അക്ഷരം തമാശകള് ഒരു നിലവാരം ഇല്ലാതെ പോയില്ലേ ? അത് പോലെ കറവകാരത്തി കഥയും ? ചിലര്‍ക്ക് കുടുംബസമേതം അത് രണ്ടും കേട്ടിരിയ്ക്കാന് ബുദ്ധിമുട്ട് ഉണ്ടാവും. അത് നമ്മടെ പഴയ കോണ്ടസ പോലെ എന്തെങ്ങിലും ആയാ മതി ആയിരുന്നു. നമ്മടെ കൊടകരപുരാണം റെഫര് ചെയ്താലും മതി ആയിരന്നു. പിന്നെ ഒരു ചിന്ന കാര്യം, ആ വയലെന്റ്റ് സീനില് ചോര തെറിയ്ക്കുന്ന ആ സീന് വേണ്ടായിര്നു. അല്ലാതെ തന്നെ ആ ഫീല് ഉണ്ടായിരുന്നു.\nപടം എനിക്ക് തീര്‍ച്ചയായും ഇഷ്ടപെട്ടു. പറ്റിയാല് ഒരിക്കല് കൂടെ കാണണം.\nറിവ്യൂ കലക്കി...സാധാരണ സ്ക്രിപ്റ്റ് കോപ്പി പേസ്റ്റ് ആണ് കാണാറ്.\nOctober 5, 2010 at 6:28 PM Reply\nമമൂട്ടിയുടെ ഡയലോഗ് ഇല്ലാതെ ഉള്ള അഭിനയം - ഫുള് ടെന് മാര്‍ക്സ് !!\nOctober 5, 2010 at 11:13 PM Reply\nസന്ഗീതില് പോയി ഞാനും കണ്ടിരുന്നു. .. തെറ്റില്യാതെ ഇഷ്ടപ്പെട്ടു എന്നെ ഉള്ളു..\nOctober 7, 2010 at 4:00 PM Reply\nA simple movie...nalla ending..nalla thamashakal..100 marks kodukunnu\nOctober 12, 2010 at 8:06 AM Reply\nപ്രാഞ്ചിയേട്ടന് എന്ന സിനിമയുടെ ആശയം നല്ലതാണ്. പക്ഷെ അവതരണം മോശമായിപ്പോയിയെന്ന് എനിക്കു തോന്നി. ഇന്റര്‍വെല് വരെ ഇപ്പോള് കഥ തുടങ്ങും എന്ന പ്രതീക്ഷയായിരുന്നു എനിക്ക്. ഇന്റര്‍വെല് ആയപ്പോഴാണ് ഇതിലു വലിയ കഥയൊന്നുമില്ലായെന്ന് തോന്നിയത്.\nഅതുവരെ നന്നായിട്ടു പഠിച്ചിരുന്ന മിടുക്കനായ പോളിയുടെ കുടുംബത്തിന് സംഭവിച്ച ദുരന്തത്തെപ്പറ്റിയോ സ്ക്കൂളിലെ ഒരു മാഷ് തന്നെ ഇല്ലാതായതിനെപ്പറ്റിയോ ഹെഡ്മാഷോ ആ നാട്ടുകാരനായ പ്രാഞ്ചിയേട്ടനോ അന്നു വരെ അറിഞ്ഞിട്ടുണ്ടായിരുന്നില്ലേ? പോളിയേപ്പറ്റി വളരെ ഡീട്ടെയ്ലായി സംസാരിക്കാന് സ്ക്കൂളിലേക്ക് മാതാപിതാക്കളെ വിളിച്ചു വരുത്തിയപ്പോഴും ആര്‍ക്കും ഒന്നും അറിയാന് പാടില്ലായിരുന്നോ? അറ്റ്ലീസ്റ്റ്, ബെന്‍സ് കാറില് പോളി ചിത്രരചന നടത്തിയതിന് ഹെഡ്മാഷ് ശിക്ഷിക്കുമ്പോഴും അവനെപ്പറ്റി പറയാമായിരുന്നു. ഈ ഹമ്പ് ചാടിയ ശേഷം സിനിമാവണ്ടിയുടെ പോക്കില് ഒട്ടേറെ കല്ലുകടികളുണ്ട്.\nപദ്മശ്രീ എന്ന കഥാപാത്രം കഥ വലിച്ചു നീട്ടാന് വേണ്ടി മാത്രമുള്ളതല്ലേ? എന്തു പ്രാധാന്യമുണ്ട് ആ കഥാപാത്രത്തിന്? നായികയെക്കാണുമ്പോള് കഥ ഇപ്പോള് തുടങ്ങും എന്ന പ്രേക്ഷകരുടെ പ്രതീക്ഷയെ പ്രതീക്ഷമാത്രമാക്കി ആ കഥാപാത്രം മടങ്ങുന്നു. ചുരുക്കത്തില് പ്ദമശ്രീ എന്ന പേരുവെച്ച് ഒരു കൊച്ചു ചവിട്ടല് തമാശയൊപ്പിക്കാന് രഞ്ജിത്ത് തുടങ്ങിയ ശ്രമം ഒടുവില് അവളെ പറഞ്ഞയച്ച് അവസാനിപ്പിക്കാന് ഏറെ ബുദ്ധിമുട്ടി. പദ്മശ്രീയെ സ്ക്രീനില് കാണിക്കുന്ന അവസാന രണ്ടു സീനുകളിലെ ഡയലോഗുകളില് വലിയ ചേര്‍ച്ചയില്ലായ്മ. സ്വാഭാവികതയില്ലായ്മയുണ്ട്. ഒരു വീടിന് ഒറ്റയ്ക്ക് പെയിന്റടിക്കുമ്പോള് മുതല് പദ്മശ്രീയെന്ന കഥാപാത്രം 'യന്തിരനാകാന്' വെമ്പുന്ന പോലെ തോന്നി.\nചുരുക്കത്തില് സമയവും കാശും കളഞ്ഞത് മിച്ചം.\nപ്രാദേശികഭാഷയെ ചൂഷണം ചെയ്യാനുള്ള ശ്രമം രാജമാണിക്യത്തിന്റെ ഏഴല്ല, എഴുപത് അയലത്ത് പോലും വന്നിട്ടില്ല.\nOctober 26, 2010 at 10:58 PM Reply\nനാട്ടില് വന്നിട്ട് വേണം ഇതുന്നു കാണാന്... എന്തായാലും ഒരു ആമുഖം തന്നതിന് നന്ദി... :)\nതുടരട്ടെ ഞാന് എന് പ്രയാണം


"അവന് അത്രയേറെ ഇഷ്ടമാണ് നമ്മുടെ തൂവെള്ളക്കൊടിയും രക്തനക്ഷത്രത്തെയും; അവന് കൊളുത്തിവിട്ട തീപ്പന്തം നിങ്ങളേറ്റെടുത്തു, സ്വാശ്രയ കച്ചവടക്കാര് വിറച്ചു; വാ തുറക്കാന് സ്വാതന്ത്ര്യമുള്ള ഒരു കലാലയം, അതാണ് ജിഷ്ണുവിന്റെ സ്വപ്‌നം; ഈ സമ്മേളനം അതിന് ഊര്‍ജം പകരും"; എസ്എഫ്‌ഐ സമ്മേളനത്തിന് അഭിവാദ്യങ്ങള് അര്‍പ്പിച്ച് ജിഷ്ണുവിന്റെ അമ്മ | Kairali News | kairalinewsonline.com\nതിരുവനന്തപുരം: കലാലയങ്ങളിലെ വിദ്യാര്‍ത്ഥി പീഡനങ്ങള്‍ക്കെതിരെ പ്രക്ഷോഭം ഏറ്റെടുത്ത എസ്എഫ്‌ഐയ്ക്ക് നന്ദി അറിയിച്ച് ജിഷ്ണു ജിഷ്ണു പ്രണോയുടെ അമ്മ മഹിജ.\nകേരളം കണ്ട വലിയ പോരാട്ടത്തിനാണ് എസ്എഫ്‌ഐ നേതൃത്വം നല്‍കിയത്. നീതിക്ക് വേണ്ടി പോരാടിയ ഓരോ എസ്എഫ്‌ഐക്കാര്‍ക്കും മനസ് നിറഞ്ഞ് നന്ദി പറയുന്നു. വിലങ്ങുകളില്ലാത്ത കലാലയം പൂവണിയാന് എസ്എഫ്‌ഐ കൂടുതല് കരുത്താകണമെന്നും മഹിജ പറയുന്നു.\nകൊല്ലത്ത് നടന്ന എസ്എഫ്‌ഐ സംസ്ഥാന സമ്മേളനത്തിലേക്ക് അയച്ച കത്തിലാണ് മഹിജ ഇക്കാര്യങ്ങള് പറയുന്നത്.\nഞാന് നിങ്ങളുടെ ജിഷ്ണു പ്രണോയുടെ അമ്മ. ഇപ്പോള് നിങ്ങളുടെയെല്ലാം അമ്മ. എസ്എഫ്‌ഐ സംസ്ഥാന സമ്മേളനം കൊല്ലത്ത് വച്ച് നടക്കുന്നതായി അറിഞ്ഞതുമുതല് ഇങ്ങനൊരു കുറിപ്പെഴുതണമെന്ന് തോന്നി. ഇത് അവന് സന്തോഷമാവും എന്നെനിക്ക് ഉറപ്പുണ്ട്. അവന് അത്രയേറെ ഇഷ്ടമാണ് നമ്മുടെ തൂവെള്ളക്കൊടിയും അതിന്റെ നടുവിലുള്ള രക്തനക്ഷത്രത്തെയും.\nഅവന്റെ പഠനമുറിയില് പോരാട്ടത്തിന്റെ വാക്കുകളും ചെഗുവേരയുടെ ചിത്രങ്ങളുമാണ് നിറയെ ഉള്ളത്. എസ്എഫ്‌ഐ സമ്മേളന പ്രതിനിധിയായതിന്റെ ടാഗ് ഇന്നും അവന്റെ മുറിയില് സൂക്ഷിച്ചുവച്ചിട്ടുണ്ട്.\nസര്‍ഗാത്മകത പൂത്തുലയേണ്ട കലാലയങ്ങള് കൊലായങ്ങളായി മാറുമ്പോള് അവന് കൊളുത്തിവിട്ട തീപ്പന്തം നിങ്ങളേറ്റെടുത്തു. കേരളം കണ്ട വലിയ പോരാട്ടത്തിന് എസ്എഫ്‌ഐ നേതൃത്വം നല്‍കി. സ്വാശ്രയ കച്ചവടക്കാര് വിറച്ചു.\nഈ ലോകത്ത് ഒരമ്മക്കും സ്വന്തം മക്കള് ചെയ്ത കര്‍മ്മങ്ങള്‍ക്ക് നന്ദി പറയേണ്ടിവന്നിട്ടില്ല. പക്ഷേ ഒരുപാട് ജിഷ്ണു പ്രണോയ്മാര്‍ക്ക് എല്ലാമെല്ലാമായിത്തീര്‍ന്ന എന്റെ ഏറ്റവും പ്രിയപ്പെട്ട മക്കളായ വിജിനും, ജെയ്ക്കിനും, എന്റെ മകന്റെ നീതിക്ക് വേണ്ടി പോരാടിയ ഓരോ എസ്എഫ്‌ഐക്കാര്‍ക്കും മനസ് നിറഞ്ഞ് നന്ദി പറയുന്നു.\nഅതെ, എന്റെ മോന് മരിച്ചിട്ടില്ല. അവന് നിങ്ങളിലൊരാളായി നിങ്ങള്‍ക്കൊപ്പമുണ്ട്. പൊരുതി മുന്നേറുന്ന ഓരോരുത്തരിലും ഞാന് എന്റെ മകനെ കാണുന്നു. വിലങ്ങുകളില്ലാതെ വാ തുറക്കാന് സ്വാതന്ത്ര്യമുള്ള ഒരു കലാലയം, അതായിരുന്നു നമ്മുടെ ജിഷ്ണുവിന്റെ സ്വപ്‌നം.\nഅത് പൂവണിയാന് നിങ്ങള് കൂടുതല് കരുത്തരാവണം. അതിന് ഈ സമ്മേളനം നമ്മള്‍ക്ക് ഊര്‍ജം പകരും. ഒരിക്കല് കൂടി ജിഷ്ണുവിന്റെ സഖാക്കള്‍ക്ക് വിപ്ലവാഭിവാദ്യങ്ങള് നേരുന്നു. പഴയ എസ്.എഫ്.ഐക്കാരി എന്ന അഭിമാനത്തോടെ..\nTags: #JusticeForJishnuJishnu MotherJishnu PranoySFISFI Activists


കാലാവസ്ഥാ വ്യതിയാനത്തിനിടെയിലും പ്രകൃതിയോട് ഇണങ്ങി ജീവിക്കുന്ന 10 സമൂഹങ്ങൾ| eco friendly communities in world – News18 Malayalam\nHome » photogallery » life » ECO FRIENDLY COMMUNITIES IN WORLD GH RV\nകാലാവസ്ഥാ വ്യതിയാനത്തിനിടെയിലും പ്രകൃതിയോട് ഇണങ്ങി ജീവിക്കുന്ന 10 സമൂഹങ്ങൾ\nചില വിഭാഗങ്ങൾ ഇപ്പോഴും പ്രകൃതിയോട് ഇണങ്ങി ജീവിക്കുകയും അവർക്ക് വേണ്ടതെല്ലാം ചുറ്റുപാടിൽ നിന്നും വളരെ സന്തുലിതമായി നേടുകയും ചെയ്യുന്നു. അവരെ കുറിച്ച് അറിയാം.\n| February 25, 2021, 13:34 IST\nകാലാവസ്ഥ വ്യതിയാനം വലിയ നിലയിൽ ചർച്ച ചെയ്യപ്പെടുന്ന ഒരു വിഷയമാണ്. എന്നാൽ കാലാവസ്ഥാ വ്യതിയാനത്തെ കുറിച്ച് പരാതിപ്പെടുന്നവർ തന്നെ പ്രകൃതിയിൽ നിന്നും വേർപെട്ട നിലയിലുള്ളവരാണ്. എങ്കിലും ചില വിഭാഗങ്ങൾ ഇപ്പോഴും പ്രകൃതിയോട് ഇണങ്ങി ജീവിക്കുകയും അവർക്ക് വേണ്ടതെല്ലാം ചുറ്റുപാടിൽ നിന്നും വളരെ സന്തുലിതമായി നേടുകയും ചെയ്യുന്നു. (pixabay)\nഅമേരിക്കയിലെ എർത്ത്ഷിപ് പ്രോജക്ടിന്റെ ഭാഗമായി നിർമിക്കുന്ന വീട്ടുകളെല്ലാം ഇത്തരത്തിൽ പ്രകൃതിയോട് ഇണങ്ങി നിൽക്കുന്നവയാണ്. ഇക്കോ ഫ്രണ്ട്ലി വീടുകൾ നിർമ്മിക്കുന്നതിന് പ്രസിദ്ധിയാർജ്ജിച്ച മിഷേൽ റെയ്നോൾഡ് ആണ് ഈ വീടുകൾ തയ്യാറാക്കിയിരിക്കുന്നത്. 45 ശതമാനവും പുനരുപയോഗിക്കാവുന്ന വസ്തുക്കൾ ഉപയോഗിച്ചാണ് ഈ വീട് തയ്യാറാക്കിയിരിക്കുന്നത്. ഇവ നിർമ്മിക്കുമ്പോൾ യാതൊരു രീതിയിലും മലിനീകരണം സംഭവിക്കുകയില്ല. കൂടാതെ, തങ്ങൾക്കാവശ്യമായ ഭക്ഷണം, വൈദ്യുതി എന്നിവ അവർ സ്വയം തയ്യാറാക്കുകയും ചെയ്യും.\nഇറ്റലിയിലെ ടോറി സുപീരിയെറോ എന്ന കൊച്ചു ഗ്രാമവും പ്രകൃതിദത്തമായി ജീവിത രീതി പിന്തുടരുന്നവരാണ്. കടലിൽ നിന്ന് അൽപ്പം കിലോമീറ്ററുകൾ മാത്രം അകലയുള്ള ഈ ഗ്രാമത്തിൽ പതിമൂന്ന് നൂറ്റാണ്ട് പഴക്കമുള്ള മൂന്ന് കെട്ടിടങ്ങളുണ്ട്. ഇതിൽ 160 മുറികളും പരസ്പരം ബന്ധിപ്പിക്കുന്ന കോണികളുമുണ്ട്. അതിമനോഹരമായി നിർമ്മിച്ചിരിക്കുന്ന ഈ കെട്ടിടങ്ങൾ അമൂല്യമായ വസ്തുക്കളാണ്.\nദക്ഷിണേന്ത്യയിലെ ഔരോവിൽ കമ്മ്യൂണിറ്റിയും ഇതു പോലെ തന്നെയാണ്. അറുപതുകളിലെ ശ്രീ അരബിന്ദോ സൊസൈറ്റി പ്രൊജക്റ്റിന്റെ ഭാഗമായിട്ടായിരുന്നു ഈ സൊസൈറ്റി രൂപീകരിച്ചത്. മണ്ണും മരങ്ങളും ഉപയോഗിച്ചാണ് ഇവിടെ വീടുകൾ നിർമ്മിച്ചിരിക്കുന്നത്. രാഷ്ട്രീയം ചർച്ച ചെയ്യാ൯ പാടില്ല എന്നതാണ് ഇവിടുത്തെ ഏറ്റഴും വലിയ പ്രത്യേകത. അന്പതോളം രാജ്യങ്ങളിൽ നിന്നുള്ള ആളുകൾ ഇവിടെ താമസിച്ചു വരുന്നു. വളരെ അത്യാവശ്യമെന്ന് തോന്നുന്ന സാധനങ്ങൾ മാത്രമോ ഇവിടുത്തുകാർ പുറത്തു നിന്ന് വാങ്ങാറുള്ളൂ.\nഅയർലന്റിലെ ടീർ ആന്റ് ബയോ താമസിക്കുന്ന പത്തേക്കർ സ്ഥലത്ത് അവർക്ക് വേണ്ടതെല്ലാം അവർ സ്വയം തയ്യാറാക്കുന്നു. ഭൂമി കൃത്യമായി വിഭജിച്ച ഈ സമൂഹം ആവശ്യങ്ങൾക്കായി ഭൂമി മാറ്റി വെച്ചിട്ടുണ്ട്. ഉദാഹരണത്തിന് കൃഷിക്ക് മാറ്റി വെച്ച ഭാഗങ്ങളിൽ മറ്റു പ്രവർത്തികളൊന്നും അനുവദനീയമല്ല. ഇവിടുത്തെ എല്ലാ ജോലിയും ഇവർ തന്നെ ചെയ്യുമെന്ന് മാത്രമല്ല, ഓർഗാനിക് ഭക്ഷണം മാത്രമേ അവർ കഴിക്കാറുള്ളൂ.\nപ്രകൃതി സൗഹൃദപരമായ ജീവിതരീതി പി൯തുടർന്നു പോരുന്നവരാണ് ജപ്പാനിലെ കൊറൊഹോമ കുടുംബം. ഫുജി പർവ്വതത്തിന്റെ താഴ്വാരങ്ങളിൽ താമസിക്കുന്ന ഈ കുടുംബത്തിൽ എണ്‍പതോളം പേരുണ്ട്. രാജ്യത്തെ വിവിധ വലിയ നഗരങ്ങളിൽ നിന്ന് വന്ന ഇരുപത് പേരാണ് ഇവിടെ കുടുംബമായി താമസിക്കാ൯ തുടങ്ങിയത്. പ്രകൃതിയോട് ഇണങ്ങിചേർന്ന് ജീവിക്കാനാണ് ഇവർ ഇങ്ങോട്ട് താമസം മാറിയത്. 250 ലധികം പച്ചക്കറി വർഗങ്ങളും പത്തിലധികം അരിയും മറ്റു ഭക്ഷണ സാധനങ്ങളും ഇവർ കൃഷി ചെയ്യുന്നുണ്ട്. പുറം ലോകത്ത് നിന്ന് ഉപ്പും പഞ്ചസാരയും മാത്രമേ ഇവർ വാങ്ങാറുള്ളൂ.\nദക്ഷിണാഫ്രിക്കയിലെ ഖുലാ ധമ്മാ സൊസൈറ്റിയും തങ്ങളുടെ പ്രകൃതിദത്തമായ ജീവിത രീതി കൊണ്ട് അറിയപ്പെട്ടവരാണ്. ഉണർത്തലിന്റെ പാതയിൽ എന്നാണ് ഇവരുടെ പേരിന്റെ അർത്ഥം. 2000 ൽ5സുഹൃത്തുക്കൾ ചേർന്ന് തുടങ്ങിയതാണ് ഈ സമൂഹം. 445 ഏക്കർ ഭൂമി വാങ്ങിയ ഇവർ കുടുംബത്തോടൊപ്പം ചേർന്ന് താമസം തുടങ്ങുകയായിരുന്നു. കടലിൽ വെറും എട്ടു കിലോമീറ്റർ അകലെ താമസിക്കുന്ന ഇവർ ഇക്കോഫ്രണ്ട്ലി വീടുകളിൽ താമസിക്കുകയും ഭക്ഷണ സാധനങ്ങൾ സ്വയം കൃഷി ചെയ്യുകയും ചെയ്യുന്നു.\nഓസ്ട്രേലിയയിലെ ക്രിസ്റ്റൽ വാട്ടേസ് വളരെ അമൂല്യമാണ്. സാധാരാണയായി ജലക്ഷാമം നേരിടുന്ന ഇവിടത്തുകാർ ജലശേഖരണവും തങ്ങളുടെ ജീവിതശൈലിയിൽ മാറ്റങ്ങളും വരുത്തി. ലോകത്തിലെ ആദ്യത്തെ പെർമ്മാ കൾച്ചർ ഗ്രാമം എന്നാണ് ഈ സമൂഹം അറിയപ്പെടുന്നത്. ഒന്നിനും പുറം ലോകത്തെ ആശ്രയിക്കാത്തവർ എന്നാണ് ഇതിന്റെ അർത്ഥം. (pixabay)\nറഷ്യയിലെ ഒരു പണക്കാര൯ തന്റെ കുടുംബത്തിന് ശുദ്ധവായുവും വെള്ളവും നല്ല ആരോഗ്യവും നൽകാ൯ തീരുമാനിച്ചു. ഇതേ മനസ്സുള്ള വേറെയും നാല് സുഹൃത്തുക്കളെയും കൂട്ടി 2001ൽ കോച്ചവെഗ് ഗ്രാമത്തിലെ 297 ഏക്കർ ഭൂമി പാട്ടത്തിനെടുത്തു. നിലവിൽ നാൽപത് കുടുംബങ്ങൾ ഇവിടെ താമസിക്കുന്നുണ്ടെന്ന് മാത്രമല്ല, അവർ അടുത്തുള്ള ഒരു കാടും നോക്കി നടത്തുന്നുണ്ട്.\nവെയ്ൽസിലെ ലമ്മാസ് എക്കോ വില്ലേജും വളരെ പ്രശസ്തമാണ്. ഇവിടുത്തുകാർ തങ്ങൾക്കാവശ്യമായ ഭക്ഷണം, കുടിവെള്ളം വൈദ്യുതി തുടങ്ങിയവ സ്വയം തയ്യാറാക്കുന്നു. റീസൈക്കിൾ ചെയ്യാനാവുത്ത വസ്തുക്കൾ ഉപയോഗിച്ചാണ് അവർ തങ്ങളുടെ വീടുകൾ നിർമ്മിച്ചിരിക്കുന്നത്. ഇവിടെത്തെ ഭുമി ഒന്പത് വ്യത്യസ്ത സോണുകളായി തിരിക്കുകയും ഓരോരുത്തരും തങ്ങൾക്കേൽപിച്ച ടാസ്കുകൾ മാത്രം ചെയ്യുകയും ചെയ്യുന്നു. (Photo- flickr)


അയലത്ത് ചെറുപ്പക്കാരൊക്കെ ഉള്ളതാ.. മാറ്റിയെച്ചും വേറെ വെല്ലോം ഉടുക്ക്… – പ്രണയ കഥകൾ\n“ഇതെന്തൊരു വേഷാടി..? ഇതൊന്നും ഇവിടെ പറ്റില്ല. അയലത്ത് ചെറുപ്പക്കാരൊക്കെ ഉള്ളതാ.. മാറ്റിയെച്ചും വേറെ വെല്ലോം ഉടുക്ക്..’ ആ തള്ള എന്നെ നോക്കി അങ്ങനെ പറഞ്ഞു പപ്പേ..”\n“തള്ളയോ..? ” എന്റെ ആ ചോദ്യത്തിന് സോഫിയ മുഖം തിരിച്ചു. ഞാൻ അവളോട് പറഞ്ഞു.\n“മോളെ.. അങ്ങനെ ഒന്നും പറയല്ല്.. അവര് നിന്റെ കെട്ടിയോന്റെ അമ്മയാ.. നിന്റെ അമ്മേടെ സ്ഥാനത്തവരെ കാണണം.”\n“ഓ.. ശരി. പപ്പക്ക് അറിയാവുന്നതല്ലേ ഞാൻ ഇവിടെയും ഇങ്ങനെ തന്നെയല്ലെ..? പിന്നെ എന്ത അവിടെ ആയാല്..”\n“ശരിയാ മോളെ.. ഇവിടെ നീ ഇങ്ങനെ ഒക്കെയായിരുന്നു. എന്നാ.. നീ ഇപ്പോ എന്റെ മോള് മാത്രല്ല, ഒരു ഭാര്യ കൂടിയാ. അത് നീ മനസിലാക്കണം. ആ രീതിക്ക് വേണം നീ ഇനി നടക്കാൻ. ”\n“പപ്പേ.. എന്റെ രീതികൾ ശരിയാണെന്നല്ലേ പപ്പാ എപ്പോഴും പറയാറ്. ‘ആണുങ്ങളെ പോലെ ധൈര്യത്തോടെ ജീവിക്കണം, സമൂഹത്തിലേക്ക് ഇറങ്ങി നടക്കണം.’ ഇങ്ങനൊക്കെ പറഞ്ഞല്ലേ പപ്പയെന്നെ വളർത്തിയത്. ഞാൻ ഇപ്പോളും അങ്ങനെ തന്നെയല്ലെ. ” സോഫിയ അത് പറയുമ്പോഴും തികഞ്ഞ ആത്മവിശ്വാസം അവളിൽ ഉണ്ടായിരുന്നു. അവൾ അവളുടെ ശരികളിൽ ഉറച്ചു നിന്നു. ഞാൻ അവളോട് ചോദിച്ചു.\n” ശരിയാ മോളെ.. അതൊക്കെ നിന്റെ നല്ലതിന് വേണ്ടിയാ പപ്പാ പറഞ്ഞത്. ഇപ്പോ അലക്സ് നിന്നോട് വെല്ലോം പറഞ്ഞോ..? ”\n“ഇച്ഛയന് ഒരു കുഴപ്പവും ഇല്ല. ഞങ്ങൾ ഹാപ്പിയാ..”\n“പിന്നെ എന്താ മോളെ പ്രശ്നം.”\n“ആ തള്ള.. ” വീണ്ടും സോഫിയ ആ വാക്ക് ആവർത്തിച്ചതും ഞാൻ അവളെ തുറിച്ചു നോക്കി. ഉടനെ അവൾ പറഞ്ഞു.\n“സോറി.. സോറി പപ്പേ.. അങ്ങനെ ഇനി വിളിക്കില്ല. വായിൽ അറിയാതെ വന്നു പോയതാ.. അമ്മച്ചി പറയുവാ.. എന്റെ തുണിയൊക്കെ ഞാൻ തന്നെ അലക്കണം, അവിടുത്തെ പാത്രങ്ങളൊക്കെ ഞാൻ തന്നെ കഴുകണമെന്ന്. ഞാൻ ഇവിടെ അങ്ങനെയൊന്നും ആയിരുന്നില്ലല്ലോ പപ്പേ..”\n“ശരിയാ മോളെ.. ആയിരുന്നില്ല. നിന്റെ അമ്മ ഇല്ലാത്തതിന്റെ ഒരുപാട് അറിയാനുണ്ട് ഇപ്പോ. ഞാൻ വേറെ ഒരു കല്യാണത്തിന് സമ്മതിക്കാതെ ഇരുന്നത് അവളോട് ഉള്ള സ്നേഹം കൊണ്ട് മാത്രാ.. എന്നാ, ഇപ്പോ എനിക്കത് തെറ്റായിപോയിന്ന് തോന്നുവാ.. നിന്നെ ഞാൻ ഒരു ജോലിയും ഇതുവരെ ചെയ്യിച്ചിട്ടില്ല. ഒരു ബുദ്ധിമുട്ടും അറിയാതെയാ നീ വളർന്നത്. അതാ നിന്നെ ഇങ്ങനെ\nആക്കി തീർത്തത്. എല്ലാം എന്റെ തെറ്റാ മോളെ.. ” ഞാൻ അവളുടെ മുന്നിൽ സങ്കടം കൊണ്ട് തല താഴ്ത്തിയതും അവളെന്നോട് പറഞ്ഞു.\n“അയ്യോ.. പപ്പാ അങ്ങനെ പറയല്ലേ.. പപ്പാ സങ്കടപെടുന്നത് എനിക്ക് സഹിക്കില്ല. പറ പപ്പാ.. ഞാൻ ഇനി എന്തു ചെയ്യണം. ”\n“എന്റെ മോള് അമ്മച്ചി പറയുന്നതൊക്കെ കേൾക്കണം. അമ്മച്ചിയെ സഹായിക്കണം, അമ്മച്ചിയെ സ്വന്തം അമ്മയായി കാണണം. മോള് തൊട്ടതിനും, പിടിച്ചതിനും വഴക്കടിക്കാൻ പോകരുത്. അത് മോൾടെ കുടുംബമാണെന്ന് മനസിലാക്കണം. എന്റെ മോള് അവിടെ സന്തോഷത്തോടെ ജീവിക്കണം. അതാ ഈ പപ്പക്ക് ജീവിതത്തിലെ ഏറ്റവും വലിയ സന്തോഷം. ” ഞാൻ അത് പറഞ്ഞപ്പോ എന്റെ കണ്ണുകൾ അറിയാതെ നിറഞ്ഞു. ഉടനെ അവള് എന്നെ കെട്ടിപ്പിടിച്ചിട്ട് പറഞ്ഞു.\n“ശരി പപ്പേ.. പപ്പാ പറയുന്നതൊക്കെ ഞാൻ ചെയ്യാം. ഇനിയെന്റെ പപ്പാ കരയല്ലേ..” സോഫിയ അത് പറഞ്ഞതും എന്റെ മനസ് നിറഞ്ഞു.\n( മൂത്തവർ ചൊല്ലും മുതുനെല്ലിക്ക.. ആദ്യം കയ്ക്കും പിന്നെ മധുരിക്കും. )


priyadarshan reaction on copy allegations about mohanlal starrer chandralekha movie | മോഹന്‍ലാലിന്‌റെ ബ്ലോക്ക്ബസ്റ്റര് ചിത്രം കോപ്പിയടിച്ചതോ? പ്രിയദര്‍ശന്‌റെ പ്രതികരണം - Malayalam Filmibeat\n| Updated: Thursday, August 12, 2021, 21:41 [IST]\nമോഹന്‍ലാലിനെ നായകനാക്കി മലയാളത്തില് നിരവധി സിനിമകള് എടുത്തിട്ടുളള സംവിധായകനാണ് പ്രിയദര്‍ശന്. ഈ കൂട്ടുകെട്ടില് ഇറങ്ങിയ മിക്ക ചിത്രങ്ങളും തിയ്യേറ്ററുകളില് വലിയ വിജയമായി മാറി. കോമഡിക്ക് പ്രാധാന്യം നല്‍കിയുളള എന്‌റര്‍ടെയ്‌നര് സിനിമകളാണ് മോഹന്‍ലാല്-പ്രിയദര്‍ശന് കൂട്ടുകെട്ടില് ഏറെ ശ്രദ്ധിക്കപ്പെട്ടത്. 1997ലാണ് ഈ ടീമിന്റെ ചന്ദ്രലേഖ പുറത്തിറങ്ങുന്നത്. വലിയ ഹിറ്റായി മാറിയ ചന്ദ്രലേഖ ആ വര്‍ഷം എറ്റവും കൂടുതല് കളക്ഷന് നേടിയ മൂന്നാമത്തെ ചിത്രമായി മാറി. ഹാസ്യത്തിന് പ്രാധാന്യം നല്‍കിയുളള സിനിമയില് മോഹന്‍ലാലിനൊപ്പം ഇന്നസെന്‌റ്, മാമുക്കോയ, ശ്രീനിവാസന്, നെടുമുടി വേണു, എംജി സോമന്, കൊച്ചിന് ഹനീഫ, ടിപി മാധവന് തുടങ്ങിയവരും ശ്രദ്ധേയ പ്രകടനം കാഴ്ചവെച്ചു.\nഅതേസമയം സിനിമ കോപ്പിയടിച്ചതാണോ എന്ന ചോദ്യത്തിന് കൈരളിയുടെ ജെബി ജംഗ്ഷനില് മറുപടി നല്‍കുകയാണ് പ്രിയദര്‍ശന്. ചിത്രം, കിലുക്കം, തേന്മാവിന് കൊമ്പത്ത്, ആര്യന് ഇങ്ങനെയുളള സിനിമകളിലൊന്നും നിങ്ങള്‍ക്കിത് അവകാശപ്പെടാനാവില്ല എന്ന് പ്രിയദര്‍ശന് പറയുന്നു. കോപ്പിയടിയാണെന്ന് പറയുന്ന ചില സിനിമകളുണ്ട്. ചന്ദ്രലേഖ അതില് ഒന്നാണ്. ഹോളിവുഡ് ചിത്രം 'വൈല് യൂ വേര് സ്ലീപ്പിംഗ്' എന്ന സിനിമയെ പോലെ തോന്നും. എന്നാല് ആ സിനിമയുടേത് വേറൊരു കഥയാണ്. ഞാന് ആ കഥയല്ലാതെ അതില് നിന്നും പ്രചോദനമുള്‍ക്കൊണ്ടാണ് ചന്ദ്രലേഖ എടുത്തത്.\n'കോണ്‍ക്വേര്‍സ് ഓഫ് ദി ഗോള്‍ഡന് സിറ്റിയാണ്' നഗരമേ നന്ദി എന്ന് പറഞ്ഞ് എംടി സാറിനെ കുറ്റപ്പെടുത്തിയ ആള്‍ക്കാരാണ് ഈ നാട്ടിലുളളത്. ഡേയ്‌സ് ഓഫ് മാത്യൂസ് ആണ് കൊടിയേറ്റം എന്ന് പറഞ്ഞ് അടൂര് സാറിനെ കുറ്റപ്പെടുത്തിയ ആള്‍ക്കാരുമുണ്ട്. ഇതില് എത്ര സത്യമുണ്ട്, സത്യമില്ല എന്നൊന്നും എനിക്കറിയില്ല. അവര്‍ക്ക് വരെ ഈ പ്രശ്‌നമുണ്ടെങ്കില് എനിക്ക് എന്തുക്കൊണ്ട് ഇത് ആയിക്കൂടാ. അവരെ കുറിച്ച് വരെ അപവാദം പറയുന്നുണ്ടെങ്കില് എന്നെ കുറിച്ച് അപവാദം പറയുന്നതില് തെറ്റില്ല, പ്രിയദര്‍ശന് പറഞ്ഞു.\nഒരുപാട് സിനിമകള് ഒറിജിനലായിട്ട് ചെയ്തിട്ടുണ്ട്. ഉദാഹരണത്തിന് കാഞ്ചീവരം എനിക്ക് ദേശീയ പുരസ്‌കാരം നേടിത്തന്ന ചിത്രമാണ്. അതിന് ഒന്നും ആര്‍ക്കും ഒരു അവകാശവും പറയാന് കഴിയില്ല. ഒരു കാലാപാനിയോ കാഞ്ചീവരമോ മാറ്റിനിര്‍ത്തിയാല് ഞാന് ചെയ്യുന്ന സിനിമകളില് കൂടുതലും ആളുകളെ രസിപ്പിക്കാനുളളതാണ്. വിനോദ സിനിമകളാണ് കൂടുതലും ചെയ്യുന്നത്. അവരെ രസിപ്പിക്കുക അത് തന്നെയാണ് എന്റെ ഉദ്ദേശം. പ്രേക്ഷകരെ രസിപ്പിക്കുക എന്റെ പോക്കറ്റില് കുറച്ച് പണം വരുക. അതാണ് ഉദ്ദേശം. അല്ലാതെ ഞാന് മലയാളത്തില് ചരിത്രം മാറ്റിയെടുക്കാന് വേണ്ടി സിനിമ എടുക്കുന്ന ഒരാളല്ല.\nഞാന് ഒരിക്കലും ഒരു സിനിമയെ അതേപോലെ എടുത്ത് റീമേക്ക് ചെയ്തിട്ടില്ലെന്നും പ്രിയദര്‍ശന് പറയുന്നു. എല്ലാം പ്രചോദനമുള്‍ക്കൊണ്ട് ചെയ്യുന്നതാണ്. റെയില്‍വേ സ്‌റ്റേഷനില് ടിക്കറ്റ് കൊടുക്കുന്ന പെണ്‍കുട്ടി ട്രാക്കില് വീണ ഒരാളെ എടുത്ത് ഹോസ്പിറ്റലില് കൊണ്ടുപോയി. അവള് തെറ്റിദ്ധരിക്കപ്പെട്ടു. ഇതാണ് ഹോളിവുഡ് ചിത്രത്തിന്റെ കഥ. ഇതും ചന്ദ്രലേഖയുമായി യാതൊരു ബന്ധവുമില്ല. എന്നാല് ഞാന് ശരിക്കും പ്രചോദനമുള്‍ക്കൊണ്ടത് ആ ഹോളിവുഡ് ചിത്രത്തില് നിന്നുമാണ്. പക്ഷേ രണ്ട് കഥകളും വ്യത്യസ്തമായ കഥകളുളള സിനിമകളാണ്.\n'വൈല് യൂ വേര് സ്ലീപ്പിംഗ്' ചിത്രത്തിലെ ആ ഒരു സംഭവത്തില് നിന്നും തീര്‍ച്ചയായും പ്രചോദനമുള്‍കൊണ്ടിട്ടുണ്ട്. പക്ഷേ എല്ലാ സിനിമകളില് നിന്നും എന്ന് പറയാന് പറ്റില്ല. ചില സിനിമകളില് മാത്രം. ആളുകളെ രസിപ്പിക്കാനായി സിനിമ എടുക്കുന്ന ആളാണ് ഞാന്. അങ്ങനെയുളള സിനിമകളൊക്കെ ചെയ്ത് ഒരു ഗ്രേറ്റ് ഫിലിം മേക്കറാണ് ഞാന് എന്ന് അവകാശപ്പെടുന്നില്ല. എണ്‍പതിലധികം സിനിമകള് എടുത്തുകഴിഞ്ഞു. ബോളിവുഡില് എറ്റവും കൂടുതല് സിനിമകള് എടുത്ത സംവിധായകരില് രണ്ടാമത് എത്താന് ഒരു മലയാളിക്ക് കഴിഞ്ഞു എന്നതില് സന്തോഷമുണ്ട്. ഞാന് ഒരിക്കലും ഒന്നും അവകാശപ്പെടാറില്ല, അഭിമുഖത്തില് പ്രിയദര്‍ശന് വ്യക്തമാക്കി.\npriyadarshan reaction on copy allegations on mohanlal starrer chandralekha movie


കടമക്കുടിയില് സമഗ്ര ടൂറിസം പദ്ധതി യാഥാര്‍ത്ഥ്യമാകുന്നു\nഓഗസ്റ്റ് 14നു മന്ത്രി മുഹമ്മദ് റിയാസ് കടമക്കുടിയില് പ്രഖ്യാപനം നടത്തും\nഎറണാകുളം : കടമക്കുടി ദ്വീപുസമൂഹങ്ങളുടെ സമഗ്ര വികസനം ഉറപ്പാക്കുന്ന ടൂറിസം പദ്ധതി യാഥാര്‍ത്ഥ്യമാകുന്നു. കടമക്കുടി ദ്വീപുസമൂഹത്തിന്റെ സവിശേഷ പരിസ്ഥിതി നിലനിര്‍ത്തിക്കൊണ്ട് തീരെ ചെലവുകുറഞ്ഞ ഐലന്‍ഡ് ലിവിംഗ് മ്യൂസിയം പദ്ധതിയാണ് വിഭാവനം ചെയ്യുന്നത്. സുന്ദരമായ ദ്വീപുകളുടെ പ്രകൃതിയെയും സാമൂഹിക ജീവിതത്തെയും സ്വാഭാവിക ജീവിത മ്യൂസിയമാക്കി അവതരിപ്പിക്കാനാണ് പദ്ധതിയിലൂടെ ലക്ഷ്യമിടുന്നത്. മൊത്തം ഒരുകോടി രൂപ ചെലവ് കണക്കാക്കുന്ന പദ്ധതി മൂന്നുഘട്ടങ്ങളിലായി അഞ്ചുവര്‍ഷം കൊണ്ട് പൂര്‍ത്തിയാകും.\nനാട്ടുകാര്‍ക്കും വിനോദ സഞ്ചാരികള്‍ക്കും പദ്ധതി ഒരുപോലെ നേട്ടമാകും. ദ്വീപുകളിലെ പൊക്കാളി അരി, ചെമ്മീന്, മത്സ്യം, താറാവ് തുടങ്ങി തനത് വിഭവങ്ങളും മൂല്യ വര്‍ധിത ഉത്പന്നങ്ങളും വിറ്റഴിക്കാനുള്ള വേദിയായി മ്യൂസിയം പദ്ധതി മാറും. പൊക്കാളി പാടങ്ങളും ചെമ്മീന് - മത്സ്യ കെട്ടുകളും സ്വാഭാവികതയോടെ മ്യൂസിയത്തിന്റെ ഭാഗമാകും.\nവിദേശത്തു നിന്നുള്‍പ്പെടെ എത്തുന്ന ദേശാടന പക്ഷികളെ നിരീക്ഷിക്കുന്നതിനും സൂര്യോദയവും സൂര്യാസ്തമയവും കാണുന്നതിനും പ്രത്യേക സജ്ജീകരണങ്ങള് ഉണ്ടാകും. വിനോദ സഞ്ചാരികള്‍ക്ക് മീന് പിടിക്കുന്നതിനും പച്ചമീന് വാങ്ങുന്നതിനും സൗകര്യം, വള്ളത്തിലൊരുക്കിയ ഫ്ളോട്ടിങ് റെസ്റ്റോറന്റ്, ജല യാത്ര നടത്താന് ബോട്ട് പോയിന്റ്, ദ്വീപുകളിലെ കുട്ടികളുടെ കലാസൃഷ്ടികള്‍ക്ക് ഉള്‍പ്പെടെ ഗാലറികള്, ഹോംസ്റ്റേ എന്നിവയെല്ലാം പദ്ധതിയുടെ ഭാഗമായി ഒരുങ്ങും .\nസമഗ്ര ടൂറിസം പദ്ധതി ടൂറിസം - പൊതുമരാമത്ത് മന്ത്രി അഡ്വ പി എ മുഹമ്മദ് റിയാസ് ഓഗസ്റ്റ് 14 ശനിയാഴ്ച്ച രാവിലെ എട്ടിന് കടമക്കുടിയില് പ്രഖ്യാപിക്കും. ഇതോടൊപ്പം മൂന്നുകോടി രൂപ ചെലവില് നിര്‍മ്മിച്ച വരാപ്പുഴ - കടമക്കുടി റോഡിന്റെ ഔദ്യോഗിക ഉദ്ഘാടനവും മന്ത്രി നിര്‍വ്വഹിക്കും.


ബോളിവുഡിലെ രഹസ്യ വിവാഹങ്ങള് | Five secret weddings of Bollywood - Malayalam Filmibeat\nബോളിവുഡിലെ രഹസ്യ വിവാഹങ്ങള്\n| Published: Tuesday, November 19, 2013, 13:06 [IST]\nവിവാഹം ആര്‍ഭാടമായി നടത്തി വാര്‍ത്തയില് ഇടം നേടുന്നവരാണ് ബോളിവുഡ് താരങ്ങള്. എന്നാല് ഇവര്‍ക്കിടയില് തന്നെ ആ പതിവ് തെറ്റിച്ച ചില രഹസ്യ വിവാഹതിതരും ഉണ്ട്. ഏറ്റവും അടുത്ത സുഹൃത്തുക്കളെയോ മാതാപിതാക്കളെയോ പോലും അറിയിക്കാതെ വിവാഹം കഴിച്ചവര്. എന്നാല് ഇത്തരം ബന്ധങ്ങളില് പലതും അധികനാള് നീണ്ട് നില്‍ക്കുന്നവയല്ലെന്ന് പിന്നീടുള്ള താരങ്ങളുടെ ജീവിതത്തില് നിന്ന് മനസിലാക്കാന് കഴിഞ്ഞു.\nബോളിവുഡിന്റെ സ്വപ്‌ന സുന്ദരി ഹേമ മാലിനി, ശ്രീദേവി, സെയ്ഫ് അലിഖാന് തുടങ്ങിയ ഒട്ടേറെ താരങ്ങള് ഇത്തരത്തില് രഹസ്യ വിവാഹം കഴിച്ചവരാണ്. പലതും പ്രണയ വിവാഹങ്ങള്. എന്നാല് പ്രണയം മാത്രമായിരുന്നില്ല ഇത്തരം രഹസ്യ വിവാഹങ്ങളിലേയ്ക്ക് നയിച്ചതെന്നും ചില വിവാഹ വിശേഷങ്ങളില് നിന്ന് മനസിലാക്കാം. ഇതാ ബോളിവുഡിലെ ചില രഹസ്യ വിവാഹങ്ങള്.\nബോളിവുഡിലെ രഹസ്യ കല്യാണങ്ങളില് ഒന്നായിരുന്നു ധര്‍മേന്ദ്ര-ഹേമമാലിനി വിവാഹം. വിവാഹിതനായ ധര്‍മ്മേന്ദ്ര ഷോലെയുടെ സെറ്റില് വച്ചാണ് ഹേമ മാലിനിയുമായി പ്രണയത്തിലാകുന്നത്. തുടര്‍ന്ന് ഈ പ്രണയം ഇരുവരെയും വിവാഹത്തിലെത്തിച്ചു. 19 വയസ്സില് പ്രകാശ് കൗറിനെ വിവാഹം കഴിച്ച ധര്‍മ്മേന്ദ്ര അതീവ രഹസ്യമായിട്ടാണ് ഹേമ മാലിനിയെ വിവാഹം ചെയ്തത്. മഹാരാഷ്ട്രയിലെ ഖണ്ഡലയില് വച്ചാണ് ഇവര് രഹസ്യ വിവാഹിതരായത്.\n1980 കളിലെ താരങ്ങളില് ശ്രദ്ധേയരായിരുന്നു ശ്രീദേവിയും മിഥുന്. ജാഗ് ഉട ഇന്‍സാന് എന്ന ചിത്രത്തിന്റെ സെറ്റില് വച്ചാണ് വിവഹാിതനായ മിഥുന് ശ്രീദേവിയുമായി പ്രണയത്തിലാകുന്നത്. തുടര്‍ന്ന് ഇവര് രഹസ്യ വിവാഹിതരാകുന്നു. എന്നാല് മിഥുന്റെ ആദ്യ ഭാര്യ ആത്മഹത്യയ്ക്ക് ശ്രമിച്ചതിനെത്തുടര്‍ന്ന് അദ്ദേഹം ശ്രീദേവിയെ ഉപേക്ഷിച്ച് പോവുകയായിരുന്നു. ആ ബന്ധം അവസാനിപ്പിയ്ക്കുകയല്ലാതെ ശ്രീദേവിയ്ക്ക് മറ്റ് മാര്‍ഗമില്ലായിരുന്നു.\nനിര്‍മ്മാതാവായ ബോണി കപൂറുമായി ശ്രീദേവി പ്രണയത്തിലാകുന്നു. ആദ്യ ഭാര്യയില് നിന്ന് ബോണി കപൂര് വിവാഹ മോചനം നേടുന്നതിന് മുന്‍പ് തന്നെ ഇവര് ഒരുമിച്ചായിരുന്നു താമസം. 1996 ലാണ് ശ്രീദേവിയെ രഹസ്യമായി ബോണി കപൂര് വിവാഹം കഴിയ്ക്കുന്നത്. വിവാഹിതയാകുമ്പോള് ശ്രീദേവി ഏഴ് മാസം ഗര്‍ഭിണിയായിരുന്നെന്നാണ് റിപ്പോര്‍ട്ട്\nവ്യവാസായ പ്രമുഖനായ ജയ് മേത്തയും ബോളിവുഡ് താരം ജൂഹി ചൗളയും പ്രണയത്തിലാണെന്ന് ബോളിവുഡ് ഗോസിപ്പുകളില് സജീവമായിരുന്നു. 1997 ലാണ് അതീവ രഹസ്യമായി ഇരുവരും വിവാഹിതരാകുന്നത്. ആദ്യത്തെ കുഞ്ഞ് ജനിച്ച ശേഷമാണ് ഇവര് വിവാഹിതരായതെന്നും പറയപ്പെടുന്നു.\nഒരു ഫോട്ടോ ഷൂട്ടിനിടയിലാണ് നടി അമൃത സിംഗിനോട് സെയ്ഫ് അലിഖാന് പ്രണയം തോന്നുന്നത്. തുടര്‍ന്ന് വീട്ടുകാരുടെ എതിര്‍പ്പിനെ വകവയ്ക്കാതെ ചുരുക്കം ചില സുഹൃത്തുക്കളുടെ സാന്നിദ്ധ്യത്തില് 1991 ല് ഇവര് വിവാഹിതരായി. സെയ്ഫിനെക്കാള് 12 വയസ്സ് കൂടുതലായിരുന്നു അമൃതയ്ക്ക്. 13 വര്‍ഷത്തെ ദാമ്പത്യത്തിനൊടുവില് 2004 ല് സെയ്ഫും അമൃതയും വിവാഹ മോചിതരായി.\nRead more about: bollywood secret wedding hema malini saif ali khan ബോളിവുഡ് രഹസ്യം വിവാഹം ഹേമ മാലിനി സെയ്ഫ് അലി ഖാന്\nFive secret weddings of Bollywood.\nStory first published: Tuesday, November 19, 2013, 13:06 [IST]


bus strike Archives - BIGNEWSLIVE | Latest Malayalam News\nHome Tag bus strike\nമാര്‍ച്ച് ആറിനുള്ളില് ബസ് ചാര്‍ജ് വര്‍ധിപ്പിക്കണം; ഇല്ലെങ്കില് സംസ്ഥാനവ്യാപകമായി അനിശ്ചിതകാല സമരമെന്ന് ഉടമകള്\nകൊച്ചി: വീണ്ടും സമരം ചെയ്യുമെന്ന മുന്നറിയിപ്പുമായി ബസ് ഉടമകള്. മാര്‍ച്ച് ആറിനുള്ളില് ചാര്‍ജ്ജ് വര്‍ധിപ്പിച്ചില്ലെങ്കില് സംസ്ഥാനത്ത് അനിശ്ചിതകാല ബസ് സമരം തുടങ്ങുമെന്ന് ബസുടമകളുടെ കോ ഓര്‍ഡിനേഷന് കമ്മിറ്റി ...\nതിരുവനന്തപുരം: സ്വകാര്യ ബസ്സുടമകള് നാളെ മുതല് നടത്താനിരുന്ന ബസ് സമരം പിന്‍വലിച്ചു. ഗതാഗത മന്ത്രി എകെ ശശീന്ദ്രനുമായി ബസുടമകള് നടത്തിയ ചര്‍ച്ചയിലാണ് സമരം പിന്‍വലിക്കാനുള്ള തീരുമാനം. ആവശ്യങ്ങള് ...\nതൃശ്ശൂര്: സംസ്ഥാനത്ത് ഫെബ്രുവരി നാലിന് സ്വകാര്യ ബസ് സമരം. ബസ് ചാര്‍ജ് വര്‍ധിപ്പിക്കണമെന്ന് ആവശ്യപ്പെട്ടാണ് സമരം. സംയുക്ത സമര സമിതിയുടേതാണ് തീരുമാനം. മിനിമം ചാര്‍ജ് 10 രൂപയാക്കുക ...\nതൃശ്ശൂര്:കഴിഞ്ഞ ദിവസം മുതല് കോഴിക്കോട്- തൃശ്ശൂര് റൂട്ടില് സ്വകാര്യ ബസുകള് നടത്തിവന്ന പണിമുടക്ക് പിന്‍വലിച്ചു. കഴിഞ്ഞ ദിവസം പുത്തനത്താണിക്ക് സമീപം ചുങ്കത്ത് വെച്ച് സ്വകാര്യ ബസ് ജീവനക്കാരും ...\nകാക്കനാട്: സെപ്റ്റംബര് 20 മുതല് സ്വകാര്യബസ്സുടമകള് നടത്താനിരുന്ന സ്വകാര്യ ബസ് സമരം പിന്‍വലിച്ചു. ജില്ലാ കളക്ടര് എസ് സുഹാസ് ബസ്സുടമകളും തൊഴിലാളി പ്രതിനിധികളുമായി നടത്തിയ കൂടിക്കാഴ്ചയെ തുടര്‍ന്നാണ് ...\nതിരുവനന്തപുരം: അന്തര്‍സംസ്ഥാന സ്വകാര്യബസ് ഉടമകളുടെ സമരത്തില് സര്‍ക്കാര് മുട്ടുമടക്കില്ലെന്ന് ഗതാഗതമന്ത്രി എകെ ശശീന്ദ്രന്. സര്‍ക്കാര് ഭയക്കുന്നത് ജനങ്ങളെയാണെന്നും ബസ് ഉടമകളെ അല്ലെന്നും മന്ത്രി വ്യക്തമാക്കി. കെഎസ്ആര്‍ടിസി അധിക ...\nതിരുവനന്തപുരം: കല്ലട സംഭവത്തിന്റെ പേരില് സര്‍ക്കാര് തങ്ങളെ മനഃപൂര്‍വം ദ്രോഹിക്കുന്നെന്നാരോപിച്ച് അന്തര് സംസ്ഥാന സ്വകാര്യബസ് നടത്തുന്ന സമരം ഇന്നും തുടരും. മന്ത്രിമായുള്ള ചര്‍ച്ച പരാജയപ്പെട്ട സ്ഥിതിക്ക് സമരവുമായി ...\nകോഴിക്കോട്: ജൂണ് 18ന് സംസ്ഥാനത്ത് ആഹ്വാനം ചെയ്ത വാഹന പണിമുടക്ക് മാറ്റിവെച്ചു. മോട്ടോര് വാഹനങ്ങളില് ജിപിഎസ് ഘടിപ്പിക്കുന്നത് നിര്‍ബന്ധമാക്കിയതില് പ്രതിഷേധിച്ചാണ് കേരള മോട്ടോര് സംരക്ഷണ സമിതി മോട്ടോര് ...\nസ്വകാര്യ ബസ് സമരം; ബസ് ഉടമകളുമായി ഗതാഗതമന്ത്രി ഇന്ന് ചര്‍ച്ച നടത്തും\nതൃശ്ശൂര്: നവംബര് ഒന്ന് മുതല് സമരം പ്രഖ്യാപിച്ച സ്വകാര്യ ബസ് ഉടമകളുമായി ഗതാഗത മന്ത്രി എകെ ശശീന്ദ്രന് ഇന്ന് ചര്‍ച്ച നടത്തും. തൃശ്ശൂര് രാമനിലയില് വച്ച് ഉച്ചകഴിഞ്ഞ് ...


കനത്ത മഴയിൽ മുങ്ങി തെക്കേ ഇന്ത്യ, കൊടുംചൂടിൽ വരണ്ട് ഉത്തരേന്ത്യ, കുടിവെള്ളത്തിന് നെട്ടോട്ടം\nUttar Pradesh, First Published 12, Jun 2019, 1:14 PM IST\nചരിത്രത്തിലെ ഏറ്റവും നീണ്ടതും ഏറ്റവും ചൂടേറിയതുമായ ഉഷ്ണക്കാറ്റ് പ്രതിഭാസത്തിലൂടെയാണ് ഉത്തരേന്ത്യ കടന്നു പോകുന്നത്. ഇന്നലെ ദില്ലിയിൽ രേഖപ്പെടുത്തിയ 48 ഡിഗ്രി ചരിത്രത്തിൽ ഇതേവരെ രേഖപ്പെടുത്തിയതിൽ ഏറ്റവും വലിയ ചൂടാണ്.\nദില്ലി: ദക്ഷിണേന്ത്യയും മധ്യ ഇന്ത്യയുടെ തീരമേഖലകളും ചുഴലിക്കാറ്റ് ഭീഷണിയിൽ നിൽക്കുമ്പോൾ ഉത്തരേന്ത്യ ചുട്ടുപൊള്ളുകയാണ്. രാജ്യത്ത് ഇതേവരെ അനുഭവപ്പെട്ടതിൽ ഏറ്റവും നീണ്ടതും ഏറ്റവും ചൂടേറിയതുമായ ഉഷ്ണക്കാറ്റ് പ്രതിഭാസത്തിലൂടെയാണ് ഉത്തരേന്ത്യ കടന്നു പോകുന്നത്. ഇന്നലെ ദില്ലിയിൽ അനുഭവപ്പെട്ട 48 ഡിഗ്രി ചരിത്രത്തിൽ ഇതേവരെ രേഖപ്പെടുത്തിയതിൽ ഏറ്റവും വലിയ ചൂടാണ്.\nകേരളാ എക്സ്‍പ്രസിൽ ഇന്നലെ മരിച്ച വൃദ്ധരായ നാല് പേരും കൊടുംചൂട് സഹിക്കാനാവാതെയാണ് മരിച്ചതെന്ന് കൂടെ യാത്ര ചെയ്ത മലയാളികളുൾപ്പടെ 'ഏഷ്യാനെറ്റ് ന്യൂസി'നോട് പറഞ്ഞിരുന്നു. ആഗ്രയിൽ നിന്ന് യാത്ര തുടങ്ങിയ ഒന്നര മണിക്കൂറിനുള്ളിൽ പ്രശ്നങ്ങൾ തുടങ്ങിയെന്ന് യാത്രാ സംഘത്തിലെ അംഗവും മലയാളിയുമായ രുക്മിണി പറയുന്നു.\nപ്രായമായവർക്ക് വലിയ രീതിയിലുള്ള ശാരീരിക പ്രശ്നങ്ങൾ ഉണ്ടായതിനെ തുടർന്ന് റെയിൽവേയെ വിവരം അറിയിക്കുകയായിരുന്നു. ഝാൻസിയിൽ എത്തിയ ശേഷം അസ്വസ്ഥത അനുഭവപ്പെട്ടവരെ ആശുപത്രിയിലേക്ക് മാറ്റിയെങ്കിലും ജീവൻ രക്ഷിക്കാനായില്ല.\nമരിച്ച നാല് യാത്രക്കാരുടെ മൃതദേഹം ഇന്ന് നാട്ടിൽ എത്തിക്കും. ഊട്ടി സ്വദേശികളായ രണ്ട് പേരുടെ മൃതദേഹം വിമാനമാർഗ്ഗം കോയമ്പത്തൂരിലാണ് എത്തിക്കുക. മറ്റു രണ്ട് പേരുടെ മൃതദേഹങ്ങൾ റോഡ് മാർഗ്ഗം തമിഴ്നാട്ടിൽ എത്തിക്കുമെന്നാണ് വിവരം. ബുന്ദൂർ പളനിസാമി, ബാൽകൃഷ്ണ രാമസ്വാമി, ധനലക്ഷ്മി, സുബ്ബരായ്യ, എന്നിവരാണ് മരിച്ചത്. എല്ലാവരും 70 വയസ്സിനു മുകളിൽ പ്രായമുള്ളവർ.\nനിർജലീകരണം മൂലം ഉണ്ടായ ശാരീരിക പ്രശ്നങ്ങളാണ് മരണകാരണം എന്നാണ് പ്രാഥമിക നിഗമനം. ഝാൻസി മെഡിക്കൽ കോളേജ് ആശുപത്രിയിലായിരുന്നു മൃതദേഹങ്ങളുടെ പോസ്റ്റ്‌മോർട്ടം. തമിഴ്നാട്ടിൽ നിന്നും ആഗ്ര, വാരാണസി എന്നിവിടങ്ങളിലേക്ക് യാത്ര പോയ സംഘത്തിൽപെട്ടവരാണ് മരിച്ചത്.\nവരണ്ടുണങ്ങി ഗ്രാമങ്ങളും നഗരങ്ങളും\nകുടിവെള്ളത്തിനായി നെട്ടോട്ടമോടുകയാണ് ഉത്തരേന്ത്യൻ ഗ്രാമങ്ങൾ. ഉത്തരേന്ത്യയുടെ മിക്ക ഭാഗങ്ങളിലും ചൂട് 45 ഡിഗ്രിയിൽ കൂടുതൽ രേഖപ്പെടുത്തി. ഏറ്റവും കൂടുതൽ ചൂട് രേഖപ്പെടുത്തിയത് ഝാൻസി, ചുരു, ബിക്കാനീർ, ഹിസാർ, ഭിവാനി, പട്യാല, ഗ്വാളിയർ, ഭോപ്പാൽ എന്നിവിടങ്ങളിലാണ്.\nദില്ലിയിൽ ഇന്നലെ 48 ഡിഗ്രി ചൂട് രേഖപ്പെടുത്തിയത് ചരിത്രത്തിലെ ഏറ്റവും ഉയർന്ന താപനിലയാണ്. പാലം വിമാനത്താവളത്തിൽ ചെറിയ ചാറ്റൽ മഴ പെയ്തതിനാൽ 45.4 ഡിഗ്രി ചൂട് രേഖപ്പെടുത്തി.\n32 ദിവസമായി ഉത്തരേന്ത്യ ഉഷ്ണക്കാറ്റ് പ്രതിഭാസത്തിലൂടെ കടന്നുപോവുകയാണ്. ജൂൺ മാസം മുഴുവൻ വേനൽക്കാലമാണ് ഉത്തരേന്ത്യയിൽ. 1988-ലും 2016-ലും ഇത്തരം ഉഷ്ണക്കാറ്റ് പ്രതിഭാസം ഉത്തരേന്ത്യയിൽ അനുഭവപ്പെട്ടിരുന്നു. നദികൾ വറ്റിവരണ്ടു. ദില്ലിയിൽ കടുത്ത ഊർജക്ഷാമമാണ് അനുഭവപ്പെടുന്നത്. ഇന്നലെ മാത്രം 6686 മെഗാവാട്ട് വൈദ്യുതിയാണ് ദില്ലിയിൽ ഉപയോഗിച്ചത്.\nഹിൽസ്റ്റേഷനുകളിൽ പോലും കടുത്ത ചൂടാണ് അനുഭവപ്പെടുന്നത്. മസൂരിയിൽ 30.5 ഡിഗ്രി സെൽഷ്യസും ധരംശാലയിൽ 33.8 ഡിഗ്രി സെൽഷ്യസുമായിരുന്നു ഇന്നലത്തെ താപനില.\nഉത്തരേന്ത്യൻ കുടിവെള്ളക്ഷാമത്തിന്‍റെ നേർച്ചിത്രങ്ങൾ താഴെക്കാണാം (ചിത്രങ്ങൾ : Getty Images)\nLast Updated 12, Jun 2019, 1:37 PM IST\nസമൂഹമാധ്യമങ്ങളെ നിയന്ത്രിക്കും, മാർഗരേഖ സമർപ്പിക്കാൻ സുപ്രീം കോടതിയിൽ മൂന്ന് മാസം സമയം ചോദിച്ച് കേന്ദ്രം\nഅരൂര് വിധിയെഴുതി; 80.26 ശതമാനം പോളിംഗ്


യമഹ ആര്15 വി3 എബിഎസ് എത്തി; വില 1.39 ലക്ഷം - Samrambam\nകരുത്തിനും സ്റ്റൈലിനുമൊപ്പം കാര്യക്ഷമതയും ഉറപ്പുവരുത്തി യമഹ ആര്15 വി3 എബിഎസ് വിപണയിലെത്തി. എന്‍ട്രിലെവല് സ്‌പോര്‍ട്‌സ് ബൈക്ക് ശ്രേണയില് യമഹ ഏറ്റവുമധികം വില്‍പന നടത്തിയ മോഡലിനാണ് ഇപ്പോള് എബിഎസ് സംവിധാനം ലഭിച്ചിരിക്കുന്നത്. എബിഎസ് സൗകര്യം ഇല്ലാത്ത വാഹനത്തെക്കാള് 12,000 രൂപ അധികമായി വില വര്‍ദ്ധിച്ചിട്ടുണ്ട്. 1.39 ലക്ഷം രൂപ ഡല്‍ഹി എക്‌സ്‌ഷോറൂം വിലയാണ് വാഹനത്തിനു നല്‍കിയിരിക്കുന്നത്.\nഇരുചക്രവാഹനങ്ങളിലെ സുരക്ഷ ശക്തമാക്കുന്നതിന്റെ ഭാഗമായി 125 സിസി കരുത്തിനു മുകളിലുള്ള വാഹനങ്ങള്‍ക്കാണ് എബിഎസ് നിര്‍ബന്ധമാക്കാന് ഗതാഗതവകുപ്പ് നിര്‍ദ്ദേശം നല്‍കിയ സാഹചര്യത്തിലാണ് എബിഎസ് പിന്തുണ ആര്15 ഒരുക്കിയിട്ടുള്ളത്.\nഎബിഎസ് സൗകര്യം വന്നതൊഴിച്ചാല് കാര്യമായ മാറ്റങ്ങള് വാഹനത്തിനില്ല.\nആറ് സ്പീഡ് ഗിയര്‍ബോക്സും 19.3 എച്ച്പി പവറും 15 എന്‍എം ടോര്‍ക്കുമേകുന്ന 155.1 സിസി സിഗിള് സിലണ്ടര് എഞ്ചിന് നിലനിര്‍ത്തി.\nആര്15 വി3ക്ക് പിന്നാലെ തന്നെ യമഹയുടെ മറ്റ് മോഡലുകളായ എഫ്ഇസഡ്25, ഫെയ്‌സര്25, എഫ്ഇസഡ്എസ്, എസ്ഇസഡ് ആര്‍ആര് എന്നീ ബൈക്കുകളിലും ഉടന് എബിഎസ് സംവിധാനം ഒരുക്കുമെന്നാണ് റിപ്പോര്‍ട്ടുകള്.\nPrevious സ്വകാര്യഎഫ്. എം ചാനലുകളില് ആകാശവാണി വാര്‍ത്ത\nNext 'വിജയ് സൂപ്പറും പൗര്‍ണ്ണമിയും' ചിത്രത്തിന്റെ പുതിയ ടീസര് പുറത്തിറങ്ങി\nവരുന്നു എക്സൈഡിന്റെ ആദ്യ ഇലക്ട്രിക് റിക്ഷ\nഇലക്ട്രിക് വാഹന രംഗത്ത് സാന്നിധ്യമറിയിച്ച് പ്രമുഖ ബാറ്ററി നിര്‍മാതാക്കളായ എക്സൈഡ് ഇന്‍ഡസ്ട്രീസ് ലിമിറ്റഡ്. കമ്പനിയുടെ ആദ്യ ഇലക്ട്രിക് റിക്ഷ ഇന്ത്യയില് അവതരിപ്പിച്ചുകൊണ്ടാണ് വാഹന രംഗത്തേക്ക് എക്സൈഡ് ഇന്‍ഡസ്ട്രീസ് ചുവടു വക്കുന്നത്. ചെറു ഇലക്ട്രിക് റിക്ഷക്ക് എക്സൈഡ് നിയോ എന്നാണ് പേര് നല്‍കിയിരിക്കുന്നത്.


യുവേഫ ക്ലബ് റാങ്കിങ് uefa release latest club rankings\nഏറ്റവും പുതിയ ക്ലബ് റാങ്കിങ് പുറത്തുവിട്ട് യുവേഫ, ആദ്യ പത്തു സ്ഥാനങ്ങളിൽ പ്രീമിയർ ലീഗ് ക്ലബുകൾക്ക് ആധിപത്യം\nഏറ്റവും പുതിയ ക്ലബ് റാങ്കിങ് യുവേഫ പുറത്തുവിട്ടപ്പോൾ ആദ്യ പത്തു സ്ഥാനങ്ങളിൽ നാലെണ്ണവും ഇംഗ്ലീഷ് പ്രീമിയർ ലീഗ് ക്ലബുകൾക്ക്. മാഞ്ചസ്റ്റർ സിറ്റി, ലിവർപൂൾ, ചെൽസി, മാഞ്ചസ്റ്റർ യുണൈറ്റഡ് എന്നീ ക്ലബുകളാണ് യുവേഫ ക്ലബ് റാങ്കിങ്ങിൽ ആദ്യത്തെ പത്തു സ്ഥാനങ്ങളിൽ ഉൾപ്പെട്ട പ്രീമിയർ ലീഗ് ക്ലബുകൾ.\nകഴിഞ്ഞ ഏതാനും സീസണുകളായി യൂറോപ്പിലും ആഭ്യന്തര ലീഗിലും മികച്ച പ്രകടനം നടത്തുന്ന ബയേൺ മ്യൂണിക്കാണ് യുവേഫ ക്ലബ് റാങ്കിങ്ങിൽ ഒന്നാം സ്ഥാനത്തു നിൽക്കുന്നത്. 122 പോയിന്റാണ് ബയേൺ മ്യൂണിക്കിനുള്ളത്. കഴിഞ്ഞ അഞ്ചു സീസണുകളിലെ പ്രകടനം കണക്കിലാക്കിയാണ് ക്ലബുകളുടെ റാങ്കിങ് യുവേഫ പട്ടികപ്പെടുത്തുന്നത്.\nബയേൺ മ്യൂണിക്ക് ഒന്നാം സ്ഥാനത്തെത്തിയപ്പോൾ കഴിഞ്ഞ സീസണിലെ ചാമ്പ്യൻസ് ലീഗ് ഫൈനലിസ്റ്റുകളായ മാഞ്ചസ്റ്റർ സിറ്റി രണ്ടാം സ്ഥാനത്തുണ്ട്. ലിവർപൂൾ മൂന്നാം സ്ഥാനം നേടിയപ്പോൾ കഴിഞ്ഞ സീസണിലെ ചാമ്പ്യൻസ് ലീഗ് ജേതാക്കളായ ചെൽസി നാലാം സ്ഥാനത്താണ്. ഈ സീസണിൽ മോശം ഫോമിൽ മുന്നോട്ടു പോവുകയാണെങ്കിലും മുൻ വർഷങ്ങളിലെ പ്രകടനം കാരണം ബാഴ്‌സലോണ അഞ്ചാം സ്ഥാനത്തുണ്ട്.\nലയണൽ മെസി, നെയ്‌മർ, എംബാപ്പെ മുതലായ സൂപ്പർതാരങ്ങൾ അണിനിരക്കുന്ന പിഎസ്‌ജി യുവേഫ റാങ്കിങ്ങിൽ ആറാം സ്ഥാനത്താണ്. അവർക്കും പിന്നിൽ ഏഴാമതാണ് റയൽ മാഡ്രിഡ്. ആഴ്‌സണൽ, ടോട്ടനം, ബൊറൂസിയ ഡോർട്മുണ്ട്, അയാക്സ് എന്നീ ക്ലബുകൾ ആദ്യ പത്തു സ്ഥാനങ്ങളിൽ നിന്നും പുറത്താണെങ്കിലും ആദ്യ ഇരുപതിൽ ഉൾപ്പെട്ടിട്ടുണ്ട്.\nയുവേഫ ക്ലബ് റാങ്കിങ് ആദ്യ പത്തു സ്ഥാനക്കാരും പോയിന്റും:\n1. ബയേൺ മ്യൂണിക്ക് (ജർമനി) - 122 പോയിന്റ്\n2. മാഞ്ചസ്റ്റർ സിറ്റി (ഇംഗ്ലണ്ട്) - 115 പോയിന്റ്\n3. ലിവർപൂൾ (ഇംഗ്ലണ്ട്) -111 പോയിന്റ്\n4. ചെൽസി (ഇംഗ്ലണ്ട്) - 106 പോയിന്റ്\n5. ബാഴ്‌സലോണ (സ്പെയിൻ) - 105 പോയിന്റ്\n6. പിഎസ്‌ജി (ഫ്രാൻസ്) - 102 പോയിന്റ്\n7. റയൽ മാഡ്രിഡ് (സ്പെയിൻ) - 102 പോയിന്റ്\n8. യുവന്റസ് (ഇറ്റലി) - 97 പോയിന്റ്\n9. മാഞ്ചസ്റ്റർ യുണൈറ്റഡ് (ഇംഗ്ലണ്ട്) - 95 പോയിന്റ്\n10. അത്ലറ്റികോ മാഡ്രിഡ് (സ്പെയിൻ) - 93 പോയിന്റ്


'എന്റെ ബിസിനസ് ഇങ്ങനെ വളര്‍ന്നാല് മതി'\n|11 Jan 2019 5:31 AM GMT\nഏറ്റവും മികച്ച ആയുര്‍വേദ പരിചരണമാണ് കേരളത്തില് ലഭിക്കുന്നത്. ഇതിനായി എത്തുന്ന രോഗികള്‍ക്ക് അവരുടെ ജീവിതശൈലിക്ക് അനുയോജ്യമായ ആധുനിക സൗകര്യങ്ങള് കൂടി നല്‍കുക എന്നതാണ് സഞ്ജീവനത്തിന്റെ ലക്ഷ്യം.\nഎല്ലാ രീതിയിലും അന്താരാഷ്ട്ര നിലവാരമുള്ള ഒരു ഹോസ്പിറ്റല്. കേരളത്തില് സാധാരണ ആയുര്‍വേദ ആശുപത്രികളില് കാണാത്ത ഒരു സൗകര്യം സഞ്ജീവനത്തിലുണ്ട്. ഒരു ഓപ്പറേഷന് തിയറ്റര്. വന്‍കിട ആശുപത്രികളിലൊന്നിലും ലഭിക്കാത്ത മറ്റൊരു സര്‍വീസും ഇവിടെ ലഭിക്കും ഇഷ്ടമുള്ളപ്പോള് മിനി തിയറ്ററില് പോയി സിനിമ കാണാം.\nവ്യത്യസ്തതയാണ് ബിസിനസിലെ വിജയം തീരുമാനിക്കുന്നത് എന്ന് ആരും ഡോ. എ.വി അനൂപിനെ പഠിപ്പിക്കേണ്ട കാര്യമില്ല. കഴിഞ്ഞ 50 വര്‍ഷമായി ഈ മേഖലയിലുള്ള, മെഡിമിക്‌സ് എന്ന ബ്രാന്‍ഡിനെ വിപണിയില് മുന്‍നിരയിലെത്തിക്കുന്നതില് പ്രധാന പങ്ക് വഹിച്ച, എല്ലാ തിരക്കുകള്‍ക്കുമൊപ്പം സിനിമാ അഭിനയവും നിര്‍മാണവും ഈസിയായി കൊണ്ടുനടക്കുന്ന, സ്ലോ ആന്‍ഡ് സ്റ്റെഡി ആകണം വളര്‍ച്ച എന്ന് വിശ്വസിക്കുന്ന ഈ സംരംഭകന്റെ ഏറ്റവും പുതിയ പദ്ധതിയാണ് എറണാകുളത്ത് പള്ളിക്കരയിലുള്ള സഞ്ജീവനം ആയുര്‍വേദ ഹോസ്പിറ്റല്.\nആയുര്‍വേദ ചികിത്സാ രംഗത്ത് പുതിയ ആശയമാകുന്ന സഞ്ജീവനത്തിനൊപ്പം മെഡിമിക്‌സും മേളവും കേത്രയും എവിഎ പ്രൊഡക്ഷന്‍സും ഉള്‍പ്പെടുന്ന എ.വി അനൂപ് ഗ്രൂപ്പിന്റെ ബിസിനസ് വിശേഷങ്ങള്.\nഏറ്റവും മികച്ച ആയുര്‍വേദ ചികിത്സ നല്‍കുന്ന സ്ഥാപനങ്ങള് പലതുണ്ട് കേരളത്തില്. പക്ഷെ, വിദേശത്ത് നിന്നും മറ്റും വരുന്ന രോഗികള്‍ക്ക് ചികിത്സയോടൊപ്പം തന്നെ ഇവിടത്തെ സൗകര്യങ്ങളും അവയുടെ നിലവാരവും പ്രധാനമാണ്. എല്ലാ രീതിയിലും അന്താരാഷ്ട്ര നിലവാരമുള്ള, ഏറ്റവും മികച്ച സൗകര്യങ്ങളുള്ള ഒരു ഹോസ്പിറ്റല് ആണ് ഇവിടെയുള്ളത്.\nകേരളത്തില് ഇങ്ങനെയൊരു മോഡല് ആദ്യമായാണ്. ഇപ്പോള് നമ്മുടെ സംസ്ഥാനത്തിന്റെ പുനര്‍നിര്‍മാണം നടക്കുമ്പോള് തികച്ചും പുതിയൊരു ആയുര്‍വേദ ചികിത്സാ സ്ഥാപനം എന്ന ആശയമാണ് ഞങ്ങള് ഒരുക്കിയിട്ടുള്ളത്. സഞ്ജീവനത്തിലൂടെ ആയുര്‍വേദ എന്ന ബ്രാന്‍ഡ് അപ്‌േഗ്രഡ് ചെയ്യുക എന്നതാണ് എന്റെ ലക്ഷ്യം. ആയുര്‍വേദം എന്നാല് ക്വാളിറ്റി കുറവുള്ള ഒരു ചികിത്സാരീതിയാണ് എന്നൊരു ചിന്താഗതി പല വിദേശികള്‍ക്കുമുണ്ട്. ഇതിന്റെ ഫലപ്രാപ്തിയെക്കുറിച്ച് ആര്‍ക്കും സംശയമില്ല, പരാതിയുള്ളത് സൗകര്യങ്ങളെക്കുറിച്ചാണ്.\nഅതിനു പരിഹാരമാണ് സഞ്ജീവനം എന്ന ആശയം. ഇത് വിജയിച്ചാല് എനിക്ക് മാത്രമല്ല, ആര്‍ക്കും ഇതൊരു നല്ല മോഡലായി ഉപയോഗപ്പെടുത്താവുന്നതാണ്. ആയുര്‍വേദത്തില് ഒരു പുതിയ സംരംഭം തുടങ്ങാന് കേരളത്തിലേക്ക് വന്ന ഒരു അന്യ സംസ്ഥാന ബിസിനസ് ഗ്രൂപ്പല്ല ഞങ്ങള്.\nഈ രംഗത്ത് 400 വര്‍ഷത്തെ പാരമ്പര്യമാണ് ഞങ്ങള്‍ക്കുള്ളത്. ഹാന്‍ഡ്‌മെയ്ഡ് ആയുര്‍വേദ സോപ്പായ മെഡിമിക്‌സിനു വര്‍ഷങ്ങളായി മാര്‍ക്കറ്റില് ഒന്നാം സ്ഥാനമുണ്ട്, മെഡിമിക്‌സിന്റെ സൗത്ത് ഇന്ത്യന് വിപണിയുടെ ചുമതല, എവിഎ ഗ്രൂപ്പിനാണ്.\nതമിഴ്‌നാട്ടില് മൂന്നു സഞ്ജീവനം ഹോസ്പിറ്റലുകളാണുള്ളത്.\nആയുര്‍വേദ ചികിത്സാ രംഗത്തെക്കുറിച്ചും ഇവിടെ ഏറ്റവും ആവശ്യമുള്ള സേവനങ്ങളെക്കുറിച്ചും കൃത്യമായി പഠിച്ചശേഷമാണ് ഈ സംരംഭം കേരളത്തില് ആരംഭിക്കുന്നത്. അതും ആയുര്‍വേദ ഡോക്ടര്‍മാരുടെ ഏറ്റവും മികച്ച ഒരു ടീമിനെ ഉള്‍പ്പെടുത്തി.\nഎല്ലാത്തിനും ഏറ്റവും മികച്ച നിലവാരം ഉറപ്പുവരുത്താന് ഞങ്ങളുടേതായ സംവിധാനങ്ങളുണ്ട്. ചികിത്സയ്ക്ക് പൂര്‍ണ്ണമായും പരമ്പരാഗത ആയുര്‍വേദ രീതികളാണ് ഇവിടെ. രോഗനിര്‍ണയത്തിന് ബ്ലഡ് ടെസ്റ്റും എക്‌സ്‌റേയും സ്‌കാനും ഉള്‍പ്പെടെയുള്ള ആധുനിക സംവിധാനങ്ങളും അലോപ്പതി ഡോക്ടര്‍മാരുടെ സേവനവും ഉപയോഗപ്പെടുത്തുന്നു എന്നതാണ് മറ്റൊരു പ്രത്യേകത. ആയുര്‍വേദ മേഖലയില് ഒരു വലിയ മാറ്റം, അതാണ് ഞങ്ങളുടെ ലക്ഷ്യം.\nസഞ്ജീവനം ഇന്ത്യയ്ക്ക് പുറത്ത് ഞങ്ങള് നന്നായി മാര്‍ക്കറ്റ് ചെയ്യുന്നുണ്ട്. 20 ഇന്റര്‍നാഷണല് ഏജന്‍സികള് ഈ മാര്‍ക്കറ്റിംഗിന്റെ ഭാഗമാണ്. ചികിത്സയ്ക്ക് എത്തുന്നതിനു മുന്‍പ് രോഗികള്‍ക്ക് ഡോക്ടറുമായി സംസാരിക്കാം, ചികിത്സയ്‌ക്കൊപ്പം അവരുടെ ആവശ്യങ്ങള് മനസിലാക്കി അതനുസരിച്ചുള്ള സൗകര്യങ്ങളും ഇവിടെ ലഭ്യമാക്കും.\nചികിത്സ കഴിഞ്ഞുള്ള ബാക്കി സമയം അവര്‍ക്ക് ക്രിയേറ്റിവായി ചെലവഴിക്കാന് കഴിയണം, ബിസിനസുകാര്‍ക്ക് വീഡിയോ കോണ്‍ഫറന്‍സിംഗിനുള്ള സൗകര്യമുണ്ടിവിടെ. അതോടൊപ്പം മിനി തിയറ്ററും ഗെയിം റൂമും രണ്ട് റെസ്റ്റൊറന്റുകളും യോഗ റൂമും ഹെല്‍ത്ത് ക്ലബും എല്ലാം ഒരുക്കിയിട്ടുണ്ട്.\nമേളത്തിന് അടുത്ത അഞ്ച് വര്‍ഷത്തേയ്ക്കുള്ള വര്‍ക്കുണ്ട്. അംബികാ പിള്ളയുമായി ചേര്‍ന്നുള്ള ജോയിന്റ് വെന്‍ച്വറായ കേത്ര കഴിഞ്ഞ വര്‍ഷം തുടങ്ങി, കേത്രയുടെ നിര്‍മാണം പോണ്ടിച്ചേരിയിലാണ്, പിന്നെ മൂവാറ്റുപുഴയില് ഒരു ഫാക്ടറിയിലെ സൗകര്യങ്ങളും ഉപയോഗപ്പെടുത്തുന്നുണ്ട്.\nഇപ്പോള് മൂവായിരം ഔട്ട്‌ലെറ്റുകളില് ഈ ഉല്‍പ്പന്നങ്ങള് ലഭ്യമാണ്, അതോടൊപ്പം ഓണ്‍ലൈന് വില്‍പ്പനയും. പിന്നെ സഞ്ജീവനത്തിന്റെ ഉത്തരവാദിത്തവും.\nഅതുകൊണ്ട് തല്‍ക്കാലം പുതിയ പദ്ധതികള് ഒന്നും ചിന്തിക്കുന്നില്ല. അതുമാത്രമല്ല, എന്തെങ്കിലും പ്ലാന് ചെയ്തിട്ട് ഞാന് ഇത് ചെയ്യാന് പോകുന്നു എന്ന് പറയുന്നത് എന്റെ ശീലമല്ല. വളരെ നിശ്ശബ്ദമാണ് എന്റെ പ്രോജക്ടുകള്. വെന്‍ച്വര് കാപ്പിറ്റല്, പബ്ലിക് ഇഷ്യു ഇതിലൊന്നും താല്‍പ്പര്യമില്ല. അതുകൊണ്ടുതന്നെ വളരെ സാവധാനമുള്ള, എന്നാല് സ്ഥിരമായ വളര്‍ച്ചയാണ് ഗ്രൂപ്പിന്റേത്.\nഷാജി എന് കരുണ് സംവിധാന ചെയ്ത 'ഓള്' ഇന്ത്യന് പനോരമയില് ഓപ്പണിംഗ് ചിത്രമായിരുന്നു, ഇനി ഒട്ടേറെ വിദേശ ഫെസ്റ്റിവലുകളില് പോകുന്നുണ്ട്. അടുത്ത ചിത്രത്തില് ഞാന് അഭിനയിക്കുന്നുമുണ്ട്. 51 മണിക്കൂര് കൊണ്ട് ഒരു സിനിമ എഴുതി ഷൂട്ട് ചെയ്ത് റിലീസ് ചെയ്ത ഞങ്ങള് ഈയിടെ ഗിന്നസ് ബുക്കിലും കയറി. നാടകവും സിനിമയും ജീവിതത്തിന്റെ ഭാഗമാണ്. ചെന്നെയില് ഒരു നാടക ട്രൂപ്പുമുണ്ട്. ഈയിടെ അവതരിപ്പിച്ച ഒരു നാടകത്തില് എന്റെ രണ്ട് മക്കളും എന്റെയൊപ്പം അഭിനയിച്ചു. കുടുംബത്തിലെ എല്ലാവരെയും ഉള്‍പ്പെടുത്തിയുള്ള ഒരു ഷോര്‍ട്ട് ഫിലിമാണ് അടുത്തത്.\nതൊടുപുഴയില് തുടങ്ങിയ സ്‌പോര്‍ട്‌സ് അക്കാദമിയുടെ ലക്ഷ്യം ഒളിമ്പിക്‌സ് മെഡല് തന്നെ. വേള്‍ഡ് മലയാളി കൗണ്‍സിലിന്റെ അഭിമുഖ്യത്തില് നടത്തുന്ന അക്കാദമിയില് 22 കുട്ടികള്‍ക്കാണ് ട്രെയ്‌നിംഗ് നല്‍കുന്നത്. ദ്രോണാചാര്യ അവാര്‍ഡ് ജേതാവുമായ തോമസ് മാസ്റ്ററുടെ കീഴില്.\nസാമ്പത്തികമായി പിന്നോക്കം നില്‍ക്കുന്ന വീടുകളില് നിന്നുള്ള കുട്ടികളായ ഇവര് എല്ലാവരും ദേശീയതലത്തില് വരെയെത്തും, രണ്ടോ മൂന്നു കുട്ടികള് ഇന്റര്‍നാഷണല് ലെവല് വരെയും, എനിക്കുറപ്പാണ്. സ്‌പോര്‍ട്‌സിലൂടെ അവര്‍ക്ക് ഒരു മികച്ച ജീവിതമാണ് ഉറപ്പാക്കുന്നത്.\nഞാന് വളരുന്നതോടൊപ്പം എന്റെ കൂടെയുള്ളവരും വളരണം എന്നാണ് ആഗ്രഹം. തമിഴ്‌നാട്ടില് ബിസിനസ് തുടങ്ങിയപ്പോള് ജോലി നല്‍കിയത് തെരുവില് കഴിഞ്ഞ പലര്‍ക്കുമാണ്. ഇന്ന് അവരുടെ ജീവിതം തന്നെ മാറിപ്പോയി, അവരുടെ മക്കള് വലിയ നിലയിലെത്തി. ഇതൊക്കെ തന്നെ എന്റെ നേട്ടങ്ങള്.\nമെഡിമിക്‌സ് ത്വക് രോഗങ്ങള്‍ക്കൊരു പരിഹാരമായി ഡോ. വി.പി സിദ്ധന്റെ അടുക്കളയില് പരീക്ഷണാടിസ്ഥാനത്തില് രൂപമെടുത്ത സോപ്പ്. മള്‍ട്ടിനാഷണല് കമ്പനികള് നിറഞ്ഞ വിപണിയില് ഹാന്‍ഡ് മെയ്ഡ് സോപ്പ് എന്ന പ്രത്യേകതയില് ഒരു മാറ്റവും വരുത്താതെ പതിറ്റാണ്ടുകളായി മുന്‍നിരയിലുണ്ട്. 2019ല് വിപണിയില് 50 വര്‍ഷം പൂര്‍ത്തിയാക്കും മെഡിമിക്‌സ്.\nകേത്ര അംബികാ പിള്ളയുമായി ചേര്‍ന്നുള്ള ജോയ്ന്റ് വെന്‍ച്വര്. ഓയ്ല്, ഷാമ്പൂ, ക്രീം തുടങ്ങിയ ഹെര്‍ബല് ഹെയര് കെയര് ഉല്‍പ്പന്നങ്ങള് മാര്‍ക്കറ്റ് ചെയ്യുന്നു.\nമേളം വര്‍ഷങ്ങളായി വിപണിയിലുള്ള മേളം ബ്രാന്‍ഡ് എവിഎ ഗ്രൂപ്പ് ഏറ്റെടുത്തത് 2015 ല്. മസാലപ്പൊടികള്‍ക്കൊപ്പം വിവിധ തരം ബ്രേക്ഫാസ്റ്റ് മിക്‌സുകളും ലഭ്യമാണ്.\n2007 ല് തുടങ്ങിയ സിനിമ നിര്‍മാണ കമ്പനി. ദേശീയ അവാര്‍ഡ് നേടിയ തമിഴ് ഷോട്ട്ഫിലിം അപ്പുവിന് നായഗന്, യുഗപുരുഷന്, പാലേരി മാണിക്യം, ഒരു പാതിരകൊലപാതകത്തിന്റെ കഥ, ക്രിസ്ത്യന് ബ്രദേഴ്‌സ്, ഗപ്പി, ഗോദ എന്നിവയാണ് ഈ ബാനറില് നിര്‍മിച്ച ചില ചിത്രങ്ങള്. ഷാജി എന് കരുണ് സംവിധാനം ചെയ്ത 'ഓള്' ആണ് ഏറ്റവും പുതിയ ചിത്രം.\nഅഭിനേതാവ് ഡോ. അനൂപ് പ്രധാന വേഷത്തില് അഭിനയിക്കുന്ന അപ്പുവിന്റെ സത്യാന്വേഷണം\nav anoop av anoop group ava ava productions melam


തകർന്നുതരിപ്പണമായി കൊൽക്കത്ത, വമ്പൻ വിജയം കുറിച്ച് ലഖ്നൗ സൂപ്പർ ജയൻ്റ്സ്, പോയിൻ്റ് ടേബിളിൽ ഒന്നാമത് - Crickerala\nതകർന്നുതരിപ്പണമായി കൊൽക്കത്ത, വമ്പൻ വിജയം കുറിച്ച് ലഖ്നൗ സൂപ്പർ ജയൻ്റ്സ്, പോയിൻ്റ് ടേബിളിൽ ഒന്നാമത്\nBy Crickerala Staff\t On May 7, 2022\nകൊൽക്കത്ത നൈറ്റ് റൈഡേഴ്സിനെതിരെ 75 റൺസിൻ്റെ ഏകപക്ഷീയമായ വിജയം സ്വന്തമാക്കി ലഖ്നൗ സൂപ്പർ ജയൻ്റ്സ്. മത്സരത്തിൽ 177 റൺസിൻ്റെ വിജയലക്ഷ്യം ഉയർത്തിയ ലഖ്നൗ മറുപടി ബാറ്റിങിനിറങ്ങിയ കെ കെ ആറിനെ 14.3 ഓവറിൽ വെറും 101 റൺസിന് ഓൾ ഔട്ടായി. സീസണിലെ എട്ടാം വിജയമാണ് ലക്നൗ കുറിച്ചത്. വിജയത്തോടെ ഗുജറാത്ത് ടൈറ്റൻസിനെ പിന്നിലാക്കി ലഖ്നൗ പോയിൻ്റ് ടേബിളിൽ ഒന്നാം സ്ഥാനത്തെത്തി.\nമൂന്നോവറിൽ 19 റൺസ് വഴങ്ങി മൂന്ന് വിക്കറ്റ് വീഴ്ത്തിയ ആവേശ് ഖാനും 2.3 ഓവറിൽ 31 റൺസ് വഴങ്ങി മൂന്ന് വിക്കറ്റ് നേടിയ ജേസൺ ഹോൾഡറുമാണ് കൊൽക്കത്തയെ തകർത്തത്. മോഹ്സിൻ ഖാൻ, ചമീര, രവി ബിഷ്നോയ് എന്നിവർ ഓരോ വിക്കറ്റ് വീതവും നേടി.\n19 പന്തിൽ3ഫോറും5സിക്സുമടക്കം 45 റൺസ് നേടിയ ആന്ദ്രെ റസ്സൽ മാത്രമാണ് കൊൽക്കത്ത ബാറ്റിങ് നിരയിൽ തിളങ്ങിയത്. മൂന്ന് ബാറ്റ്സ്മാന്മാർക്ക് മാത്രമാണ് രണ്ടക്കം കാണുവാൻ സാധിച്ചത്.\nനേരത്തെ ആദ്യം ബാറ്റ് ചെയ്ത ലഖ്നൗ 29 പന്തിൽ 50 റൺസ് നേടിയ ക്വിൻ്റൺ ഡീകോക്ക്, 27 പന്തിൽ 41 റൺസ് നേടിയ ദീപക് ഹൂഡ, 14 പന്തിൽ 28 റൺസ് നേടിയ മാർക്കസ് സ്റ്റോയിനിസ് എന്നിവരുടെ മികവിലാണ് മികച്ച സ്കോറിലെത്തിയത്.\nമത്സരത്തിലെ തോൽവിയോടെ കൊൽക്കത്തയുടെ പ്രതീക്ഷകൾ ഏറെകുറെ അവസാനിച്ചു. വിജയത്തോടെ ലഖ്നൗ സൂപ്പർ ജയൻ്റ്സ് പോയിൻ്റ് ടേബിളിൽ ഒന്നാം സ്ഥാനത്തെത്തി. 11 മത്സരങ്ങളിൽ നിന്നും നാല് വിജയവുമായി പോയിൻ്റ് ടേബിളിൽ എട്ടാം സ്ഥാനത്താണ് കൊൽക്കത്ത നൈറ്റ് റൈഡേഴ്സുള്ളത്.


'ജോസ് കെ മാണി കുലംകുത്തി; പോളിംഗ് ബൂത്തിൽ എത്തുമ്പോൾ ഓർക്കണം': സേവ് സി പി എം - ഫോറം എന്ന പേരിൽ പാലായിൽ പോസ്റ്ററുകൾ - roundupkerala.com\nHome Current Affairs ‘ജോസ് കെ മാണി കുലംകുത്തി; പോളിംഗ് ബൂത്തിൽ എത്തുമ്പോൾ ഓർക്കണം’: സേവ് സി പി എം...\n‘ജോസ് കെ മാണി കുലംകുത്തി; പോളിംഗ് ബൂത്തിൽ എത്തുമ്പോൾ ഓർക്കണം’: സേവ് സി പി എം – ഫോറം എന്ന പേരിൽ പാലായിൽ പോസ്റ്ററുകൾ\nപാലാ: പാലായിൽ എൽ ഡി എഫ് സ്ഥാനാർഥി ജോസ് കെ മാണിക്ക് എതിരെ പോസ്റ്ററുകൾ പ്രത്യക്ഷപ്പെട്ടു. കഴിഞ്ഞദിവസം പാലാ നഗരസഭയിൽ സി പി എം – ജോസ് വിഭാഗം നേതാക്കൾ ഏറ്റു മുട്ടിയിരുന്നു. ഇതിനു പിന്നാലെയാണ് ജോസ് കെ മാണിക്ക് എതിരെ പോസ്റ്ററുകൾ പ്രത്യക്ഷപ്പെട്ടിരിക്കുന്നത്.\nജോസ് കെ മാണിയെ കുലംകുത്തിയെന്നാണ് പോസ്റ്ററുകളിൽ വിശേഷിപ്പിച്ചിരിക്കുന്നത്. ജോസ് കെ മാണി കുലംകുത്തി ആണെന്നും പോളിംഗ് ബൂത്തിൽ എത്തുമ്പോൾ ഇത് ഓർക്കണമെന്നുമാണ് പോസ്റ്ററുകളിലെ അഭ്യർഥന. ‘ജോസ് കെ മാണി എന്ന കുലംകുത്തിയെ തിരിച്ചറിയുക. പോളിംഗ് ബൂത്തിൽ തിരിച്ചടി നൽകുക. സേവ് സി പി എം ഫോറം’ – എന്നാണ് പോസ്റ്ററുകളിൽ എഴുതിയിരിക്കുന്നത്. ജോസ് കെ മാണിയുടെ തെരഞ്ഞെടുപ്പ് പ്രചരണ പോസ്റ്ററുകൾക്ക് സമീപമാണ് കൈയെഴുത്തിലുള്ള പ്രതിഷേധ പോസ്റ്ററുകൾ പ്രത്യക്ഷപ്പെട്ടിരിക്കുന്നത്. സേവ് സി പി എം ഫോറം എന്ന പേരിലാണ് പാലാ നഗരത്തിൽ പോസ്റ്ററുകൾ പ്രത്യക്ഷപ്പെട്ടിരിക്കുന്നത്.\nകഴിഞ്ഞദിവസം പാലാ നഗരസഭയിൽ സി പി എം – കേരള കോൺഗ്രസ് അംഗങ്ങൾ തമ്മിൽ ഏറ്റുമുട്ടിയിരുന്നു. ഇതിനു പിന്നാലെയാണ് പോസ്റ്ററുകൾ പ്രത്യക്ഷപ്പെട്ടിരിക്കുന്നത്. നിയമസഭ തെരഞ്ഞെടുപ്പ് പ്രചരണങ്ങൾ മുന്നോട്ടു പോകുന്നതിന് ഇടയിൽ ആയിരുന്നു കല്ലുകടിയായി പാലാ നഗരസഭയിലെ സി പി എം – കേരള കോൺഗ്രസ് സംഘർഷം.\nPrevious articleമുഖ്യമന്ത്രി പിണറായി ഭീരു; എനിക്ക് ഒരു ബോംബിനെക്കുറിച്ചും അറിയില്ല’: രമേശ് ചെന്നിത്തല\nNext articleതിയറ്ററുകളെ ഇളക്കിമറിക്കാൻ അടുതോമ വീണ്ടും; മോഹൻലാലിന്‍റെ സൂപ്പർ ഹിറ്റ് ചിത്രം സ്ഫടികം റീ-റിലീസിന്


മുഖ്യമന്ത്രിക്കെതിരെ മത്സരിക്കുന്ന വാളയാറിലെ അമ്മയുടെ ചിഹ്നം 'കുഞ്ഞുടുപ്പ്' - Keralabhooshanam Daily മുഖ്യമന്ത്രിക്കെതിരെ മത്സരിക്കുന്ന വാളയാറിലെ അമ്മയുടെ ചിഹ്നം 'കുഞ്ഞുടുപ്പ്'\nHome/NEWS/BREAKING NEWS/മുഖ്യമന്ത്രിക്കെതിരെ മത്സരിക്കുന്ന വാളയാറിലെ അമ്മയുടെ ചിഹ്നം ‘കുഞ്ഞുടുപ്പ്’\nമുഖ്യമന്ത്രിക്കെതിരെ മത്സരിക്കുന്ന വാളയാറിലെ അമ്മയുടെ ചിഹ്നം ‘കുഞ്ഞുടുപ്പ്’\nന്യൂസ് ഡെസ്ക് Send an email March 25, 2021\nകണ്ണൂര്: രണ്ടു പെണ്‍മക്കളുടെ മരണത്തില് നീതി തേടിയുള്ള പ്രതിഷേധത്തിന്റെ ഭാഗമായി മുഖ്യമന്ത്രി പിണറായി വിജയനെതിരെ ധര്‍മടത്ത് മത്സരിക്കുന്ന വാളയാറിലെ പെണ്‍കുട്ടികളുടെ അമ്മയ്ക്ക് ചിഹ്നമായി അനുവദിച്ചത് ‘കുഞ്ഞുടുപ്പ്’. മുഖ്യമന്ത്രിക്കെതിരെ മത്സരിക്കുന്നുവെന്ന ഇവരുടെ പ്രഖ്യാപനത്തിനു വലിയ വാര്‍ത്താ പ്രാധാന്യം ലഭിച്ചിരുന്നു. ഒരു ഘട്ടത്തില് യു ഡി എഫ് ഇവരെ പിന്തുണയ്ക്കുമെന്നു വരെ സൂചന ഉണ്ടായിരുന്നു. ഇപ്പോഴിതാ വാളയാറിലെ അമ്മയ്ക്ക് തിരഞ്ഞെടുപ്പ് കമ്മിഷന് അനുവദിച്ച ചിഹ്നമാണ് സോഷ്യല് മീഡിയയില് വ്യാപക ചര്‍ച്ചയാകുന്നത്.\n‘ഫ്രോക്ക്’ എന്ന ചിഹ്നമാണ് അമ്മയ്ക്കു ലഭിച്ചതെന്ന് വാളയാറിലെ അമ്മയുടെ പ്രചാരണത്തിന് നേതൃത്വം നല്‍കുന്ന സി. ആര്. നീലകണ്ഠന് വ്യക്തമാക്കി. ഫ്രോക്ക് ചിഹ്നം വേണമെന്ന് വാളയാറിലെ അമ്മ തിരഞ്ഞെടുപ്പ് കമ്മീഷനോട് ആവശ്യപ്പെട്ടിരുന്നു. പ്രചാരണത്തിനുള്ള പണം കണ്ടെത്താന് അമ്മ സമൂഹമാധ്യമങ്ങളിലൂടെ സഹായം ആവശ്യപ്പെട്ടിട്ടുണ്ട്. സ്വതന്ത്ര സ്ഥാനാര്‍ഥി ആയാണ് മത്സരം. സംഘപരിവാര് സംഘടനകളുടെ പിന്തുണ വേണ്ടെന്ന് അവര് നേരത്തെ അറിയിച്ചിരുന്നു.\nസഹോദരിമാര് പീഡനത്തിന് ഇരയായി ദുരൂഹ സാഹചര്യത്തില് മരിച്ച കേസിന്റെ അന്വേഷണം അട്ടിമറിച്ച പൊലീസ് ഓഫിസര്‍മാര്‍ക്കെതിരെ നടപടിയെടുക്കാത്ത സംസ്ഥാന സര്‍ക്കാരിന്റെ നിലപാടില് പ്രതിഷേധിച്ച് ഇവര് തല മുണ്ഡനം ചെയ്തിരുന്നു. പൊലീസ് ഉദ്യോഗസ്ഥര്‍ക്കെതിരെ നടപടി ആവശ്യപ്പെട്ട് അമ്മ ജനുവരി 26 മുതല് പാലക്കാട് വഴിയോരത്ത് സത്യഗ്രഹ പ്രതിഷേധം നടത്തിയിരുന്നു. അതിനു പിന്നാലെയാണ് നിയമസഭാ തെരഞ്ഞെടുപ്പില് മുഖ്യമന്തരി പിണറായി വിജയനെതിരെ മത്സരിക്കുമെന്ന് അവര് പ്രഖ്യാപിച്ചത്.\nവാളയാര് അമ്മയ്ക്ക് പിന്തുണ നല്‍കി ചരിത്ര പരമായ ദൗത്യം നിര്‍വ്വഹിക്കാന് യുഡിഎഫ് തയ്യാറാകണമെന്ന് പൊതുപ്രവര്‍ത്തക പി ഗീത. ബിജെപി ഉള്‍പെടെ എല്ലാവരും സ്ഥാനാര്‍ത്ഥിത്വം പിന്‍വലിച്ച് അമ്മയെ പിന്തുണയ്ക്കണം. ഭരണകൂടവും ജനതയും തമ്മില് ഏറ്റുമുട്ടുന്ന മണ്ഡലമായി ധര്‍മ്മടം മാറി. വാളയാറിലെ നിസ്സഹായയായ ദളിത് അമ്മയുടെ പോരാട്ടം വോട്ടിന്റെ എണ്ണം കൊണ്ടല്ല അളക്കേണ്ടതെന്നും അവര് പറഞ്ഞു.\n”എന്റെ മക്കള്‍ക്ക് നീതി ലഭിക്കുന്നതിനാണ് നിയമസഭ തെരഞ്ഞെടുപ്പില് മല്‍സരിക്കുന്നതെന്ന് പെണ്‍കുട്ടികളുടെ അമ്മ പറഞ്ഞു. എന്നെ ഈ തെരുവിലിറക്കിയ ഡി വൈ എസ് പി സോജന് എന്നേക്കാളും താഴേത്തട്ടില് ഒരു ദിവസമെങ്കിലും തലയില് തൊപ്പിയില്ലാതെ നില്‍ക്കുന്നത് എനിക്ക് കാണണം. സോജനെപ്പോലെ ഒരുപാട് പൊലീസുകാര് ഞങ്ങളെപ്പോലുള്ള പാവങ്ങളുടെ മക്കളുടെ കേസ് സത്യസന്ധമായി അന്വേഷിക്കാതിരുന്നിട്ടുണ്ട്. എനിക്ക് വാശിയോടുകൂടി മല്‍സരിക്കണമെന്ന് തോന്നിയതിന് പിന്നിലെ ഒറ്റക്കാരണം ഇതാണ്. ഞങ്ങള്‍ക്കു സംഭവിച്ചതുപോലെ ഒട്ടേറെക്കുടുംബങ്ങള്‍ക്കും സംഭവിച്ചിട്ടുണ്ട്. പക്ഷേ അവരാരും പുറത്തുപറയാന് കൂട്ടാക്കാതെ വീടിനുള്ളിലിരുന്ന് കരയുകയാണ്. എല്ലാ മക്കള്‍ക്കും ഈ കുടുംബങ്ങള്‍ക്കും വേണ്ടിയാണ് ഈ തീരുമാനമെടുത്തത്. നഷ്ടപ്പെട്ട കുട്ടികള്‍ക്കും അവരുടെ അമ്മമാര്‍ക്കും വേണ്ടിയാണ് നീക്കം” വാളയാറിലെ അമ്മ നേരത്തെ വ്യക്തമാക്കിയിരുന്നു.\nകേരളഭൂഷണം മാഗസിൻ 2021 മാർച്ച് ലക്കം\nകേരളത്തിലെ രാജ്യസഭാ തെരഞ്ഞെടുപ്പ് മരവിപ്പിച്ചു\nപുറ്റിങ്ങല് വെടിക്കെട്ടപകടത്തില് കുറ്റപത്രം തയ്യാറായി; പതിനായിരം പേജുകളുള്ള കുറ്റപത്രം പെന്‍ഡ്രൈവ് രൂപത്തില്\nകാറില് പിന്തുടര്‍ന്ന് സ്ത്രീകളെ കമന്റടിച്ചു യുവാക്കളെ മരത്തില് കെട്ടിയിട്ട് നാട്ടുകാര് പെരുമാറി\nഡിവൈഎഫ്‌ഐ പ്രവര്‍ത്തകന്റെ കൊലപാതകം; മുഴുവന് പ്രതികളും പിടിയില്\nബന്ധുവിന്റെ ചതി, ഹണിമൂണിനിടെ ദോഹ ജയിലില് ഒന്നരവര്‍ഷം കഴിയേണ്ടിവന്ന ദമ്പതികള് തിരിച്ചെത്തി\nവാളയാര് അമ്മയ്ക്ക് ധര്‍മടം നല്‍കിയത് ആയിരത്തിലേറെ വോട്ടുകള്


Over 100 ex-Students Report Sex Misconduct by Doctor in Ohio University– News18 Malayalam\nആത്മഹത്യ ചെയ്തെങ്കിലും പീഡനവീരനായ 'ടീം ഫിസീഷ്യൻ' കുടുങ്ങും\nUpdated: July 21, 2018, 1:07 PM IST\nകൊളംബസ്: അമേരിക്കയിലെ ഒഹിയോയിലെ മുൻ ടീം ഫിസീഷ്യനെതിരെ ഉയർന്ന ലൈംഗിക ആരോപണങ്ങൾ പുതിയ തലത്തിലേക്ക്. തങ്ങൾ പീഡനത്തിന് ഇരയായെന്ന് ചൂണ്ടിക്കാട്ടി നൂറോളം പേർ സർവകലാശാലക്ക് പരാതി നൽകി. കായികതാരങ്ങളുൾപ്പെടെയുള്ള പൂർവവിദ്യാർത്ഥികളാണ് അന്വേഷണ സംഘത്തിന് മുന്നിൽ മനസുതുറന്നത്. ഡോ. റിച്ചാർഡ് സ്ട്രാസ് എന്ന മുൻ ഫിസീഷ്യനെതിരെ നൂറിലേറെ പൂർവ വിദ്യാർത്ഥികൾ തെളിവുകളുമായി തങ്ങളെ സമീപിച്ചതായി സർവകലാശാല അധിക‍ൃതർ വ്യക്തമാക്കി.\nഏകദേശം ഇരുന്നൂറിലധികം പൂർവ വിദ്യാർത്ഥികളിൽ നിന്നും സർവകലാശാല ജീവനക്കാരിൽ നിന്നും സ്വതന്ത്ര അന്വേഷണസംഘം അതീവ രഹസ്യമായി വിവരങ്ങൾ ശേഖരിച്ചുവരികയാണ്. 14 പുരുഷ അതല്റ്റുകളും പരാതിക്കാരുടെ കൂട്ടത്തിലുണ്ടെന്ന് സർവകലാശാല പ്രസിഡന്റ് മിഖായേൽ ഡ്രേക് പറഞ്ഞു. ഒഹിയോയിലെ അത്ലറ്റിക് ഡിപ്പാർട്ട്മെന്റിലെ ടീം ഡോക്ടറായിരുന്ന ഡോ. റിച്ചാർഡ് സ്ട്രാസ് 2005ൽ ആത്മഹത്യ ചെയ്തിരുന്നു. അദ്ദേഹത്തിന്റെ മരണശേഷമാണ് പരാതികൾ ഉയർന്നുവന്നത്. ഗത്യന്തരമില്ലാതെ യൂണിവേഴ്സിറ്റി അന്വേഷണം പ്രഖ്യാപിക്കുകയായിരുന്നു.\n1979മുതൽ 1997 കാലയളവ് വരെയുള്ള പരാതികളാണ് അന്വേഷണ സംഘം പരിശോധിക്കുന്നത്. ഡോ. റിച്ചാർഡ് സ്ട്രാസ് ഫിസീഷ്യനായിരിക്കെ അനാവശ്യമായി രഹസ്യഭാഗങ്ങളിൽ പരിശോധന നടത്തിയെന്നാണ് പരാതിക്കാരുടെ ആരോപണം. ഇതിന്റെ അടിസ്ഥാനത്തിൽ മൂന്നു മാസം മുൻപാണ് അന്വേഷണത്തിന് ഉത്തരവിട്ടത്.\nവർഷങ്ങൾക്ക് ശേഷവും സത്യം പുറത്ത്കൊണ്ടുവരാൻ മുന്നോട്ടുവന്നവരോട് നന്ദിയുണ്ടെന്ന് മിഖായേൽ ഡ്രേക് പറയുന്നു. ഡോ. റിച്ചാർഡ് സ്ട്രാസിനെതിരെ തെളിവുകളോ വിവരങ്ങളോ നൽകാനുള്ളവർക്ക് എത്രയും പെട്ടെന്ന് അവ നൽകാമെന്ന് ഒഹിയോ ഭരണകൂടം വ്യക്തമാക്കിയിട്ടുണ്ട്. ഇതിനായി പ്രത്യേക വെബ്സൈറ്റും തുറന്നിട്ടുണ്ട്. ഇതു കൂടാതെ ഹൈസ്കൂൾ കുട്ടികളെ ഇരകളാക്കിയിരുന്നോ എന്നും നോക്കുന്നുണ്ട്. ഏപ്രിലിലാണ് യൂണിവേഴ്സിറ്റി അന്വേഷണം പ്രഖ്യാപിച്ചത്.\nമുൻ റസ്ലർ മൈക് ഡിസാബോറ്റോ ആണ് പരാതിയുമായി ആദ്യം രംഗത്ത് വന്നത്. 14 വിവിധ കായിക ഇനങ്ങളിലെ അത്ലറ്റുകൾ സ്ട്രാസിന്റെ പീഡനത്തിന് ഇരയായെന്നാണ് വിവരം. 20 വർഷത്തോളം സ്ട്രാസ് ഒഹിയോയിൽ ജോലി ചെയ്തു. 1981 മുതൽ 1995 വരെ അവിടത്തെ ടീം ഫിസീഷ്യനായിരുന്നു. 1994ൽ വിരമിച്ചശേഷവും ജോലി തുടർന്നു.


പാമ്പു പിടുത്തത്തില് വാവ സുരേഷിനെ കടത്തിവെട്ടുന്ന ഒരു താരമുണ്ട്! മലയാളികളുടെ ഈ പ്രിയതാരമാണത്! | Televisin Actor Sai Kiran Ram's Intrest in Snakes - Malayalam Filmibeat\n» പാമ്പു പിടുത്തത്തില് വാവ സുരേഷിനെ കടത്തിവെട്ടുന്ന ഒരു താരമുണ്ട്! മലയാളികളുടെ ഈ പ്രിയതാരമാണത്!\nപാമ്പു പിടുത്തത്തില് വാവ സുരേഷിനെ കടത്തിവെട്ടുന്ന ഒരു താരമുണ്ട്! മലയാളികളുടെ ഈ പ്രിയതാരമാണത്!\nPublished: Thursday, August 24, 2017, 17:50 [IST]\nപാമ്പു പിടുത്തത്തില് കേമനായ വാവ സുരേഷിനെ എല്ലാവര്‍ക്കും ഒരുപാട് ഇഷ്ടമാണ്. ഇപ്പോള് മലയാളി പ്രേക്ഷകരുടെ പ്രിയങ്കരനായ ഒരു നടന് വാവ സുരേഷിനെ പോലെ തന്നെ പാമ്പുകളെ സ്‌നേഹിക്കുകയാണ്. വാനമ്പാടി എന്ന സീരിയലിലൂടെയാണ് സായ് കിരണ് റാം എന്ന നടന് അഭിനയ രംഗത്തെക്കെത്തുന്നത്. മലയാളത്തിന്റെ പ്രിയ ഗായിക സുശീലയുടെ കുടുംബത്തിലുള്ള സായിയുടെ കുടുംബം മുഴുവന് സംഗീതത്തിനാണ് പ്രധാന്യം കൊടുത്തിരിക്കുന്നത്.\nഎന്നാല് ചെറുപ്പം തൊട്ട് തുടങ്ങിയ ശീലമാണ് സായിക്ക് പാമ്പ് പിടുത്തം. അതിന് താല്‍പര്യം തോന്നിയ കാര്യം ഇതാണ്. താന് ഒരു ശിവഭക്തനാണെന്നും ചെറുപ്പത്തില് സ്‌കൂളില് നിന്നും വരുമ്പോള് എല്ലാവരും കൂടി ഒരു പാമ്പിനെ കൊല്ലാന് നിന്നിരുന്നെങ്കിലും കൊല്ലരുതെന്ന് താന് പറഞ്ഞിരുന്നെങ്കിലും അത് എന്റെ നേര്‍ക്ക് ചീറ്റിയത് കണ്ട് അവര് അതിനെ തല്ലി കൊല്ലുകയായിരുന്നു. അന്ന് മുതല് ആ സങ്കടം തന്റെ ഉള്ളില് കിടപ്പുണ്ടെന്നും താരം പറയുന്നു.\nകോളേജില് പഠിക്കുമ്പോള് ഹൈദാരബാദിലെ ഫ്രണ്ട്‌സ് ഓഫ്‌സ് സ്‌നേക് സൊസൈറ്റിയില് പോയി അംഗത്വമെടുത്തു. സ്‌നേക്‌സ് റെസ്‌ക്യൂ പഠിച്ചു. രണ്ട് വര്‍ഷം കൊണ്ട് പലതരം പാമ്പിനെ കുറിച്ചും അവയെ രക്ഷിക്കുന്നതിനെ കുറിച്ചും പഠിച്ചു. ആദ്യം ഒരു പെരുപാമ്പിനെയാണ് രക്ഷിക്കാന് പോയപ്പോള് അത് കൈയില് കടിച്ചിരുന്നു. പക്ഷെ വിഷമില്ലായിരുന്നതിനാല് കുഴപ്പമൊന്നും ഉണ്ടായില്ലായിരുന്നെന്നും താരം പറയുന്നു.\nRead more about: malayalam film malayalam cinema television sai kiran ram actors മലയാളം സിനിമ താരം സായ് കിരണ് റാം\nTelevisin Actor Sai Kiran Ram's Intrest in Snakes\nStory first published: Thursday, August 24, 2017, 17:50 [IST]


വാട്‌സ് ആപ്പ് നഷ്ടത്തില് തന്നെ; ഇന്ത്യയില് ഫേസ്ബുക്കിന് വലിയ ഭീഷണിയാകുന്നുവെന്ന് സുക്കര്‍ബര്‍ഗ്\n26 April 2019 4:12 AM GMT\nവാട്‌സ്ആപ്പ് ഫേസ്ബുക്കിന് വെല്ലുവിളി ഉയര്‍ത്തുന്നതായി മാര്‍ക്ക് സുക്കര്‍ബര്‍ഗ്. വാട്‌സ്ആപ്പിന്റെ ജനപ്രീതിമുലം ഫേസ്ബുക്കില് ജനങ്ങള് ചിലവഴിക്കുന്ന സമയത്തില് വലിയ കുറവുണ്ടാകുന്നതായും അദ്ദേഹം പറഞ്ഞു. ഈ പ്രവണത ഏറ്റവും കൂടുതല് ഇന്ത്യയിലാണെന്നും അദ്ദേഹം അനലിസ്റ്റിലുകളുടെ യോഗത്തില് അറിയിച്ചു.\nഫേസ്ബുക്ക് ഏറ്റെടുത്തതിന് ശേഷം കഴിഞ്ഞ അഞ്ച് വര്‍ഷമായി വാട്‌സ് ആപ്പ് നഷ്ടത്തിലാണ്. 1900 കോടി ഡോളറിനാണ് ഫേസ്ബുക്ക് വാട്‌സ്ആപ്പ് ഏറ്റെടുത്തത്. ഇതിന് ശേഷമാണ് വാട്‌സ്ആപ്പിന്റെ ഉപയോഗത്തില് വലിയ വര്‍ധനയുണ്ടാകുന്നത്. എന്നാല് അതിനെ എങ്ങനെ സാമ്പത്തികമായി ഉപയോഗപ്പെടുത്താമെന്ന കാര്യത്തില് വ്യക്തതയില്ലെന്നും സുക്കര്‍ബര്‍ഗ് പറഞ്ഞു.\nഫേസ്ബുക്കിന് ലോകത്തില് ഏറ്റവും കൂടുതല് ഉപഭോക്താക്കളുള്ളത് ഇന്ത്യയിലാണ്. 30 കോടി പേര് ഇന്ത്യയില് ഫേസ്ബുക്ക് ഉപയോഗിക്കുന്നതായാണ് കണക്കാക്കുന്നത്. കൂടുതല് സ്വകാര്യമായി ഉപയോഗിക്കാവുന്ന സോഷ്യല് മീഡിയ പ്ലാറ്റ്‌ഫോമുകള് ഉണ്ടാവേണ്ടതുണ്ടെന്നും സുക്കര്‍ബര്‍ഗ് പറഞ്ഞു. ന്യൂസ് ഫീഡുമായി ബന്ധപ്പെട്ടാണ് ഫേസ്ബുക്കിന്റെ മുഖ്യ വരുമാനം.\nഇന്ത്യയില് ആദ്യമായി ഇന്‌റര്‍നെറ്റ് സൗകര്യങ്ങള് ഉപയോഗിക്കുന്നവരാണ് കൂടുതലായി വാട്‌സ്ആപ്പ് ഉപയോഗിക്കുന്നതെന്നാണ് കണക്കാക്കപ്പെട്ടിട്ടുള്ളത്. ചെറിയ ബാന്റ് വിഡ്ത്തില് പ്രവര്‍ത്തിപ്പിക്കാമെന്നതുമാണ് വാട്‌സ്ആപ്പിന്റെ ഇന്ത്യയിലെ സ്വീകാര്യതയ്ക്ക് കാരണമായി പറയുന്നത്.\nഫേസ്ബുക്കിന്റെ ലാഭം ഈ വര്‍ഷത്തെ ആദ്യപാദത്തില് മുന് വര്‍ഷത്തെ അപേക്ഷിച്ച് പകുതിയായി കുറഞ്ഞിരുന്നു 2.4 ബില്ല്യണ് കോടി ഡോളറാണ് ഈ വര്‍ഷത്തെ ആദ്യ പാദത്തില് ഫേസ്ബുക്കിന്റെ ലാഭം.\nfacebook Mark Zuckerberg social media platforms Whattsapp


കൊച്ചി : പ്രശസ്ത ചലച്ചിത്ര നടന് റിസബാവ അന്തരിച്ചു. കൊച്ചിയിലെ സ്വകാര്യ ആശുപത്രിയില് വൃക്ക സംബന്ധമായ അസുഖങ്ങളെത്തുടര്‍ന്നായിരുന്നു അന്ത്യം. കഴിഞ്ഞ ഒരാഴ്ചയായി വെന്റിലേറ്റര് സഹായത്തോടെയായിരുന്നു ജീവന് നിലനിര്‍ത്തിയിരുന്നതെന്ന് ആശുപത്രി അധികൃതര് വ്യക്തമാക്കി.\nഎറണാകുളം തോപ്പുംപടി സ്വദേശിയായ റിസബാവ ചലച്ചിത്ര അഭിനേതാവ്, ഡബ്ബിങ് ആര്‍ട്ടിസ്റ്റ് എന്നീ നിലകളില് പ്രശസ്തനായി. 1990ല് റിലീസായ 'ഡോക്ടര് പശുപതി' എന്ന സിനിമയില് പാര്‍വതിയുടെ നായകനായി അഭിനയിച്ചു കൊണ്ടായിരുന്നു തുടക്കം. അതേവര്‍ഷം സിദ്ധീഖ്-ലാല് കൂട്ടുകെട്ടില് പുറത്തിറങ്ങിയ 'ഇന് ഹരിഹര് നഗര്' എന്ന ചിത്രത്തിലെ വില്ലന് വേഷമായ ജോണ് ഹോനായിയിലൂടെ ആണ് റിസബാവ ശ്രദ്ധേയനായത്. കൊല്ലുന്ന ചിരിയോടെ പ്രേക്ഷകരെ പേടിപ്പിച്ച സുന്ദരനായ വില്ലന് ആ ഒരു ഒറ്റവേഷത്തിലൂടെയാണ് ക്ലിക്കായതും.\nഡോക്ടര് പശുപതിയിലൂടെ നായകനായി എത്തി പിന്നീട് വില്ലനായി മാറിയ ചരിത്രമായിരുന്നു റിസബാവയുടേത്.\n150 ഓളം സിനിമകളില് വില്ലന് വേഷങ്ങളിലും സ്വഭാവ നടനായും അഭിനയിച്ചു. വിവിധ ചാനലുകളിലായി ഇരുപതോളം ടെലിവിഷന് പരമ്ബരകളിലും സജീവമായിരുന്നു. 2011ല് 'കര്‍മ്മയോഗി' എന്ന സിനിമയുടെ ഡബ്ബിങിന് മികച്ച ഡബ്ബിങ് ആര്‍ട്ടിസ്റ്റിനുള്ള സംസ്ഥാന ചലച്ചിത്ര അവാര്‍ഡ് നേടിയിരുന്നു. \nസാമ്ബത്തിക ബാധ്യത നടനെ എപ്പാേഴും വേട്ടയാടിയിരുന്നു.\nഅടുത്തിടെ ചെക്ക് കേസില് താരത്തിന് എതിരെ അറസ്റ്റ് വാറണ്ട് പുറപ്പെടിവിച്ചത് വലിയ വാര്‍ത്തയായിരുന്നു. പണം തിരികെ നല്‍കാതെ വണ്ടിച്ചെക്ക് നല്‍കിയെന്ന എളമക്കര സ്വദേശി സാദിഖിന്റെ പരാതിയിലാണ് കോടതി അറസ്റ്റ് വാറണ്ട് പുറപ്പെടുവിച്ചത്.


അറുപതാം വയസിന്റെ പോസ്റ്റിലേക്ക് മറഡോണയുടെ ആവേശഗോൾ. . . - Janayugom Online\nഅറുപതാം വയസിന്റെ പോസ്റ്റിലേക്ക് മറഡോണയുടെ ആവേശഗോൾ…\nകോടാനുകോടി കളിയാരാധകരുടെ അത്ഭുതതാരം\n1986 മെക്സിക്കൻ ലോകകപ്പ് ക്വാർട്ടർ ഫൈനലിൽ ഇംഗ്ലണ്ടുമായുള്ള ഏറ്റുമുട്ടലിൽ മറഡോണ വിഖ്യാതഗോൾ നേടുന്നു (ഫയൽ ചിത്രം)\nലോക ഫുട്ബോളിൽ വിവാദങ്ങളോടൊപ്പം വിജയകിരീടവുമായി ആരാധകലോകത്തെ അത്ഭുതപ്പെടുത്തിയ അർജന്റീനയുടെ വിഖ്യാതതാരമായ ഡീഗോ മറഡോണക്ക് അറുപത് വയസ്. ‘ദൈവത്തിന്റെ കയ്യും എന്റെ തലയും’ എന്ന സത്യസന്ധമായ വിശദീകരണത്തിലൂടെ കളങ്കമില്ലാത്ത കളിക്കാരനെന്ന് ലോകം തലകുലുക്കി സമ്മതിച്ച മികച്ച ഫുട്ബോളറാണ് മറഡോണ. അർജന്റീനയുടെ ഫുട്ബോൾ ചരിത്രവും ലോകകപ്പ് ഫുട്ബോൾ മത്സരങ്ങളും പരിശോധനയ്ക്ക് തയ്യാറാവുന്ന ഏതൊരു ചരിത്ര വിദ്യാർത്ഥിക്കും ഫുട്ബോൾ നിരൂപകർക്കും മറഡോണയെ വിസ്മരിക്കാനാവില്ല.\nമെക്സിക്കൻ ലോകകപ്പ് 1986ലാണ് നടന്നത്. ലാറ്റിനമേരിക്കൻ രാജ്യങ്ങളായ ബ്രസീലും അർജന്റീനയും നിറഞ്ഞാടിയ മത്സരങ്ങൾ. വിവാദമുയർത്തിയ സംഭവം നടന്നത് ക്വാർട്ടർ ഫൈനൽ മത്സരത്തിലാണ്. എതിരാളി കരുത്തരായ ഇംഗ്ലണ്ട്. രണ്ടാം പകുതിയുടെ ആറാമത്തെ മിനിറ്റിൽ മറഡോണയും ജോർഗേ വർഗാനോയും ചേർന്ന് കയറ്റിക്കൊണ്ടുവന്ന പന്ത്, വർഗാനോ പെനാൽറ്റി ഏരിയയിലേക്ക് ഉയർത്തിയടിച്ചു. പന്ത് നിയന്ത്രിക്കാനായി ഗോൾകീപ്പർ പീറ്റർ ഷിൽട്ടൻ ഉയർന്ന് ചാടുന്നു. അപ്പോഴേക്കും പറന്നെത്തിയപോലെ മറഡോണയും ആകാശത്തേയ്ക്കെത്തി. പന്ത് മിന്നായമായി ഇംഗ്ലണ്ടിന്റെ പോസ്റ്റിൽ കയറി. മൈതാനം നിറഞ്ഞിരുന്ന ജനങ്ങൾ ആർത്തുവിളിച്ചു. ഗോൾ… ടുണീഷ്യക്കാരനായ റഫറി അലി ബിൻ നാസർലോംഗ് വിസിലടിച്ച് മൈതാന മധ്യത്തിലേക്ക് വിരൽ ചൂണ്ടി. ഇംഗ്ലണ്ട് താരങ്ങൾ പ്രതിഷേധിച്ച് ബഹളംകൂട്ടി. റഫറി വകവച്ചില്ല. സ്കോർബോർഡിൽ അർജന്റീനയുടെ പേരിൽ ഗോൾ രേഖപ്പെടുത്തി.\nവിവാദ ഗോളിന്റെ ചർച്ചകൾ കാണികൾക്കിടയിലും പ്രസ് ഗ്യാലറിയിലും ചൂട് പിടിക്കുമ്പോൾ അപരാധബോധത്തോടെ മറഡോണ കളി തുടരുകയായിരുന്നു. പിന്നീട് മറഡോണ അത്ഭുതകരമായ ഫോമിലേക്കുയരുന്നതാണ് കണ്ടത്. നാല് മിനിറ്റുകൾക്കുള്ളിൽ അദ്ദേഹം പ്രായശ്ചിത്തഗോൾ നേടി. മൈതാനത്തിന്റെ മധ്യഭാഗത്തുള്ള ടച്ച് ലൈനിൽ നിന്ന് പന്തുമായി കുതിച്ച മറഡോണയുടെ മാർഗം തടയുവാൻ അഞ്ച് ഡിഫന്റർമാർ മാറിമാറി ശ്രമിച്ചിട്ടും ഒഴിഞ്ഞുതിരിഞ്ഞ് മുന്നോട്ട് കുതിച്ച മറഡോണ അപകടകരമായ ആങ്കിളിൽ നിന്നും നേടിയ ആ രണ്ടാംഗോളും ചരിത്രത്തിലെ മികച്ചതായി വിലയിരുത്തപ്പെട്ടു. അങ്ങനെ അർജന്റീനയ്ക്ക് സെമിബർത്ത് മറഡോണയുടെ വകയായി. കളി കഴിഞ്ഞപ്പോൾ തന്നെ വളഞ്ഞ പത്രക്കാർക്ക് മറുപടിയായി അദ്ദേഹം പറഞ്ഞതാണ് ‘ദൈവത്തിന്റെ കയ്യും എന്റെ തലയും’ എന്ന ദ്വയാർത്ഥ സൂചന.\nകളിക്കളത്തിൽ നിരന്തരം ചലിക്കുന്ന ഒരു പ്രത്യേക പ്രകൃതക്കാരനായിരുന്ന മറഡോണയുടെ കുട്ടിക്കാലം ദുരിതങ്ങൾ നിറഞ്ഞതായിരുന്നു. അർജന്റീനയിലെ പ്യൂറിറ്റോയിൽ ഒരു സാധാരണ കുടുംബത്തിൽ ജനിച്ച ഡീഗോ അൽമാൻഡോ മറഡോണ കഞ്ഞുന്നാളിലെ പന്തുകളിയിൽ മുഴുകിയിരുന്നു. തുണിയും കടലാസും ചുരുട്ടിക്കെട്ടിയ പന്തുകൊണ്ടാണ് പാവപ്പെട്ട കുട്ടികൾ കളിച്ചിരുന്നത്. അച്ഛനും അമ്മയും വിളിക്കുന്നത് ‘എൽവിബേ’ എന്നാണ്. ‘ചെക്കൻ’ എന്നാണ് അർത്ഥം. കുഞ്ഞിന് ഏറ്റവും ഇഷ്ടപ്പെട്ട സമ്മാനം അച്ഛൻ സമ്മാനിക്കുന്നത് അവന്റെ മൂന്നാം പിറന്നാളിലാണ്. അത് മനോഹരമായ തുകൽ പന്തായിരുന്നു. ജീവിതയാത്രയിൽ ഒത്തിരി ഒത്തിരി ഉയരത്തിൽ കയറിപ്പോകാൻ ആ തുകൽ പന്തിന് കഴിയുമെന്നും ആ പന്തുമായി നാളെകളിൽ ലോകം കീഴടക്കുമെന്നും ആരും സ്വപ്നം കണ്ടിരുന്നില്ല. പക്ഷെ, മറഡോണയെന്ന കൊച്ചു പയ്യന്റെ ജീവിതത്തിന്റെ ജാതകം കുറിച്ചത് ആ പന്തിലായിരുന്നു. പിതാവ് ഡീഗോ സീനിയർ, മാതാവായ ഡെൽമയോട് പറഞ്ഞത് മകൻ ഫുട്ബോൾ താരമാകണം എന്ന ഒരാഗ്രഹം മാത്രമായിരുന്നു. മകന്റെ ആഗ്രഹവും അതുതന്നെ.\nഇറ്റലിയിൽ നിന്ന് കുടിയേറിയവരാണ് ഈ കുടുംബം. മൂന്ന് പെൺമക്കൾക്ക് ശേഷം പിറന്ന ആൺതരിയെ ഓമനിച്ചു വളർത്തി. എട്ട് മക്കളിൽ നാലാമൻ കുടുംബത്തിന്റെ തണലാകുമെന്നായിരുന്നു അവരുടെ സ്വപ്നം. കഷ്ടപ്പാടിനിടയിലും മകന്റെ മോഹങ്ങൾ നടക്കുമെന്നുറപ്പായിരുന്നു. കാരണം ഇറ്റലിക്കാരനായ പിതാവിന്റെ ഫുട്ബോൾ കമ്പം തന്നെ.\nഡീഗോയ്ക്ക് എട്ട് വയസുള്ളപ്പോഴാണ് തെരുവ് കുട്ടികളുടെ കാൽപന്ത്കളി കണ്ട ഫ്രാൻചെസ്കോ കോർണേ ജോ എന്ന ഫുട്ബോൾ പ്രമോട്ടർ, മികച്ച പ്രകടനം നടത്തുന്ന ഡീഗോയെ ശ്രദ്ധിച്ചത്. അടുത്ത ദിവസം ഡീഗോയുടെ ചേരിയിലെത്തിയ പ്രമോട്ടർ, ഡീഗോയെ ‘അർജന്റീനോ ജൂനിയേഴ്സ്’ എന്ന പ്രാദേശിക ക്ലബ്ബിലെ ബംബിനോ ടീമിൽ ചേർക്കാനുള്ള കരാറിൽ ഒപ്പുവയ്പിച്ചു. പരിശീലനവും പഠനവും കളിയുമായി ബാല്യകാലം വിടുമ്പോഴേക്ക് അവൻ ജൂനിയേഴ്സിന്റെ മികച്ച താരമായി. അടുത്ത കളം നേപ്പിൾസ്ബക്കാ ജൂനിയേഴ്സ് ആയിരുന്നു. യുവത്വത്തിലെത്തുമ്പോൾ ബാഴ്സലോണയിലെ താരമായി. സെവിച്ച, ന്യൂവേൽ, ഓൾഡ് ബോയ്സ് എന്നിവയിലൂടെ പ്രസിദ്ധനാവാൻ തുടങ്ങിയ ഡീഗോ വൈകാതെ രാജ്യത്തിന്റെ കുപ്പായമിട്ട് ദേശീയ ടീമിലെത്തി.\nകേവലം 16 വയസാകുമ്പോഴേക്കും ഡീഗോ അത്ഭുത ഫുട്ബോളറായി മാറി. അന്ന് ജനങ്ങൾ പറഞ്ഞത്, ഇവന്റെ ശരീരത്തിൽ ഒരു പ്രത്യേക രാസപദാർത്ഥത്തിന്റെ ചേരുവ ഉണ്ടെന്നാണ്. കാരണം പന്തുകൊണ്ട് കാണിക്കുന്ന വൈവിധ്യ പ്രകടനങ്ങൾ അത്ഭുതകരമാണ്. പത്തും പതിനഞ്ചും മിനിറ്റുകൾ പന്തുകൊണ്ട് കാണിക്കുന്ന എകാംഗ പ്രകടനം പത്രത്താളുകളിൽ ഇടംപിടിച്ചു. ഇത് ശ്രദ്ധയിൽപ്പെട്ട ബൊക്ക ജൂബിയേഴ്സ് ആറു ദശലക്ഷം ഡോളർ വിലകൊടുത്ത് ഈ ഫുട്ബോൾ മാന്ത്രികനെ സ്വന്തമാക്കി. രാജ്യത്തെ വലിയ കളിക്കാരേക്കാൾ കൂടിയ വില ആയിരുന്നു ഇത്. പക്ഷെ ഡീഗോയ്ക്ക് അച്ഛനെയും അമ്മയെയും പിരിഞ്ഞിരിക്കാൻ വയ്യ. ഒടുവിൽ അതിനും ക്ലബ്ബ് പരിഹാരം കണ്ടു. കുടുംബത്തിന്റെ താമസവും അവർ ഏറ്റെടുത്തു.\n1978ലെ ലോകകപ്പ് അർജന്റീനയിലായിരുന്നു. അവിടെ രാജ്യത്തിന്റെ ജഴ്സിയണിയാൻ ഡീഗോയുണ്ടാകുമെന്ന് എല്ലാവരും കരുതി. പ്രഗത്ഭനായ കോച്ച് സീസർ ലൂയി മെനോട്ടി പക്ഷെ അതിനു സമ്മതിച്ചില്ല. അദ്ദേഹത്തിന് പ്രിയപ്പെട്ട ഡീഗോയെ ഇത്രയും ചെറുപ്പത്തിൽ വേൾഡ് കപ്പിനയച്ചാൽ ഭാവി അപകടത്തിലാകുമെന്ന് അസന്ദിഗ്ദ്ധമായി പറഞ്ഞു. സ്വന്തം നാട്ടിൽ നടക്കുന്ന ലോകകപ്പിൽ കളിക്കാൻ പറ്റാത്ത ദുഃഖം ഡിഗോയുടെ എക്കാലത്തെയും നൊമ്പരമാണ്. വിവരമറിഞ്ഞ ഡീറോ അന്ന് മൈതാനത്ത് കത്തിയിരുന്നു കരഞ്ഞു. ആ ലോകകപ്പിൽ അർജന്റീന ഹോളണ്ടിനെ തോൽപ്പിച്ച് കിരീടം ചൂടി. 1930ൽ ഫൈനലിൽ തോറ്റ ദുഃഖം 48 വർഷത്തെ കാത്തിരിപ്പിനൊടുവിൽ സന്തോഷിക്കാൻ വകയായി. ദുഃഖിതനായിരുന്ന ഡീഗോയും രാജ്യത്തിന്റെ വിജയത്തിൽ ആഹ്ലാദിച്ചു.\n1982,86,90, 94 അങ്ങനെ നാലു ലോകകപ്പുകളിൽ കളിച്ചു. സ്വന്തം കളിക്കരുത്തിന്റെ ബലത്തിൽ രാജ്യത്തിന് ഒരു ലോകകപ്പ് വിജയം സമ്മാനിച്ചു. 1986 ൽ മെക്സിക്കോയിൽ പശ്ചിമ ജർമ്മനിയെ 3–2 ന് തോൽപ്പിച്ചാണ് വിജയം നേടിയത്. താരതമ്യേന വലിയ കരുത്തില്ലാത്ത അർജന്റീന ഡീഗോയെന്ന അത്ഭുത താരത്തിന്റെ കരുത്തിലാണ് വിജയം കയ്യിലാക്കിയത്. ടൂർണമെന്റിലെ മികച്ച താരം ഡീഗോ തന്നെയായിരുന്നു. കളിയുടെ മുഖ്യ ചാലകശക്തി മറഡോണ തന്നെ. ആദ്യം ഗോൾ നേടിയത് ജർമ്മനി. തിരിച്ചടിച്ചു അർജന്റീന. മറഡോണയ്ക്ക് പന്ത് കിട്ടിയാൽ കൊടുംകാറ്റും ചുഴലിക്കാറ്റും ഇടിവെട്ടും കാണാം. നിറഞ്ഞാടിക്കൊണ്ടിരിക്കുന്ന സ്റ്റേഡിയത്തിൽ കാഴ്ചക്കാർ ചൂണ്ടുവിരലിൽ എഴുന്നേറ്റ് നിൽക്കുന്ന അത്യപൂർവ്വ നിമിഷങ്ങളാവും അത്.\nനാലു ലോകകപ്പ്. നിരവധി അന്താരാഷ്ട്ര മത്സരങ്ങൾ. വിജയത്തിന്റെ ചിഹ്നമായ മറഡോണ ഫുട്ബോൾ ലോകത്തെ അതികായരിൽ മുൻനിരയിൽ തന്നെയാണ്. കോടാനുകോടി കളിയാരാധകർ ഒരിക്കലും മറക്കാത്ത അപൂർവ്വതയുടെ ആൾരൂപമാണ് മറഡോണ. കളിക്കളത്തിലെ പോരാളി പലപ്പോഴും കാണികളുടെ പ്രോത്സാഹനത്തെ സ്വാധീനിക്കാറുണ്ട്. കളിക്കളത്തോട് വിടപറഞ്ഞിട്ടും കാറ്റുനിറച്ച പന്തിനൊപ്പമുള്ള ആ കാവ്യശൈലി ഇന്നും മനസുകളുടെ അകത്തളങ്ങളിൽ ആവേശമുണർത്തിക്കൊണ്ടേയിരിക്കുന്നു. മറഡോണയുടെ കളിയെ ഏറെ ഇഷ്ടപ്പെടുന്ന ക്യൂബൻ മുൻ പ്രസിഡന്റ് ഫിഡൽ കാസ്ട്രോ അദ്ദേഹത്തിന്റെ പ്രിയപ്പെട്ട ആരാധകനാണ്. ഇരുവരുടെയും കൂടിക്കാഴ്ചകൾ വിഖ്യാതമാണ്.\nപെലെയുടെ കാലത്ത് ലോകഫുട്ബോളിൽ സാംബനൃത്തച്ചുവട് തരംഗമായെങ്കിൽ മറഡോണയുടെ വിടവാങ്ങൽ ഫുട്ബോളിലെ ശരിയുടെ ഭാഗം മനുഷ്യന്റെ ചിന്താമണ്ഡലത്തെ സ്വാധീനിച്ചു. മറഡോണയുടെ കളിജീവിതം പോലെ തന്നെ പ്രധാനമാണ് പൊതുജീവിതവും.\nജീവകാരുണ്യ പ്രവർത്തനങ്ങൾ ലോകമെമ്പാടും സംഘടിപ്പിക്കുവാനും ചൂഷകവർഗ്ഗത്തെ എതിർക്കുവാനും അദ്ദേഹം മുൻപന്തിയിലുണ്ട്. ചരിത്രത്തിൽ ലോകം നെഞ്ചിലേറ്റിയ ഒരുപാട് പ്രമുഖ താരങ്ങളുണ്ടായിരുന്നു. ആ കൂട്ടത്തിൽ മറഡോണയുടെ പേര് ഏറെ ഉയരത്തിൽ ആണ്. ചിലർ അദ്ദേഹത്തെ പെലെയുമായി താരതമ്യം ചെയ്യാനും ശ്രമിച്ചിട്ടുണ്ട്. എന്നാൽ, ഫുട്ബോൾ രാജാവ് പെലെയും ഫുട്ബോൾ മാന്ത്രികൻ റൊണാൾഡോയും രണ്ടുതരത്തിൽ കാണേണ്ടവരും ഇതിഹാസ താരങ്ങളുമാണ്.\nദൈവവിശ്വാസിയായ മറഡോണ സത്യസന്തനായ ഒരു ഫുട്ബോളർ ആണ്. തനിക്ക് ശരിയെന്നു തോന്നുന്ന ഏതു കാര്യത്തിലും എത്ര ഉന്നതരുമായും കൊമ്പുകോർക്കും. ഒരിക്കൽ അമേരിക്കൻ പ്രസിഡന്റുമായും പോൾ മാർപ്പാപ്പ തിരുമേനിയുമായും പരസ്യമായി ഏറ്റുമുട്ടി. സാമ്രാജ്യത്വത്തിനെതിരായും കറുത്ത മനുഷ്യരുടെ സുരക്ഷയ്ക്കുവേണ്ടി നടന്ന പോരാട്ടത്തിലും മറഡോണയുണ്ടായി. ലോകമാരാധിക്കുന്ന താരത്തിന് പിറന്നാൾ ആശംസകൾ നേരുന്നു.\nവീര നായകന് ബിസിസിഐയുടെ ആദരം\nടീം സെലക്ഷന് തിരിച്ചടിയോ?\nസുവാരസ് ഡബിളടിച്ചിട്ടും അത്‌ലറ്റിക്കോയ്ക്ക് സമനില\nപ്രീമിയര് ലീഗ്; ആഴ്സണലിനെ ഗോള് മഴയില് മുക്കി മാഞ്ചസ്റ്റര് സിറ്റി\nകലിപ്പുമില്ല കപ്പുമില്ല, മഞ്ഞപ്പടയ്ക്ക് മടക്കയാത്ര


Relin Guard in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Relin Guard upayogangal, dossge, parswafalangal, prayojanangal, prathipravarthanangal, munnariyippu\nRelin Guard Cream\nRelin Guard നേട്ടങ്ങളും ഉപയോഗങ്ങളും- Relin Guard Benefits & Uses in Malayalam- Relin Guard nettangalum upayogangalum\nRelin Guard ഡോസേജും കഴിക്കേണ്ട വിധവും- Relin Guard Dosage & How to Take in Malayalam - Relin Guard dosagum kazhikkenda vidavum\nRelin Guard പാർശ്വഫലങ്ങൾ- Relin Guard Side Effects in Malayalam- Relin Guard paarswafalangal\nRelin Guard ബന്ധപ്പെട്ട മുന്നറിയിപ്പുകൾ- Relin Guard Related Warnings in Malayalam- Relin Guard bandhappeṭṭa munnaṟiyippukaḷ\nRelin Guard-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Relin Guard with Other Drugs in Malayalam- Relin Guard-nu marunnukaḷumāyulla theevra pravarthanam\nRelin Guard വൈരുദ്ധ്യങ്ങൾ- Relin Guard Contraindications in Malayalam- Relin Guard vairudyangal\nRelin Guard സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Relin Guard in Malayalam- Relin Guard sambandhichu pothuveyulla chodyangal\nRelin Guard ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Relin Guard Interactions with Food and Alcohol in Malayalam- Relin Guard bhakshnavum madyavumaayulla prathipravarthanangal\nRelin Guard നേട്ടങ്ങളും ഉപയോഗങ്ങളും - Relin Guard Benefits & Uses in Malayalam - Relin Guard nettangalum upayogangalum\nRelin Guard പിൻവരുന്നവ ചികിത്സിക്കാൻ ഉപയോഗിക്കുന്നു\nRelin Guard ഡോസേജും കഴിക്കേണ്ട വിധവും - Relin Guard Dosage & How to Take in Malayalam - Relin Guard dosagum kazhikkenda vidavum\nRelin Guard-ന്റെ ചേരുവകൾ - Relin Guard Active Ingredients in Malayalam - Relin Guard-nte cheruvakal\nRelin Guard പാർശ്വഫലങ്ങൾ - Relin Guard Side Effects in Malayalam - Relin Guard paarswafalangal\nRelin Guard ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nRelin Guard ബന്ധപ്പെട്ട മുന്നറിയിപ്പുകൾ - Relin Guard Related Warnings in Malayalam - Relin Guard bandhappeṭṭa munnaṟiyippukaḷ\nRelin Guard-ന്റെ ഉപയോഗം ഗർഭിണികൾക്കു സുരക്ഷിതമാണോ?\nRelin Guard-ന് ഗർഭകാലത്ത് ചില പാർശ്വഫലങ്ങൾ ഉണ്ടാകാം. ഗർഭകാലത്ത് Relin Guard-ന്റെ പാർശ്വഫലങ്ങൾ കാണുന്നെങ്കിൽ സത്വരം അതു നിറുത്തുക. ഇത് വീണ്ടും ഉപയോഗിക്കുന്നതിനു മുമ്പ് ഡോക്ടറുടെ ഉപദേശം തേടണം.\nRelin Guard-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nRelin Guard-ന് മുലയൂട്ടൽ സമയത്ത് ദോഷകരമായ ഫലങ്ങൾ ഒന്നുമില്ല.\nRelin Guard വൃക്കകളെ എങ്ങനെയാണ് ബാധിക്കുന്നത്?\nRelin Guard ഉപയോഗിക്കുന്നതിന് നിങ്ങളുടെ വൃക്ക-ന്റെമേൽ ഹാനികരമായ ഒരു ഫലവും ഉണ്ടാകുകയില്ല.\nRelin Guard കരളിനെ എങ്ങനെ ബാധിക്കുന്നു?\nനിങ്ങൾക്ക് കരൾ-നു ഹാനി ഉണ്ടാകുമെന്ന ഭീതിയില്ലാതെ Relin Guard കഴിക്കാൻ കഴിയും.\nRelin Guard ഹൃദയത്തെ എങ്ങനെ ബാധിക്കുന്നു?\nRelin Guard ഉപയോഗിക്കുന്നതിന് നിങ്ങളുടെ ഹൃദയം-ന്റെമേൽ ഹാനികരമായ ഒരു ഫലവും ഉണ്ടാകുകയില്ല.\nRelin Guard-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Relin Guard with Other Drugs in Malayalam - Relin Guard-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Relin Guard പിൻവരുന്ന മരുന്നുകളോടൊപ്പം ഉപയോഗിക്കരുത് -\nRelin Guard വൈരുദ്ധ്യങ്ങൾ - Relin Guard Contraindications in Malayalam - Relin Guard vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Relin Guard കഴിക്കരുത് -നിങ്ങളോട്\nRelin Guard സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Relin Guard in Malayalam - Relin Guard sambandhichu pothuveyulla chodyangal\nRelin Guard ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Relin Guard ആസക്തി ഉളവാക്കുന്നതല്ല.\nRelin Guard കഴിച്ചശേഷം നിങ്ങൾക്ക് സുരക്ഷിതമായി വാഹനമോടിക്കാനും യന്ത്രങ്ങൾ പ്രവർത്തിപ്പിക്കാനും കഴിയും. കാരണം അതു നിങ്ങളിൽ ഉറക്കം ഉണ്ടാക്കുകയില്ല.\nഅതെ, Relin Guard ഡോക്ടറുടെ ഉപദേശപ്രകാരം മാത്രമാണ് കഴിക്കേണ്ടത്.\nRelin Guard കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nRelin Guard ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Relin Guard Interactions with Food and Alcohol in Malayalam - Relin Guard bhakshnavum madyavumaayulla prathipravarthanangal\nആഹാരവും Relin Guard-ഉം തമ്മിലുള്ള പ്രതിപ്രവർത്തനം\nനിങ്ങൾക്ക് ഭക്ഷണത്തോടൊപ്പം Relin Guard കഴിക്കാവുന്നതാണ്.\nമദ്യവും Relin Guard-ഉം തമ്മിലുള്ള പ്രതിപ്രവർത്തനം\nRelin Guard-ഉം മദ്യവും പാർശ്വഫലങ്ങളിലേക്കു നയിക്കുന്നില്ല. എന്നാൽ ശ്രദ്ധിക്കുന്നത് നല്ലതാണ്.


കണ്ണൂരിൽ എസ്ഡിപിഐ നേതാവിന്റെ വീട്ടിൽ ഇഡി പരിശോധന; പുറത്ത് കനത്ത പ്രതിഷേധം - കണ്ണൂരാൻ വാർത്ത\nHome Unlabelled കണ്ണൂരിൽ എസ്ഡിപിഐ നേതാവിന്റെ വീട്ടിൽ ഇഡി പരിശോധന; പുറത്ത് കനത്ത പ്രതിഷേധം\nകണ്ണൂരിൽ എസ്ഡിപിഐ നേതാവിന്റെ വീട്ടിൽ ഇഡി പരിശോധന; പുറത്ത് കനത്ത പ്രതിഷേധം\nകണ്ണൂർ: പെരിങ്ങത്തൂരിൽ എസ്ഡിപിഐ പ്രാദേശിക നേതാവ് ഷഫീഖിന്റെ വീട്ടിൽ എൻഫോഴ്സ്മെന്റ് ഡയറക്ടറേറ്റ് (ഇഡി) ഉദ്യോഗസ്ഥർ പരിശോധന നടത്തുന്നു. ഗുരുജി മുക്കിലെ വീട്ടിലാണ് മുംബൈയിൽ നിന്നെത്തിയ ഇഡി സംഘം പരിശോധന നടത്തുന്നത്. വീടിനു മുൻപിൽ ഇഡിക്കെതിരെ പ്രദേശത്തെ എസ്ഡിപിഐ പ്രവർത്തകർ പ്രതിഷേധിക്കുന്നു.\nകുറച്ചു ദിവസം മുൻപ് പ്രദേശത്തുനടന്ന പൊതുപരിപാടിക്കിടെ ആർഎസ്എസിനും ബിജെപിക്കുമെതിരെ ഷഫീഖ് വിദ്വേഷ പരാമർശം നടത്തിയിരുന്നു. ഇതിനു പിന്നാലെ ഷഫീഖിനെതിരെ ചൊക്ളി പൊലീസിൽ ബിജെപി പ്രവർത്തകർ കേസ് നൽകി. വിദേശ ഫണ്ടു സ്വീകരിച്ച് നാട്ടിൽ വർഗീയ കലാപമുണ്ടാക്കാൻ ഷഫീഖ് ശ്രമിക്കുന്നതായാണ് പരാതി നൽകിയത്. ഇതിന്റെ കൂടി അടിസ്ഥാനത്തിലാണ് ഇഡി പരിശോധന നടത്തുന്നതെന്നാണ് വിവരം. പരിശോധന തുടരുകയാണ്


മധുവിനെ വിവാഹത്തിന് ക്ഷണിച്ച് പറ്റിച്ചു, ആര്? | Who deceived Madhu by inviting for marriage. - Malayalam Filmibeat\n» മധുവിനെ വിവാഹത്തിന് ക്ഷണിച്ച് പറ്റിച്ചു, ആര്?\nമധുവിനെ വിവാഹത്തിന് ക്ഷണിച്ച് പറ്റിച്ചു, ആര്?\nUpdated: Tuesday, July 26, 2016, 16:13 [IST]\nവിളിക്കാത്ത കല്യാണത്തിന് പങ്കെടുക്കേണ്ടി വരിക എന്നത് ആരെ സംബന്ധിച്ചും ജാള്യതയുള്ള കാര്യമാണ്. അങ്ങനെ ഒരു അനുഭവം അടുത്തിടെ നടന് മധുവിന് ഉണ്ടായി. പക്ഷെ ഒരു നടനായത് കൊണ്ട് മാത്രം നാണക്കേടില് നിന്നും ഒഴിവായി.\nവധൂവരന്മാരെയോ അവരുടെ രക്ഷകര്‍ത്താകളെയോ നേരിട്ടറിയാത്ത മധു, തന്റെ സുഹൃത്തും മുന് സ്പീക്കറുമായ ജി കാര്‍ത്തികേയന്റെ മകന് എം എല് എ ശബരിനാഥ് ഫോണിലൂടെ വിളിച്ച് ക്ഷണിച്ചത് കൊണ്ടായിരുന്നു വിവാഹത്തില് പങ്കെടുക്കാന് എത്തിയത്.\nഎന്നാല് വിവാഹം നടക്കുന്ന ഓഡിറ്റോറിയത്തില് എത്തിയപ്പോള് അവിടെ ശബരിനാഥ് ഇല്ല. ഒരു പരിചയവുമില്ലാത്ത വിവാഹത്തില് എങ്ങിനെ പങ്കെടുക്കും എന്നറിയാതെ മധു ഓഡിറ്റോയത്തിന്റെ പടിക്കല് നിന്നു.\nഇത് കണ്ട ഒരു ചെറുപ്പക്കാരന് മധുവിനെ ഓഡിറ്റോറിയത്തിന് അകത്തേക്ക് ക്ഷണിച്ചു. പ്രതീക്ഷിക്കാതെ നടന് കല്യാണപ്പന്തലില് എത്തിയപ്പോള് വീട്ടുകാര്‍ക്കും വധൂവരന്മാര്‍ക്കുമൊക്കെ സന്തോഷമായി.\nപിന്നീട് ഒരു പൊതു ചടങ്ങിന് എത്തിയപ്പോഴാണ് മധു ശബരിനാഥിനെ നേരിട്ട് കണ്ടു. തന്നെ വിവാഹത്തിന് വിളിച്ചിട്ട് താങ്കളെന്താണ് വരാതിരുന്നത് എന്ന് ചോദിച്ചു. അപ്പോഴാണ് കഥയിലെ വില്ലനെ പിടികിട്ടിയത്.\nഎംഎല്‍എ ശബരിനാഥ് മധുവിനെ അങ്ങനെ രെു വിവാഹത്തിന് ക്ഷണിച്ചിട്ടില്ല. ശബരിനാഥിന്റെ പേര് പറഞ്ഞ് ആരോ മധുവിനെ പറ്റിച്ചതായിരുന്നു. എന്തായാലും സംഭവത്തില് ശബരിനാഥ് സൈബര് സെല്ലില് പരാതി നല്‍കി.\nRead more about: madhu actor marriage malayalam film malayalam movie malayalam cinema മധു മലയാളം സിനിമ നടന്\nWho deceived Madhu by inviting for marriage.